|  |  |  |  |
| --- | --- | --- | --- |
| **Припрема за час 121.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Значењски односи међу лексемама – хипероними и пароними** | | |
| **Тип часа** | Обрада | | |
| **Циљ часа** | Упознавање са појмовима хиперонимије и паронимије | | |
| **Очекивани исходи**  **на крају часа** | Ученик ће бити у стању да:   * дефинише хиперонимију и паронимију; * разликује хипероним и хипониме; * разликује парониме; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Хипероними, хипоними, пароними, надређен појам, општи појам, подређен појам | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник уводи ученике у тему помоћу следећих задатака које задаје на табли:  1. Наставник црта табелу и исписује дате речи на табли. Задатак ученика је да погоде реч која повезује понуђене појмове. У питању је реч – лексема «воће».  |  |  |  |  | | --- | --- | --- | --- | |  | | | | | јагода | трешња | јабука | крушка |  1. Заокружи слово испред реченице у којој је реч *љубимац* погрешно употребљена:   а) *Мој ујак је љубимац старих књига.*  б) *Овај пас је љубимац целе наше породице.*  Којом речју треба заменити реч *љубимац* у заокруженој реченици?  (Одговори: а, *љубитељ)*   * Наставник најављује тему, истиче циљ часа, говори о исходима. | | |
| **Главни део часа** | * Ученици, уз помоћ наставника, дефинишу појмове. * Појам *воће* општији је од појмова *јагода, трешња, јабука, крушка* и обухвата их, сви се сврставају у појам *воће.* Појам *воће* је **општи**, **надређен** осталим наведеним појмовима, док су они њему **подређени**. * Надређени појам (као и лексема која га означава) назива се **хипероним**, а подређени појам (и лексема која га означава) - **хипоним**. * **Хипероними** су надређене речи које укључују значења подређених речи (**хипонима**). * Хипероними и хипоними припадају истој врсти речи (најчешће именицама). * **Хиперонимија** је такав однос међу појмовима (и лексемама) где је један, општији појам (или лексема) надређен другим појмовима и обухвата их. * У другом задатку примећујемо лексеме *љубимац* и *љубитељ* имају сличан гласовни склоп, а различито значење. Такве речи називају се **пароними**, а сама појава **паронимија**. * **Пароними** су речи које имају сличан гласовни склоп, јер им је корен заједнички (*љубимац – љубитељ*), али им се значење разликује. * Понекад се у парониме убрајају и речи које нису творбено повезане (*штедар – штедљив*). | | |
| **Завршни део часа** | * Вежбање – решавање задатака из одобрених уџбеника. | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |