|  |  |  |  |
| --- | --- | --- | --- |
| **Припрема за час 46.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језичка култура | | |
| **Наставна јединица** | **Рецитовање стихова** | | |
| **Тип часа** | Вежбање | | |
| **Циљ часа** | * Оспособити ученике да кроз рецитовање интерпретирају песму * Припремити ученике за успешнији јавни наступ * Охрабрити ученике да анализирају, а затим и конструктивно коментаришу свој и туђ наступ * Мотивисати ученике да интерпретативно читају песме * Заинтересовати ученике да истражују песме модерне * Богатити језичку културу | | |
| **Очекивани исходи**  **на крају часа** | Ученик ће бити у стању да:   * изражајно и интерпретативно рецитује песме; * анализира добре и лоше стране свог и туђег рецитовања, * самостално исправи грешке; * одржи јавни наступ без треме и грешака. | | |
| **Наставне методе** | Дијалошка, монолошка | | |
| **Облици рада** | Фронтални, индивидуални | | |
| **Наставна средства** | Табла, свеска | | |
| **Међупредметне компетенције** | Компетенција за целоживотно учење, комуникација, рад с подацима и информацијама, сарадња, естетичка компетенција | | |
| **Корелација** | Унутарпредметна | | |
| **Кључни појмови** | Изражајно рецитовање, интерпретација, јавни наступ, језичка култура | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник ће истаћи да су циљеви овог часа, на коме ће ученици изражајно рецитовати лирске песме из српске модерне, показати како су разумели песме; допринос богаћењу и јачању говорне културе, али и да је подједнако важно да кроз рецитовање смањују трему и страх пред јавни наступ. Такође, рецитовање је одраз тумачења дела и показује и степен на коме је тренутно нечија говорна култура. | | |
| **Главни део часа** | * Пре него што ученици почну да рецитују, наставник представља значај гестикулације и мимике током рецитовања, систем оцењивања и елементе који ће се вредновати. * Наставник истиче значај невербалне комуникације и подсећа на то да кретање и израз лица могу одвући пажњу са речи на појаву, те да треба бити умерен у покретима, не треба махати, правити гримасе, бити прегласан, имати незаинтересиван поглед... Треба говорити у складу са ониме што се рецитује и имати у виду значај пауза (обично је потребно направити паузу пре него што ће се нешто важно рећи). * Врло је важно подсетити ученике да дишу правилно како би се свака реч јасно чула и како би се избегла трема.   **Елементи** за вредновање су следећи:   * поузданост у познавању садржине песме; * јасност и прецизност; * правилно акцентовање речи; * правилан реченични акценат; * динамика говора; * тон (интонација) казивања који одражава унутрашњи свет песме, доживљаје, ставове и гледишта лирског субјекта; * оригиналност у интерпретацији ауторских утисака и ставова саопштених у делу; * уважавање водећих поетичких и естетских посебности песме; * способност испољавања језичке сугестивности током рецитовања, односно усменог језичког дочаравања сложених значења у лирској песми; * активно коришћење вербалних (говорних) и невербалних знакова комуникације (став тела, израз лица, контакт са слушаоцима, односно са аудиторијумом). \*   Следи казивање научених стихова.  Након сваког казивања, наставник даје повратну информацију, сугестије, похваљује, усмерава. Остали ученици могу изнети своје утиске уколико желе. | | |
| **Завршни део часа** | * Изношење утисака о песмама након рецитовања. Ученици би требало да боље доживе свет уметничког дела, можда и да на потпуно нови нечин доживе неке од песама. * На крају часа наставник подсећа ученике да ће на следећим часовима обрађивати дело *На Дрини ћуприја*. | | |
| **Начини провере**  **остварености исхода** | * Провера припремљености за рад на часу; * утврђене су добре и лоше стране свог и туђег рецитовања; * јавни наступ је протекао без треме и грешака; * већина критеријума за вредновање је испоштована. | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |

\* Миодраг Павловић, *Спреми се да говориш*, Друштво за српски језик и књижевност, Београд, 2014, 272.