|  |  |  |  |
| --- | --- | --- | --- |
| **Припрема за час 106.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Међуратна и ратна књижевност | | |
| **Наставна јединица** | **Душан Васиљев, *Човек пева после рата*** | | |
| **Тип часа** | Обрада | | |
| **Циљ часа** | Упознавање са животом и стваралаштвом Душана Васиљева на примеру песме *Човек пева после рата*. Уочавање новог односа песника/лирског субјекта и човека уопште према смислу ратовања. | | |
| **Очекивани исходи**  **на крају часа** | Ученик ће бити у стању да:  − тумачи песму;  − уочи дефетизам;  − објасни нови однос песника према рату;  − препозна формалне одлике песме;  − уочи стилска изражајна средства | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | *Читанка* | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Историја, Ликовна култура, Грађанско васпитање, Верска настава | | |
| **Кључни појмови** | Душан Васиљев, „изгубљена генерација“, дефетизам, антиратно расположење, Човек, Клање, Сазнање | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Припремљени ученици говоре о животу и раду Душана Васиљева (*Читанка*, 283): * Душан Васиљев (1900–1924). Сматра се једним од првих модерниста у српској поезији, а његов модернизам настао је спонтано из патњи и психолошког стања човека који је искусио страхоте рата и послератну духовну климу. * Рођен је у Великој Кикинди, где је завршио основну школу. Учитељску школу завршио је у Темишвару. Учествовао је у Првом светском рату као војник аустроугарске војске. По повратку из рата уписао је студије права, али их није завршио. Радио је као наставник Грађанске школе у Ковину. * Писао је песме, приповетке и драме. Своје песме објављивао је у часописима „Мисао”, „Књижевни југ”, „Венац” и Савременик”. Његова поезија уврштена је у Антологију Симе Пандуровића. Ратна   поезија, коју је написао, поезија је читаве генерације ратних повратника који је требало да смогну снагу да започну нови живот у такође тешко прихватљивој мирнодопској реалности.   * Васиљев се из рата вратио неизлечиво болестан. Умро је у двадест четвртој години не доживевши објављивање својих песама. * Душан Васиљев припада генерацији песника чије је песништво обележено непосредним искуством рата. Песму *Човек пева после рата* објавио је у часопису *Мисао* 1920. Иако је написао више од триста песама, прва збирка објављена му је постхумно 1932. године. У песми *Човек пева после рата* дата је слика послератне стварности, која је општа и видљива, али и дубоко лична и трагична. * Подсетити ученике на појам „изгубљене генерације”. Појам уводи Хемингвеј; касније се многи писци окрећу проблемима послератног безнађа. * Објаснити појам дефетизам: (fr. defaite = пораз) малодушност, клонулост, неверовање у победу; антиратно расположење, осуда рата и ратовања. | | |
| **Главни део часа** | * Прочитајте песму и припремите се за интерпретацију. * Ученици тумаче песму уз помоћ питања наставника: * Каква осећања песма побуђује у вама? * Каквим је тоном испевана? * Ко је лирски субјекат? * Које две временске равни запажате у песми? Наведите стихове који то потврђују. Шта чини блиску прошлост, а шта садашњост лирског субјекта? * Уочите на којим мотивима је песма грађена. Који од тих мотива је основни и на основу чега то закључујете? * До каквог сазнања долази лирски субјекат? Каква осећања оно изазива у њему? Какву награду тражи? * Обратите пажњу на значење речи Човек, Клање, Сазнање (На шта упућују велика почетна слова?). * Какве поруке упућује ова песма?   \*\*\*\*\*\*\*\*\*\*\*\*\*   * Утисци ученика су дубоки и јаки. Потрсени су суровошћу рата и згрожени над грубошћу појединаца у рату, али и након завршетка рата. Снажан утисак на њих оставља и Човек, коме су од освете дражи зрак и бела јутарња роса. * Песма је испевана исповедним тоном. * Лирски субјекат је песник. * У песми запажамо две временске равни – блиску прошлост, која означава рат и борбу без питања, свепо веровање да ће он променити свет набоље, и садашњост, која је обележена суровим Сазнањем које је донело пропаст. * Два доминантна мотива су: мотив трагичног доживљаја рата («Ја сам газио у крви до колена») и мотив трагичног положаја човека по повратку из рата («и немам више снова»). * Лирски субјекат долази до сазнања о моралној посрнулости људи, о њиховој егоистичности и одсуству праве човечности. Оскрнављено је све што је свето. Схвата да у рату устаје брат на брата, човек на човека, да све води у пропаст, у чему је јасно исказана антиратна порука. Он не тражи никакву награду, *плен*, већ *шаку зрака и мало беле јутарње росе*. * Речи написане великим почетним словом чине тројство на коме почива идејни слој песме.Човек (са великим ч) има људске и моралне вредности којима се супротставља свима онима попут грамзивог и безосећајног губавог бакалина према коме осећа презир и мало сачуване побуне. Да би дошао до Сазнања о себи, човек мора да прође граничне ситуације, какве су рат (Клање, отуда са великим к). У тим ситуацијама човек себе испољава на овај или на онај начин (држећи до људског, или га одбацивши), било да је на фронту или ван њега. * Човек који је прошао рат задовољава се најелементарнијим појединостима: зрак, роса, млеко – довољно му је само мало нежности, топлине и светлости. * Песма има четири строфе. * Запажамо понављање: *ја* – седам пута, *Човек* – два пута, *у крви до колена* – три пута; хиперболу – *у крви до колена*; перифразу – *црвене године клања* – рат. | | |
| **Завршни део часа** | * Резимирати научено. * Прочитајте за домаћи задатак у одељку *Занимљиво је* (*Читанка*, 286) текст Горане Раичевић, ,,Повратак ратника: Васиљев и Црњански”, у *Душан Васиљев песник рата*, зборник радова. * За радознале и креативне: Пронађите и прочитајте текст Недељка Јешића ,,Црњански-Васиљев: Две животне судбине у паралелним скицама”, у књизи *Млади Црњански*. Сазнајте више о животима та два писца, забележите и упоредите њихове животне путеве и изложите о томе на часу. | | |
| **Начини провере**  **остварености исхода** | - Посматрање и бележење ученичког учешћа, закључивања и одговарања на постављена питања;  - исказивање креативности и самосталности ученика приликом тумачења текста. | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |