|  |  |  |  |
| --- | --- | --- | --- |
| **Припрема за час 39.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Владислав Петковић Дис, *Нирвана*** | | |
| **Тип часа** | Обрада | | |
| **Циљ часа** | Упознавање ученика са стваралаштвом Владислава Петковића Диса кроз анализу његове *Нирвана* | | |
| **Очекивани исходи**  **на крају часа** | Ученик ће бити у стању да:   * наведе најважније одлике стваралаштва Владислава Петковића Диса; * локализује песму *Нирвана*; * тумачи песничке слике и језичко-стилска изражајна средства; * одреди мотиве у песми; * тумачи симболе у песми; * уочи целине у песми; * одреди врсту песме; * одреди стих, строфу | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | *Читанка* | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Ликовна култура, Музичка култура, Психологија | | |
| **Кључни појмови** | Нирвана, мртви/смрт, ноћ, поглед/око, боја пролазности | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обнављање о животу и стваралаштву Владислава Петковића Диса (*Читанка*, 102. стр.).   *Владислав Петковић Дис (1880–1917) рођен је у Заблаћу код Чачка. Песник немира, слутњи и снова привлачи својим песмама, али и животним трагизмом. Од детињства га прати смрт ближњих и немаштина. Припадао је београдској боемији с почетка ХХ века. Након гимназије није успео да матурира. По доласку у Београд на царинарници је мерио шљиве. Недостајало му је образовање, познавање језика и књижевних токова, али је лирски сугестивније изразио заједничке преокупације савременика од многих тадашњих образованих песника. Дис се надовезао на космичке песнике и песнике метафизичаре у српској књижевности (Његош, Змај, Лаза Костић). Учествовао је у српскотурском рату 1912. као ратни извештач. Трагичне 1915. године повлачио се преко Албаније до Крфа, а затим је, као многи интелектуалци, прешао у Француску. Болестан од туберкулозе кренуо је из Француске на Крф. Брод је торпедован, те се утопио у Јонском мору. Дис као да је наслутио своју смрт основним песимистичким расположењем и насловом своје прве збирке „Утопљене душе”.*  *Збирке песама: „Утопљене душе” (1911), „Ми чекамо цара” (1913), „Сакупљене песме” (постхумно 1921).*   * Наставник најављује песму, уз њену локализацију.   *Песма „Нирвана” саставни је део збирке „Утопљене душе” и припада циклусу „Тишине”. У овој песми нема знакова живота. Придев мртав честим понављањима опомиње да је мртвило потпуно. У њој је песник на сугестиван начин, разбијањем уобичајених језичких и логичких веза приказао распадање целовите слике света. (Читанка, 106. стр.)*   * Упознавање са појмовима: * *нирвана – у будистичкој религији и филозофији стање*   *губљења свести о себи које ослобађа од патње и доводи до вечитог блаженог мира; пренесено значење: празнина, ништавило*   * *селена – васељена, васиона, свемир, космос, универзум* | | |
| **Главни део часа** | * Наставник интерпретативно чита песму, након што је упутио ученике да треба пажљиво да слушају песму и обрате пажњу на симболику у песми. Након тога ученици читају песму у себи и припремају се за њено тумачење. * Наставник усмерава ток часа питањима, прати активност ученика и тачност одговора, допуњује одговоре. * Ученици износе утиске о песми и тумаче песму одговарајући на наставникова питања. * Анализирајте поетску атмосферу песме. Које доба дана се истиче у песми? Зашто је ноћ време када лирски субјект има „посетиоце”? Какве га мисли окупирају? У том контексту тумачите стихове: *Прилазили к мени као жртви, / Као боји пролазности ствари.*   *Атмосфера у песми је ноћна: „Ноћас су ме походили мртви”, ноћни живот преовладава над дневним животом. Дис је окренут сновном, надстварном, метафизичком, ноћном животу изван јаве. Ноћ је симбол сновног али и смрти, када га походе мртви. Прилазе му као жртви, као боји пролазности ствари (боји која означава облик материјалног света) јер је он биће предодређено да умре.*   * Наведите шта га „походи” у ноћи.   *Походе га: мртви, мора „сва усахла” (мртва), „мртви ветар” (који „трудио се свемир да покрене”), „срећа мртвих душа“, „мртва пролећа”, „мириси мртви”, „мртва љубав из свију времена”, „мртве успомене”.*  *„И све што је постојало икад,*  *Своју сенку све што имађаше,*  *Све што више јавити се никад,*  *Никад неће – к мени дохођаше.”*  *Ови стихови показују да му је у ноћне снове дошло све што је икад постојало и више никад неће.*   * Наведите стихове у којима се помиње поглед који има нирвана. Образложите о каквом је погледу реч. Како лирски субјект доживљава нирвану?   *„И нирвана имала је тада*  *Поглед који нема људско око:*  *Без облика, без среће, без јада,*  *Поглед мртав и празан дубоко.*  *И тај поглед, к’о кам да је неки,*  *Падао је на мене и снове,*  *На будућност, на простор далеки,*  *На идеје, и све мисли нове.”*  *Поглед нирване (поглед мртав, празан) попут камена пада на лирског субјекта и руши снове, будућност, идеје, све мисли нове.*   * Који је доминантан мотив у песми.   *Доминантан мотив је мотив смрти.*   * Шта можемо закључити о композицији песме?   *Композиција је прстенаста, прва строфа понавља се на крају, песма је затворена, херметична.*   * Којој врсти лирске поезије припада песма?   *Песма је мисаона.*   * Изнесите своја запажања о мелодичности песме, строфи, стиху, рими.   *Песма је мелодична, испевана у девет катрена, стих је десетерац са цезуром после четвртог слога, рима укрштена.* | | |
| **Завршни део часа** | * Резимирати научено. * Домаћи задатак: Прочитајте и проучите текст Предрага Палавестре о Дисовом песништву и нирвани, *Читанка*, 107, 108. стр. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |