|  |  |  |  |
| --- | --- | --- | --- |
| **Припрема за час 101.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексичко значење речи – метонимија и синегдоха** | | |
| **Тип часа** | Обрада | | |
| **Циљ часа** | Упознавање ученика са основним појмовима лексикологије | | |
| **Очекивани исходи**  **на крају часа** | Ученик ће бити у стању да:   * наведе основне појмове лексикологије; * разликује лексикологију у ужем и лексикологију у ширем смислу; * дефинише основне појмове лексикологије – полисемију, метафору, метонимију, синегдоху * разликује/наведе примере метафоре, метонимије, синегдохе | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Лексикологија, лексикологија у ужем смислу, лексикологија у ширем смислу, лексема, полисемија, метафора, метонимија, синегдоха | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обновити шта проучава лексикологија у ужем и у ширем смислу: Лексикологија се дели на лексикологију у ужем смислу и лексикологију у ширем смислу. * **Лексикологија у ужем смислу проучава:** * **значење речи** (нпр. реч *глава* означава „горњи или предњи део тела...”, а може означавати и „горњи или предњи део предмета, сличног облика”); * **значењске односе међу речима** – полисемију (нпр. *лист* означава биљни орган, али и правилан комад папира, хартије, као и новине), хомонимију (лук – оружје и поврће), синонимију (ученик и ђак), антонимију (велики – мали); * **порекло речи** – домаће речи (жито, хлеб), позајмљенице (литература), црквенословенске речи (мошти); * **сферу употребе** – историзми (кмет), архаизми (земљопис), неологизми (плетисанка), термини (именилац). * **Лексикологија у ширем смислу** проучава дисциплине као што су: * **фразеологија** (изучава изразе и њихова значења); * **етимологија** (проучава порекло речи и првобитно значење корена); * **ономастика** – проучава имена људи (антропониме), места (топониме), водених површина (хидрониме) итд.; * **терминологија** **–** проучава термине, речи које се везују за одређену науку или струку (субјекат, атом, пеницилин). * Појава да једна реч (тачније лексема) има више значења назива се вишезначност или полисемија. * Најважнији начини за проширивање значења речи су метафора, метонимија и синегдоха. Сада о њима не говоримо као о стилским фигурама, већ као о језичком механизму за богаћење речника. * Метафора је преношење имена једног појма на други на основу сличности међу њима (по облику, функцији, боји, положају, по некој вези на релацији конкретно-апстрактно).   *Језик* у устима – *језик* на ципели – сличност по облику | | |
| **Главни део часа** | 1. **Андрић** је наш нобеловац. – Радо читам **Андрића**. 2. Приповетку *Мост на Жепи* написао је **Андрић.** – **Андрић** ми је код друга.  * Наставник наводи ова два примера и ученици уз његову помоћ уочавају да постоји повезаност између подвучених појмова у првој и другој реченици и код једног и код другог примера. Уочавају и да је овде присутна повезаност аутора и његовог дела. * Овај начин проширивања значења речи назива се метонимија. * Метонимија је преношење имена једног појма на други појам с којим је у непосредном контакту на основу њихове логичке повезаности – најчешће просторне, временске, узрочно-последичне итд. * Разлика између метафоре и метонимије јесте у томе што код метафоре појмови морају бити слични, а не морају бити ни у каквом контакту, док код метонимије појмови морају бити у непосредном контакту (*чаша* – *чаша* воде). * Наставник наводи још примера, а ученици уочавају врсту повезаности појмова: * Ово је наша *школа.* – *Школа* је на екскурзији. (место/установа и људи у њему/њој) * Додај ми *шољу*. – Сипај ми, молим те, *шољу* чаја. (посуда и количина која стаје у њу) * Марко има модрицу на *колену.* – Маркова тренерка има *рупу* на *колену*. (део тела и део одеће који се на њему налази) * Наставник позива ученике да уоче на основу какве везе је извршено преношење једног појма на други у следећим примерима:  1. Имам *кров* над главом. (имам кућу)   **део предмета – предмет**   1. Целу ливаду прекрио је *цвет.* (прекрило је цвеће)   **једнина – множина**   1. *Овца* је домаћа животиња. (Овце су домаће животиње.)   **назив животиње у једнини – породица те животиње**   1. Јавило се пет *лица*. (пет особа)   **део човековог тела – човек**  Синегдоха је преношење имена једног појма на други појам на основу везе део – целина. | | |
| **Завршни део часа** | * Резимирати научено, уз навођење одговарајућих примера. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |