|  |  |  |  |
| --- | --- | --- | --- |
| **Припрема за час 71.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Општа лингвистика | | |
| **Наставна јединица** | **Општа лингвистика:**  **Значај писма за културни и национални идентитет** | | |
| **Тип часа** | Обрада | | |
| **Циљ часа** | Освестити код ученика да је писмо, као и језик, симбол националног идентитета и указати на значај његовог очувања | | |
| **Очекивани исходи**  **на крају часа** | Ученик ће бити у стању да:   * наведе претече данашњег писма; * разликује фазе у развоју писма; * наведе називе знакова којима се служе одређена писма; * сагледа процес стандардизације књижевног језика и правописа код Срба; * примени општелингвистичка знања о развоју и значају писма. | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, рад с подацима и информацијама, компетенција за целоживотно учење | | |
| **Корелација** | Историја, страни језици, унутарпредметна | | |
| **Кључни појмови** | Писмо, алфабетско, глагољица, ћирилица, фонетско, значај, културни и национални идентитет | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима * Обновљање градива о фазама развоја писма; називе знакова писама | | |
| **Главни део часа** | * Из грчког писма су настала и два словенска писма – **глагољица** и **ћирилица** (подсетити се укратко почетака словенске писмености, солунске браће Ћирила и Методија). * Писмо (као и језик) може бити симбол националне припадности. * Ћирилица, као прво и традиционално српско писмо, један је од симбола српског националног идентитета. * **Обновити градиво о почетку стандардизације књижевног језика и правописа код Срба у првој половини 19. века:** * Подсетити ученике да је најстарија сачувана српска ћирилска повеља *Повеља Кулина бана,* написана народним језиком крајем 12. века. Најпознатији законик писан народним језиком је *Душанов законик* из 14. века. * Подсетити се и указати на значајну улогу Доситеја Обрадовића, који 1783. године у *Писму Харалампију* говори о потреби да учени људи пишу народним језиком. * Доситеј је писао на народном језику и изостављањем слова „дебело јер” (име једног слова старе азбуке) започео ново раздобље у српској књижевности. * Сава Мркаљ је 1810. реформисао ћирилицу у свом кратком спису *Сало дебелога јера либо азбукопротрес.* Он се залагао за то да сваком гласу одговара једно слово, што је, са малим изузетком спровео у дело. Мркаљева реформа није спроведена у дело јер се са његовим решењима црква није сагласила. * Највећу заслугу за реформу језика, писма и правописа код Срба имао је Вук Стефановић Караџић. Вукова *Писменица сербскога језика,* прва штампана граматика српског језика, штампана је Мркаљевом азбуком. Појава *Српског рјечника* (1918) један је од најважнијих догађаја у историји српске културе и ово је прво дело штампано Вуковом реформисаном ћирилицом. Мркаљеву реформу ћирилице Вук је спровео до краја и створио азбуку у којој сваком гласу одговара једно слово. Што се правописа тиче, Вук је у *Српском рјечнику* први пут применио начело „пиши као што говориш”. Тако је српски правопис постао фонетски. Вукове идеје однеле су победу 1847. године. Четири године после Вукове смрти, 1868, озваничени су његов језик и правопис. * Током прве половине 20. века, у области лингвистике, дијалектологије, историје језика и савременог језика најзначајнији је рад Александра Белића. Он је 1923. године објавио *Правопис српскохрватског књижевног језика.* После Новосадског договора 1954, званично је усвојен *Правопис српскохрватскога књижевног језика* Матице српске и Матице хрватске, који ће важити до деведесетих година 20. века. * После 1991. године, термин српскохрватски је престао да се употребљава. Срби су се вратили термину српски језик. * **Ученици добијају задатак да за десет минута напишу пет-шест реченица у којима износе своје мишљење о важности и значају писма (ћирилице), као симбола националног идентита, у очувању националног идентитета.** * **Ученици читају своје записе и коментаришу, дискутују.** | | |
| **Завршни део часа** | * За домаћи задатак написати састав: *Језик и писмо – симболи националног идентитета.* | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |