|  |  |  |  |
| --- | --- | --- | --- |
| **Припрема за часове 102-104.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Међуратна и ратна књижевност | | |
| **Наставна јединица** | **Поезија различитих авангардних тенденција и револуционарно-социјалне тематике (избор)** | | |
| **Тип часа** | Обрада | | |
| **Циљ часа** | Упознавање ученика са авангардним тенденцијама и револуционарно-социјалном тематиком у европској књижевности | | |
| **Очекивани исходи**  **на крају часа** | Ученик ће бити у стању да:   * самостално анализира песме; * уочи уметничке елементе у песмама; * издвоји мотиве, стилске фигуре, поруке | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални, групни, пројектна настава (мини-пројекат) | | |
| **Наставна средства** | *Читанка* | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Историја, Географија, Музичка култура, Ликовна култура, Грађанско васпитање, Верска настава | | |
| **Кључни појмови** | Авангардне тенденције, револуционарно-социјална тематика, Аполинер, Бен, Тракл, Неруда, Тагоре, Цветајева, Блок | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Ученици су на неком од претходних часова подељени у шест група (од четири до пет ученика). Свака група је добила задатак да се припреми да говори о животу и раду одређеног песника и о његовим одабраним песмама (избор дат у *Читанци*), *Читанка*, 194-206. стр., уз помоћ истраживачких задатака. Један час предвиђен је за консултације и дискусију, где ученици показују настанику шта су урадили, записали, дискутују и решавају недоумице, осмишљавају презентацију, коју ће урадити на хамеру, у Power-Point-у, или као заједнички Гугл документ и сл. Наредна два часа предвиђена су за презентовање радова и дискусију. Пројекат траје две недеље. | | |
| **Главни део часа** | * Ученици су прочитали избор песама различитих песника: из Француске – Аполинер, Немачке – Бен, Аустрије – Тракл, Чилеа – Неруда, Индије – Тагоре, Русије – Цветајева и Блок, који стварају у предвечерје Првог светског рата и између два светска рата. * По групама су говорили о животу и раду ових песника, изражајно на часу прочитали њихове одабране песме и уз пратећу презентацију или постер, одговорили на следећа питања и задатке: * Забележите утиске, осећања и размишљања која у вама буде стихови. * Опишите атмосферу у њима. * Одакле потиче неспокојство лирских субјеката, а за којим хуманим вредностима постоји потреба? * Како се у овим песмама испољавају мотиви времена и простора? * Уочите уметничке поступке које користе аутори песама. * Које сте новине у књижевним токовима запазили? * На крају излагања сваке групе остали ученици постављају питања, дискутују, коментаришу излагање. | | |
| **Завршни део часа** | * Закључите шта је заједничко овим ствараоцима који су различитог националног и географског порекла. Шта је универзално у њиховој поезији што вам се и данас чини блиско? * Резимирати научено. | | |
| **Начини провере**  **остварености исхода** | - Посматрање и бележење ученичког учешћа, закључивања и одговарања на постављена питања;  - исказивање креативности и самосталности ученика приликом тумачења текста. | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |