|  |  |  |  |
| --- | --- | --- | --- |
| **Припрема за часове 176. и 177.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик | | |
| **Наставна јединица** | **Посебни типови предикатских реченица. Безличне реченице, реченице са логичким субјектом и обезличене реченице** | | |
| **Тип часа** | Обрада и утврђивање | | |
| **Циљ часа** | Проширивање знања о безличним реченицама, о безличним реченицама са логичким субјектом и реченицама са обезличеном конструкцијом | | |
| **Очекивани исходи**  **на крају часа** | Ученик ће бити у стању да:   * одреди предикатску реченицу; * препозна безлични глагол; * препозна облик у којем се глагол налази; * разликује граматички од логичког субјекта; * препозна падеж логичког субјекта; * препозна конструкцију са логичким субјектом; * објасни разлику између посебних типова предикатских реченица; * реши задатке. | | |
| **Наставне методе** | Монолошка, дијалошка | | |
| **Облици рада** | Фронтални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Безличне реченице, посебни типови реченица, логички субјекат, граматички субјекат, обезличена конструкција | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * У посебне врсте предикатских реченица спадају: пасивне реченице, безличне реченице, реченице са логичким субјектом, и обезличене реченице. * Наставник најављује тему, истиче циљ часа, говори о исходима. | | |
| **Главни део часа** | * БЕЗЛИЧНЕ РЕЧЕНИЦЕ означавају збивања у природи и немају субјекат у номинативу. Глагол у служби предиката стоји у безличном облику, а то је 3. лице једнине средњег рода. * Безлични глаголи који се могу јавити у функцији предиката су нпр.: *разданити се, сванути, свитати, захладнети, свитати…* * Неке од безличних реченица могу постати личне, тј. добити субјекат: *Дувало је са севера – Дувао је ветар са севера.* * Други тип безличних реченица има прилошки предикат, са прилозима као што су: *спарно, хладно, топло, загушљиво.* И ове реченице означавају појаве или стања у природи или у неком простору: *Напољу је топло. Сутра ће бити спарно. У учионици је хладно.* * БЕЗЛИЧНЕ РЕЧЕНИЦЕ СА ЛОГИЧКИМ СУБЈЕКТОМ немају граматички субјекат, а глагол стоји у трећем лицу једнине (средњег рода). * Безличне реченице са субјектом у генитиву означавају да некога или нечега има, односно нема. Предикат се у њима исказује глаголима ЈЕСАМ, БИТИ, ИМАТИ–НЕМАТИ у безличном облику: *Сутра неће бити наставе. Данас нема кише*. * Безличне реченице са субјектом у дативу приписују неко стање или расположење његовом носиоцу: *Свима је лепо на мору. Њој је то тешко пало.* * Безличне реченице са субјектом у акузативу имају безлични предикат и приписују неко стање његовом носиоцу: *Ану боли глава. Њега боле леђа.* У овим реченицама имамо и граматички субјекат који се са предикатом слаже у роду, броју и падежу. * ОБЕЗЛИЧЕНЕ РЕЧЕНИЦЕ се употребљавају за ситуације у којима се вршилац радње подразумева јер је општи или познат. Оне немају субјекат, па је предикат у 3. лицу једнине (средњег рода), а речца *се* је део безличног облика глагола, који је најчешће непрелазни (*се иде, се путовало*).   *До центра града се иде право. Некада се ређе путовало.*   * Обезличене реченице се могу трансформисати у личне: *До центра града идеш право. Некада су људи ређе путовали.* | | |
| **Завршни део часа** | * Решавање задатака из одобреног уџбеника (предвиђено за час утврђивања) * Резимирање наученог | | |
| **Начини провере**  **остварености исхода** | • Активност ученика;  • праћење и вредновање излагања ученика;  • тачност задатака | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |