|  |  |  |  |
| --- | --- | --- | --- |
| **Припрема за час 8.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик: Творба речи | | |
| **Наставна јединица** | **Основни појмови о творби речи** | | |
| **Тип часа** | Обрада | | |
| **Циљ часа** | Упознавање ученика са основним појмовима о творби речи | | |
| **Очекивани исходи**  **на крају часа** | Ученик ће бити у стању да:  –дефинише појмове морфологија у ужем смислу и творба речи;  – објасни појмове проста реч (немотивисана реч) и твореница (мотивисана реч);  – препозна просте речи и творенице;  – дефинише појмове корен речи и породица речи;  – препозна корен речи, творбену основу речи, префикс, суфикс, инфикс;  – препозна суфиксоид и префиксоид | | |
| **Наставне методе** | Монолошка, дијалошка | | |
| **Облици рада** | Фронтални, индивидуални, рад у пару | | |
| **Наставна средства** | – Уџбеник за српски језик | | |
| **Међупредметне компетенције** | Компетенција за целоживотно учење; комуникација; рад с подацима и информацијама | | |
| **Корелација** | Унутарпредметна (градиво другог разреда и из основне школе) морфологија, историја језика; страни језик | | |
| **Кључни појмови** | Творба речи, проста реч, твореница, немотивисана реч, немотивисана реч, корен речи, породица речи, творбена основа, творбени афикси | | |
| **Литература** | –Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  – Одобрени уџбеници за српски језик | | |
| **Ток часа** | | | |
| **Уводни део часа** | Указати на то да се морфологија као део науке о језику бави проучавањем врста речи и начинима на које се добијају различити облици речи и то је **морфологија у ужем смислу** (градиво из другог разреда) и начинима на које се речи добијају, што је предмет проучавања **творбе речи**, а то је тема данашњег и наредних часова.  Наставник најављује и исписује тему на табли, истиче циљ и исходе часа. | | |
| **Главни део часа** | Наставник исписује на табли реченицу и даје ученицима задатак да размисле о томе које су од подвучених речи настале творбом од других речи, а која није.  *Један новинар културне рубрике осмислио је нов начин писања текстова за новине, обновивши заборављену процедуру.*  Ученици, уз помоћ наставника, обнављају већ познате појмове из основне школе.  Речи које нису настале творбом од других речи називамо **просте** (или **немотивисане**) речи, а речи које су настале творбом од других речи називамо **твореницама** (или **мотивисаним речима**).  Све речи које имају заједнички део у којем се чува њихово првобитно значење чине **породицу речи**. Тај најмањи заједнички део свих речи у породици назива се **корен речи** (*нов* у написаној реченици.).  Неке речи су у давној прошлости добијене од других речи, али су током времена изгубиле значењску везу са њима, па такве речи у савременом језику спадају у просте (*кут-* + *-ја* = *кућа*).  Иако код неких речи постоје делови које се гласовно подударају, они нису у творбеној вези ако ти делови нису значењски повезани (нпр. *нов* и *новембар*).  У изведеницама *новине*, нов*инар*, *цветати* препознати од којих речи су настале (*нов*, *новине*, *цвет*) и одредити њихове творбене основе (*нов-*, *новин-*, *цвет-*).  Посебно истаћи и записати на табли да **у творби речи учествују**:  – **творбена основа** (која може бити једнака граматичкој основи: *вод-* + *-ен*);  – **творбени афикси**:  – **префикси**: *до-* + *трчати*;  – **суфикси**: *млад-* + -*ост*;  – **спојни вокали (инфикси)**: *југ-* + -*о-* + -*исток*;  – **префиксоиди** (*хидро*-+ *централа*) и **суфиксоиди** (*библио-* + -*фил*).  Најважнији **начини творбе** речи у српском језику су:   * **извођење (суфиксација)** (*млад- + -ић*); * **слагање (композиција)** (*млад- + -о- + грамaтичар*); * **префиксација** (*пре- + млад*); * **комбинована творба** (*млад- + -о- + жен- + -ја*); | | |
| **Завршни део часа** | Наставник бира текст (одломак) из *Читанке за трећи разред средње школе*, даје задатак да се у оквиру изабраног текста самостално уоче речи настале творбом (мотивисане речи), а потом сви заједно коментаришу уочено (на примерима уочених речи из текста одредити којим начинима творбе су настале: суфиксација, композиција, префиксација, комбинована творба).  За домаћи задатак треба навести што више речи које чине породицу речи са уоченим речима у тексту. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |