|  |  |  |  |
| --- | --- | --- | --- |
| **Припрема за час 20.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Модерна у српској књижевности** | | |
| **Тип часа** | Обрада | | |
| **Циљ часа** | Упознавање ученика са особеностима и представницима српске модерне | | |
| **Очекивани исходи**  **на крају часа** | Ученик ће бити у стању да:  – објасни друштвено-политичке околности у којима се јавља српска модерна;  – наброји представнике српске модерне у књижевној критици, поезији и прози;  – процени значај и утицај *Српског књижевног гласника* у српској књижевности;  – образложи утицај српских књижевних критичара на формирање српске модерне;  – наведе одлике београдског стила | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | Читанка | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Ликовна култура, Музичка култура | | |
| **Кључни појмови** | Модерна, златно доба, београдски стил, антологија, српски критичари, естетичка начела, лирски реалисти | | |
| **Литература** | – Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | Ученици обнављају особености модерне као књижевне епохе.  Наставник најављује тему, истиче циљ часа, говори о исходима. | | |
| **Главни део часа** | У овом делу часа, применом монолошко-дијалошке методе, наставник упознаје ученике са појавом модерне у српској књижевности, друштвено-  -политичким околностима, часописима у којима се испољавају модерне тенденције, са утицајем српских критичара на њено формирање, са београдским стилом, са представницима.   * – На прелазу из 19. у 20. век јавља се модерна у српској књижевности. Не настаје из неког посебног покрета младих писаца, као што је био случај у хрватској и словеначкој књижевности, чији су писци стварали под утицајем немачке књижевности, одакле потиче и сам термин модерна. Српски писци су узоре имали у француској књижевности. Модерна у српској књижевности траје све до почетка Првог светског рата. * – Друштвене и политичке прилике. ‒ Мајским превратом 1903. јача грађанска парламентарна демократија. Србија се економски развија и модернизује. Овај период обележен је страдањем српског народа у Балканским ратовима, а касније и голготом у Првом светском рату. * – Није било организованог књижевног покрета. У последњој деценији 19. века Љубомир Недић покреће часопис „Српски преглед” (1895). Недићевим критичарским радом постављају се програмски темељи европеизацији српске књижевности. Модерне тенденције испољавају се у часопису „Зора” (1896), који покрећу писци мостарског књижевног круга. Сви часописи који су доносили нове идеје и тенденције брзо су се гасили јер се још није створила погодна клима за велике промене у књижевности. * – Све започето у „Српском прегледу” и „Зори” пуни замах добија у „Српском књижевном гласнику”, који почиње да излази 1901. године. Покретач и уредник „Српског књижевног гласника” био је Богдан Поповић. Часопис је уређиван по узору на француске књижевне часописе. По својим мерилима и новим схватањима постаје водећи гласник модерне књижевности. * – Српска модерна књижевност снажно је везана за академски слој српског друштва. Пресудну улогу у њеном формирању имају српски критичари тога доба Љубомир Недић, Богдан Поповић и Јован Скерлић, универзитетски професори, носиоци модерних, европских тенденција у књижевности и националној култури. * – Пред крај овог периода јављају се својом модерном поезијом песници који нису припадали строго академском слоју. * У књижевности се догађа потпуно окретање према европској, посебно француској књижевности. * – У српској модерни доминира поезија, али се и у прози могу приметити лирска обележја. Књижевна критика доживљава велики успон. * – Сматра се да је модерна српка књижевност наговештена у поезији Војислава Илића. Песници српске модерне стварају под утицајем француских парансоваца и симболиста. Негује се култ лепог, тежи   се савршенству форме и естетизму.   * Први теортичар српске модерне је Богдан Поповић, који се залаже за савршенство форме, естетизам, а његов захтев да **песма мора да буде цела лепа** постаје императив међу песницима тога доба. * – Овај период у књижевности назива се **златно доба**. Настоји се досећи савршенство језика и стила. Запажају се промене на плану језика, истиче се **београдски стил**, који подразумева јасност, прецизност, једноставност, концизност, углађеност језичког израза. Заснован је на екавском изговору. Означава језик београдских интелектуалних кругова с почетка 19. века. За продор и доминацију београдског стила заслужни су Љубомир Недић и Богдан Поповић јер првенствено постаје стил критике и интелектуалне прозе. * У овом периоду Поповић штампа *Антологију новије српске лирике* (1911) и у предговору истиче своја естетичка начела. * Књижевни критичар и историчар књижевности Јован Скерлић штампа *Историју нове српске књижевности* (1914). * – **Представници модерне** у српској књижевности су Алекса Шантић, Јован Дучић, Милан Ракић, Владислав Петковић Дис, Милутин Бојић. Прозаисти Борисав Станковић (пише први роман у српској књижевности у ком се радња одвија у граду), Петар Кочић и Иво Ћипико названи су **лирски реалисти**. Зачетак модерне прозе може се наћи и у делима Милутина Ускоковића (пише први роман у српској књижевности у ком се радња одвија у Београду), Вељка Милићевића, Вељка Петровића и Исидоре Секулић. | | |
| **Завршни део часа** | У свом тексту *О поезији и поетици српске модерне* Јован Делић пише о огромним променама у нашој књижевној мисли, критици и науци о књижевности, које су дошле с модерном и одразиле се на нашу књижевну сцену. За домаћи задатак прочитати одломак овог текста на 56. страни у *Читанци*. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |