|  |  |  |  |
| --- | --- | --- | --- |
| **Припрема за час 15.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик: Творба речи | | |
| **Наставна јединица** | **Слагање (композиција) именица, придева и глагола** | | |
| **Тип часа** | Обрада | | |
| **Циљ часа** | Упознавање ученика са слагањем (композицијом) именица, придева и глагола као начином творбе речи. | | |
| **Очекивани исходи**  **на крају часа** | Ученик ће бити у стању да:  – дефинише и објасни појам слагања (композиције);  – препозна слагање као начин творбе;  – препозна начине слагања;  – разликује сложенице са и без спојног вокала;  – препозна саставне делове сложенице (која врста речи је у основи и остале саставне делове);  – примени знање о правилном писању полусложеница;  – тачно реши задатке за утврђивање знања | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | – Уџбеник за српски језик | | |
| **Међупредметне компетенције** | Компетенција за целоживотно учење; комуникација; рад с подацима и информацијама | | |
| **Корелација** | Унутарпредметна (градиво другог разреда и из основне школе)/морфологија, историја језика; страни језик, спојни вокал, полусложенице | | |
| **Кључни појмови** | Слагање/композиција, сложенице, именице, придеви, глаголи, спојни вокал, полусложенице | | |
| **Литература** | – Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  – Одобрени уџбеници за српски језик | | |
| **Ток часа** | | | |
| **Уводни део часа** | Наставник најављује наставну јединицу, истиче циљ и исходе часа.  У одабраном тексту препознати и означити изведенице и сложенице, као увод у тему. | | |
| **Главни део часа** | Ученици треба да подвуку у реченици коју је наставник написао на табли три творенице у чијем саставу запажају две речи.  *Наш чувени романописац прославио је рођендан у Клубу књижевника у Београду.*  Начин грађења при којем се од две речи добија нова реч назива се **слагање (композиција)** (*романописац, рођендан, Београд, једанпут*). Речи настале слагањем називају се **сложенице**.  Указати на то да није свака реч у којој се препознају делови две речи сложеница, зато што постоји велики број изведеница код којих је суфикс додат на сложену основу, попут *београдски* (*београд + ски*).  **Сложенице могу настати:**   * – **срастањем са спојним вокалом**, најчешће - о - и врло ретко - е - (*роман****о****писац, брод****о****власник, југ****о****исток, плав****о****коса, краљ****е****убица*). * – простим срастањем **без спојног вокала** (*рођендан, бубамара, стармали, дангубити, Београд, зимзелен*). Овај начин грађења сложеница чест је данас у називима предузећа (*Београпут, Нишекспрес, Нафтагас*).   **Сложене именице**  – именичка основа + спојни вокал + именица: веронаука, *бродовласник, земљорадник, пароброд, текстописац, металостругар*;  – именица + именица:   * – позајмљенице: *харамбаша, лајтмотив, маскенбал, визиткарта, бизнисмен, гастарбајтер, хаузмајстор*; * – домаће речи: *чуваркућа, бабарога, бубамара, бубашваба, Иванград*;   – придевска основа + именица: *рођендан, црвенкапа, Београд, Петровдан, Ђурђевдан*;   * – бројна основа + (спојни вокал) + именица: *двоброј, троскок, четвороугао, троугао, стонога*; * – глагол + именица (императивне сложенице): *дерикожа, паликућа, тужибаба, вртиреп, вадичеп, палидрвце, висибаба, смрдибуба*.   **Сложени придеви**   * – именичка основа + спојни вокал + придев: *богоугодан, водораван, громогласан, водоотпоран*; * – придевска основа + спојни вокал + придев: *глувонем, бледожут, народноослободилачки, краткосилазни, старословенски, културноуметнички* * – прилог + придев: *висококалоричан, пуноважан, простосрдачан, нископродуктиван*.   **Сложени глаголи**   * – именичка ослова + спојни вокал + глагол*: руководити, рукоположити, богохулити*. * – прилог + глагол: *кривотворити, злопатити се, злоупотребити, празнословити*.   Када две речи чине јединствен појам, а свака од њих задржи свој акценат, пишу се са цртицом и називају се *полусложенице* (ремек-дело).  Први део полусложенице је непроменљив, а други се мења. О правописним решењима полусложеница је било говора у другом разреду. Подсећамо ученике само на неке примере: именичке полусложенице: *спомен-плоча, веш-машина, туш-кабина, топ-листа, кол-центар,*  *фер-плеј, компакт-диск, угљен-диоксид, видео-бим, видео-клуб, радио-*  *-репортер, мини-сукња* итд; придевске полусложенице: *црно-бели* (филм), *косовско-ресавски* (дијалекат) итд. | | |
| **Завршни део часа** | Ученици добијају задатак да за сваки од начина грађења речи композицијом, који су наведени на часу, наведу по три примера. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |