|  |  |  |  |
| --- | --- | --- | --- |
| **Припрема за час 138.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност | | |
| **Наставна јединица** | **Драгиша Васић, *Ресимић добошар*** | | |
| **Тип часа** | Обрада | | |
| **Циљ часа** | – Упознавање ученика са ликом и делом Драгише Васића  – Тумачење приповетке (анализа лика Секуле Ресимића као антијунака и хероја и уочавање места у тексту која указују на социјалне и политичке околности)  – Тумачење споредних ликова у контексту социолошких, политичких и вредносних система у рату  – Анализа композиције и литерарних поступака у приповеци; тумачење елемената других књижевних врста и стилских фигура  – Повезивање приповетке са делима која за тему имају рат | | |
| **Очекивани исходи**  **на крају часа** | Ученик ће бити у стању да:  – аргументовано износи своја мишљења и ставове поводом дела;  – уочи и објасни елементе експресионизма и социјалног реализма;  – изврши карактеризацију лика Секуле Ресимића и споредних ликова;  – уочи и протумачи социјалне, политичке и вредносне системе којима се аутор бави;  – донесе закључке о социолошким, политичким и вредносним системима у ратним околностима;  – уочи и објасни приповедне технике, препозна и тумачи елементе других жанрова и стилске фигуре у тексту;  – с разумевањем повезује ово дело са другим делима сличне тематике у књижевности. | | |
| **Наставне методе** | Дијалошка, монолошка | | |
| **Облици рада** | Фронтални | | |
| **Наставна средства** | *Читанка,* лектира | | |
| **Међупредметне компетенције** | Компетенција за целоживотно учење, комуникација, естетичка компетенција | | |
| **Корелација** | Историја | | |
| **Кључни појмови** | Секула Ресимић, антијунак, рат , морал, социјалне и политичке околности, вредносни системи, приповедни поступак, биографија, анегдота, коментар, гротеска, иронија, пародија | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022.  Драгиша Васић, *Ресимић добошар* у: *Драгиша Васић, Сабране приповетке.* Антологија српске књижевности | | |
| **Ток часа** | | | |
| **Уводни део часа** | Најава теме, истицање циља и исхода часа  С обзиром на то да се ученици први пут сусрећу са стваралаштвом Драгише Васића, наставник их најпре упознаје са биографијом писца:  Драгиша Васић, истакнути српски интелектуалац, припада врху експресионистичког приповедања у српској књижевности. По занимању је био адвокат. Био је приповедач, романописац, есејиста и новинар. Био је члан САНУ. Био је веома активан у политици. Један је од оснивача Српског културног клуба. Учесник је у балканским ратовима и Првом светском рату, у којима се борио у свим важним биткама, између осталог био је и у херојској одбрани Београда, на Крфу, као и на Солунском фронту. У Другом светском рату припадао је Равногорском покрету генерала Драже Михаиловића. Много тога што је у вези са његовим животом током овог рата остало је тајанствено, чак и начин на који је окончан Васићев живот.  У Васићевом делу увек се сусрећу патријахални и модерни свет, ова тематска двострукост је особеност авангардне прозе. Спаја реализам и експресионизам, традиционални морал и психологију модерног човека, објективну и субјективну тачку гледања. Доминантне теме су му човек у рату и након њега, српски историјски и национални трагизам, вредност и смисао жртве. Драгиша Васић у рату види неминовност промене којој се човек не може одупрети. Ликови у Васићевим делима најчешће су невољни, убоги и потлачени људи.  Значајна дела: *Карактер и менталитет једног поколења* (1919) – публицистичко дело; *Утуљена кандила* (1922), *Витло и друге приче* (1924), *Пад са грађевине* (1932) – збирке приповедака; *Црвене магле* (1922) – роман.  Ученици су имали задатак да прочитају приповетку *Ресимић добошар* и да се присете других дела која говоре о периоду Првог светског рата и послератном добу.  Наставник саопштава да ова приповетка припада збирци *Утуљена кандила,* штампаној 1922. године (убрзо након *Дневника о Чарнојевићу*).  Шта се сугерише насловом *Утуљена кандила*? Какву слику рата нам доноси ова приповетка? У ком делу је слика рата дата на исти начин?  *Ученици ће закључити да наслов збирке метафором сугерише да су ставови о херојству угашени, уочиће да се пружа песимистична слика рата, да нема правих хероја. Слична слика дата је у Дневнику о Чарнојевићу.* | | |
| **Главни део часа** | Наставник питањима подстиче тумачење текста полазећи од главног јунака.   * Упоредите Секулу Ресимића са традиционалном сликом ратног хероја. Због чега аутор бира да да слику оваквог јунака? Шта је све утицало на Ресимићеву судбину? Како га види аутор, како командант, а како други војници?   *Ученици истичу да се Ресимић не уклапа у слику српског хероја. Он је лопов, коцкар, убица. Секула је рано остао без родитеља и био препуштен себи. Он је растао преузимајући туђе обрасце понашања, у свету у коме није постојао систем вредности, међу другим војницима. Ипак, у њему постоји осећај за правду (он види да није једини који чини недела, али да не постоји казна за све). Њега кажњавају они који и сами чине недела, а други војници сматарју да је он добар човек који никада није одбио извршење ниједне заповести или молбе.*   * Какву слику друштва приказује аутор оваквим сликањем средине?   *Ученици увиђају да аутор, приказујући оваквог јунака у средини у којој се нашао, слика кризу моралних и духовних вредности у друштву.*   * Образложите понашање осталих ликова. Да ли уочавате места која указују на оштру социјалну и политичку подељеност међу људима? Како се завршава приповетка?   *Ученици наводе места у приповеци где су изражене разорне слике рата – глад, немаштина, просјачење, болест, слике лешева, изглед војника итд. Упорећују понашање официра са обичним војницима и као контраст издвајају лик кнегиње и жене на гробљу. Истичу да рат изазива најгоре у људима и издвајају епизоде у приповеци које указују на поделу на богате и сиромашне, обичан народ и официре, велике подељености у друштву.*  *Уочавају да се приповетка не завршава смрћу главног јунака, јер аутор показује обесмишљеност борбе сликајући један свет, али и упорност и веру у слободу чији је носилац свет „обичних” људи.*   * Уочите елементе различитих књижевних врста у приповеци. Коју стилску фигуру препознајемо у опису Ресимића? Где аутор користи иронију и пародију?   *Ученици ће уочити елементе биографије, билдунгс романа, анегдоте, хронике, коментара и позвати се на текст.*  *Опис Ресимића је дат гротескно, као пародија херојског типа јунака, али приказан је реалистично.*  *Наводе места у приповеци где аутор користи иронију и пародију (Ресимићево поимање војске и кажњавања; пародична слика шетње по месечини док је био рабаџија).*  *Закључиће да се стил приповедања може дефинисати као импресионистички и модернистички позивајући се на текст. Уочавају да по техници приповедања и приказивања догађаја има и елемената субјективног реализма.*   * На који начин је приказан Први свестски код других аутора?   *Ученици наводе поезију М. Ракића и М. Бојића и истичу разлику у доживљају рата у односу на приповетку. Такође, истичу и сличност са атмосфером и начином на који је дата слика света у Дневнику о Чарнојевићу.* | | |
| **Завршни део часа** | Наставник са ученицима резимира најважније закључке:   * *Утуљена кандила*, 1922. година * Секула Ресимић: антијунак; херој и жртва * слика рата и друштва у њему (егзистенцијална криза и песимизам) * споредни ликови који пружају ширу слику времена и вредности у њему * гротескна слика јунака * иронија и пародија | | |
| **Начини провере**  **остварености исхода** | – Посматрање и бележење ученичког учешћа, закључивања и одговарања на постављена питања;  – исказивање креативности и самосталности ученика приликом тумачења текста;  – степен повезивања претходно усвојеног градива са новим градивом. | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |