|  |  |  |  |
| --- | --- | --- | --- |
| **Припрема за час 84.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Међуратна и ратна књижевност | | |
| **Наставна јединица** | **Паул Хатвани, *Есеј о експресионизму*** | | |
| **Тип часа** | Обрада | | |
| **Циљ часа** | Упознавање ученика са *Есејем о експресионизму* Паула Хатванија | | |
| **Очекивани исходи**  **на крају часа** | Ученик ће бити у стању да:  ̶ објасни друштвено-политичке околности у којима се јавља међуратна књижевност;  ̶ сагледа период европске међуратне књижевности у контексту историјских и друштвено-политичких околности;  ̶ наброји -изме, њихове одлике и представнике;  ̶ издвоји и тумачи најважније мисли (одлике експресионизма) из *Есеја о експресионизму.* | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | Читанка | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Историја, Географија, Ликовна култура, Музичка култура, Грађанско васпитање | | |
| **Кључни појмови** | Међуратна књижевност, авангарда, -изми, експресионизам, манифест, *Есеј о експресионизму* | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обновити градиво о друштвено-историјским околностима,   о -измима, њиховим одликама и представницима, посебно обновити градиво о експресионизму у европској књижевности.   * Експресионизам (лат. *expressio* – израз) представља уметничку струју која је настала у Немачкој око 1910. године. Термин преузет из ликовне уметности означавао је правац у сликарству чију су представници били Пол Сезан и Едвард Мунк, као и уметници окупљени у групе ,,Die Brucke” (Мост) и ,,Плави јахач” (Василиј Кандински, Оскар Кокошка, Паул Кле и др.). Експресија је израз човекове унутрашњости, његове духовне стварности. Уметност није опонашање стварности. Јавља се као потпуно нов и револуционаран покрет у тематском и језичком погледу. Теме су рат, болест, смрт, револуција, сукоб генерација. * Експресионисти у приповедање уносе иреалне елементе. У експресионистичкој драми јунак тежи ослобађању од окова стварности, доживљава преображај. * Најзначајнији представници: Георг Тракл, Ернст Толер, Ернст Штадлер, Готфрид Бен, Бертолд Брехт (у раној фази стваралаштва), Франц Кафка (у неким елементима свог дела), Оскар Кокошка (песник, сликар и теоретичар експресионизма). | | |
| **Главни део часа** | * **Припремљени ученици, усмерени питањима наставника, говоре о Хатванијевом *Есеју о експресионизму*** (одломци: *Читанка*, 181. стр.). Издвајају и коментаришу неке од кључних мисли. * *Експресионизам је револуција...*  *У импресионизму повезали су се свет и ја, спољашње и унутрашње у хармоничан склад. У експресионизму наше „ја” преплављује свет.* *Експресионизам је, пре свега, револуција у правцу елементарног.* * *Пут до елементарног јесте апстракција. Најдоследнија апстракција доводи до елемента: превазилазећи форму, коју она руши, док не стигне до извора садржаја. Не сме се рећи да експресионизам ставља садржај испред форме. Али он такође форму чини садржајем.* * *Форма код експресиониста постаје садржајем: она чини значајан корак даље од саме себе.*  *Садржај прераста време и простор; он испуњава свој свет и потврђује се у вољи за вечношћу. На тај начин уметничко дело постаје на нов начин независно од времена и простора.*   *Али оно живи своју димензију времена.*   * *У експресионистичком уметничком делу постојање и деловање постали су једно: тако је сада и ритам пренет сасвим у унутрашњост дела.*   *Овде сада ритам почива у самом садржају и нема више никакве везе са формом.*   * *У експресионизму, на крају, уметност је сама себи садржај.*   *Статика и динамика: ова супротност је постала свесна у експресионизму.*  *...* *експресионизам се ослободио натуралистичке укрућености и претворио је у динамику.*   * *Уметник каже: ја сам свест, свет је мој израз. Уметност посредује, дакле, између свести и света; или, ако се друкчије жели рећи, она настаје у настајању свести.* * *Експресионизам не ставља свест изнад свега, али је зато ставља увек у све. То је његов једини захтев и његова једина метода. Експресионистичко уметничко дело не само што је везано за свест уметника већ је такође идентично са њом.* * *Реч се сама доживљава, а како она иде за неким појмом она се осећа као покрет: сваки израз свести јесте покрет. Покрет од тога зависи. Експресионизам је открио кретање*   *и зна да мирноћа и равнотежа, као ни неизмерна леност света и судбине такође нису ништа друго до кретања.*   * *...* *експресионизам за свој свет каже:*   *На почетку беше кретање. Јер и реч је кретање, и на почетку беше реч!* | | |
| **Завршни део часа** | * Резимирати научено. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |