|  |  |  |  |
| --- | --- | --- | --- |
| **Припрема за час 166.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик | | |
| **Наставна јединица** | **Апозиција и апозитив** | | |
| **Тип часа** | Обрада/утврђивање | | |
| **Циљ часа** | Обнављање и проширивање знања о апозицији и апозитиву | | |
| **Очекивани исходи**  **на крају часа** | Ученик ће бити у стању да:   * уочи апозицију; * уочи апозитив; * разликује апозицију и апозитив; * реши задатке | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Апозиција, апозитив | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * У следећим реченицама подвуци делове који су додати именицама и имају исто значење као оне: * *Пас, омиљени кућни љубимац, врло је одана животиња.* * *Волим љубичице, прве веснике пролећа.* * У следећим реченицама подвуци делове којима се именичком појму додаје нека особина: * *Моја млађа сестра, задовољна куповином, отрча да се похвали мајци.* * *Тренер је Душана, уморног од трчања, пустио да се одмори.* * Наставник најављује тему, истиче циљ часа, говори о исходима. | | |
| **Главни део часа** | * Дефиниши апозицију и апозитив уз помоћ примера из уводног дела часа. * **Апозиција** је именички додатак који на други начин казује исто што и именички појам у функцији субјекта или објекта. Обавезно се одваја запетама. Службу апозиције обично врши именичка синтагма, а њена главна реч је увек у истом падежу као и именица коју одређује (*љубимац – пас* – номинатив; *веснике – љубичице* – акузатив). * **Апозитив** је именички додатак који означава неку особину именичког појма. Обавезно се, као и апозиција, одваја запетама. Службу апозитива обично врши придевска синтагма, а њена главна реч је увек у истом падежу, роду и броју као и именица коју одређује (*задовољна – сестра* – номинатив, женски род, једнина; *уморног – Душана* – акузатив, мушки род, једнина). | | |
| **Завршни део часа** | * Решавање репрезентативних задатака (из одобрених уџбеника). * Резимирање наученог. | | |
| **Начини провере**  **остварености исхода** | * Активност ученика; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |