|  |  |  |  |
| --- | --- | --- | --- |
| **Припрема за час 81.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексикографија – Речници српског језика и начини њиховог коришћења** | | |
| **Тип часа** | Обрада | | |
| **Циљ часа** | Упознавање ученика са речницима српског језика и начинима њиховог коришћења | | |
| **Очекивани исходи**  **на крају часа** | Ученик ће бити у стању да:   * наведе основне појмове лексикологије; * дефинише појмове *лексема* и *реч*; * дефинише појмове *лексика* и *речник*; * дефинише појам *лексикографија*; * разликује речнике с обзиром на њихову намену; * разликује најважније речнике српског језика и начин њихове употребе. | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални, групни | | |
| **Наставна средства** | Одобрени уџбеници за српски језик, речници српског језика | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Лексикологија, лексема, реч, лексика, речник, лексикографија | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обнављање градива о основним појмовима лексикологије. | | |
| **Главни део часа** | * Лексикологија је део науке о језику и проучава значења речи и израза, њихове међусобне односе (синонимију, антонимију и сл.), њихово порекло и сферу употребе. * **Основна јединица лексикологије** је **лексема.** * **Лексема** је **јединица речника (лексике)** једног језика. * Под **лексемом** као језичком јединицом подразумевају се сви граматички облици и сва значења једње речи (именица *рука* има четрнаест облика – седам падежа једнине и седам множине, и може имати четири различита значења). * **Реч** је лексема употребљена у тексту, у једном од својих облика и у једном од могућих значења (Намигује левим *оком.* То му је трн у *оку*.) * Скуп свих лексема једног језика (све речи и устаљени изрази једног језика) назива се **лексика (речник)**. * Реч **речник** означава и књигу у којој је одређена лексика забележена и објашњена. * Лексику проучава лексикологија, а речима (односно лексемама) се бави и **лексикографија** – дисциплина која се бави израдом и састављањем речника. * Постоје **различите врсте речника**, с обзиром на намену или број језика који је у њима заступљен. * Реч која се у речнику објашњава назива се **одредница**, а текст који је тој одредници посвећен је **речнички чланак**. * Постоје **енциклопедијски** и **лингвистички речници**.У енциклопедијском речнику ће нпр. уз одредницу *експресионизам* бити наведено у ком периоду се јавља овај правац, његове главне одлике, главни представници; а у лингвистичком речнику уз ову одредницу навешће се порекло ове речи, њено значење, употреба, изговор. * Лингвистички речници могу бити **једнојезични** (ако су и лексеме које се објашњавају и објашњења дати на истом језику) и **вишејезични/двојезични** (ако се лексеме преводе на други језик). * Једнојезични речници могу бити **дескриптивни (описни)** и **специјални**. Дескриптивни се баве значењем појединих речи књижевног (и народног) језика, док специјални могу бити (по делу лексике коју обухватају) **етимолошки, фреквенцијски, асоцијативни, фразеолошки, акценатски, правописни, терминолошки, фразеолошки, обратни, речници жаргона, синонима, дијалекатске лексике, страних речи** итд. * У **етимолошким речницима** објашњава се порекло лексема, док се савремена лексика објашњава **у речницима савременог језика**. * **Најважнији речници српског језика:** * Први речник савременог српског језика јесте***Српски рјечник*** В. С. Караџића (1818, 1852). * Највећи **једнојезични описни речник** нашег језика јесте ***Речник српскохрватског књижевног и народног језика***САНУ. Овај речник још увек није завршен (изашло је 18 томова), а када буде био завршен, имаће око 30 томова и око пола милиона обрађених речи. * У речнике средњег обима (шест томова) спада ***Речник српскохрватскога књижевног језика*** Матице српске, са 143.252 обрађене речи. * Једнотомни ***Речник српскога језика*** Матице српске има 73.330 обрађених речи. * Поред језика опште намене, постоје и различити **специјализовани речници**. * Од речника страних речи најважнији су: ***Лексикон страних речи и израза*** Милана Вујаклије и ***Велики речник страних речи и израза*** Ивана Клајна и Милана Шипке. Важни су и: ***Речних новијих англицизама*** Вере Васић, Твртка Прћића и Гордане Нејгебауер, ***Обратни речник српскога језика*** Мирослава Николића, ***Речник синонима*** Павла Ћосића и сарадника, ***Двосмерни речник српског жаргона*** Драгослава Андрића, ***Етимолошки речник српског језика*** САНУ и др. * **Пожељно је да се овај час одржи у библиотеци или да наставник донесе на час речнике различите намене. Поделити ученике у групе и задати различитим групама различите одреднице (нпр. анђео и бајка) које треба да пронађу у три речника различите намене и запазе како је иста одредница обрађена у различитим речницима.** * **Након тога представници група износе запажања и сви коментаришу.** | | |
| **Завршни део часа** | * Резимирати научено. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |