|  |  |  |  |
| --- | --- | --- | --- |
| **Припрема за час 9.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик: Творба речи | | |
| **Наставна јединица** | **Извођење (суфиксација) именица** | | |
| **Тип часа** | Обрада | | |
| **Циљ часа** | Упознавање ученика са извођењем (суфиксацијом) именица као начином творбе речи | | |
| **Очекивани исходи**  **на крају часа** | Ученик ће бити у стању да:  – дефинише и објасни појам извођења (суфиксације);  – препозна извођење као начин творбе;  – препозна творбену основу и суфикс;  – наброји најважније врсте суфикса за грађење именица | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | – Уџбеник за српски језик | | |
| **Међупредметне компетенције** | Компетенција за целоживотно учење; комуникација; рад с подацима и информацијама | | |
| **Корелација** | Унутарпредметна (градиво другог разреда и из основне школе)морфологија, историја језика; страни језик | | |
| **Кључни појмови** | Творба речи, твореница, изведеница, творбена основа, суфикс, моциони суфикси, суфикси субјективне оцене | | |
| **Литература** | – Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  – Одобрени уџбеници за српски језик | | |
| **Ток часа** | | | |
| **Уводни део часа** | Подсетити се најважнијих **начина творбе речи** у српском језику. То су:  **извођење (суфиксација)** (*млад*- + -*ић*);  **слагање (композиција)** (*млад*- + -*о*- + *грамaтичар*);  **префиксација** (*пре-* + *млад*);  **комбинована творба** (*млад-* + -*о-* + *жен*- + *-ја*)  Најавити и записати тему часа, истаћи циљ и исходе. | | |
| **Главни део часа** | У реченици коју наставник исписује на табли подвући четири речи у којима запажамо суфиксе.  *Продавац у књижари поклонио нам је нови Културни додатак.*  **Извођење (суфикцација)** је начин грађења речи при којем се од **творбене основе** (*продав-*) и **суфикса** *(-ац*) добија нова реч (*продавац*).  Речи настале извођењем називају се **изведенице**.  Творбена основа може се добити од различитих врста речи – глагола (*продав-*), именица (*књиг-*), придева (*леп-*) итд.  Од суфикса зависи да ли ће реч остати у истој врсти речи од које је настала, попут *град – градић*, или може променити врсту речи *село – сеоски*.  На споју између творбене основе и суфикса може доћи до различитих гласовних промена, које могу променити основу – *стан-* + -*бени* = *стамбени.*  Наставник наводи најчешће суфиксе за творбу именица и значења која изведена реч добија са њима:  **Вршилац радње или занимање:**   |  |  | | --- | --- | | **Суфикс** | **Твореница/изведеница** | | -ац | писац | | -лац | преводилац | | -ач | певач | | -тељ | учитељ | | -ар | месар | | -ник | порезник | | -аш | кошаркаш | | -џија | сладолеџија | | -иста | економиста |   **Становник, припадник народа**   |  |  | | --- | --- | | -(ј)анин | Београђанин | | -(а)ц | Британац | | -лија | Нишлија |   **Означавање просторија и простора уопште**   |  |  | | --- | --- | | -ана | куглана | | -ара | гвожђара | | -ница | судница | | -оница | учионица | | -лиште | шеталиште |   **Апстрактна и уопштена значења**   |  |  | | --- | --- | | -ство | сликарство | | -ост | храброст | | -ота | лепота | | -оћа | хладноћа | | -ина | брзина | | -а | осуда | | -ба | борба |   **Глаголске именице**   |  |  | | --- | --- | | -ње | дисање | | -ће | откриће | | ǿ (нулти  суфикс,  гласовно  празан) | лов |   **Моциони суфикси (промена рода без промене значења)**   |  |  | | --- | --- | | -ица | певачица | | -ка | фризерка | | -иња | робиња | | -киња | студенткиња |   **Суфикси субјективне оцене (деминутивна и аугментативна значења)**   |  |  | | --- | --- | | -ић | бродић | | -чић | синчић | | -ица | бубица | | -(а)к | цветак | | -це | звонце | | -че | прозорче | | -ина | јуначина | | -етина | ручетина | | -урда | главурда |   Упознати ученике са појмом **суфиксоида –** морфеме (грчког или латинског порекла) које долазе на крај творенице, подсећају на суфиксе јер су везане морфеме, могу бити носиоци значења коренске морфеме (нпр. суфиксоид *-лог* означава стручњака у некој области – *дефектолог*, *филолог*). | | |
| **Завршни део часа** | Ученици добијају задатак да за сваки од најчешћих суфикса који су наведени на часу наведу по три примера. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |