|  |  |  |  |
| --- | --- | --- | --- |
| **Припрема за часове 178. и 179.** | | | |
| **Предмет** | Српски језик и књижевност | **Разред:** трећи | **Датум** |
| **Наставна тема/област** | Језичка култура: писмено изражавање | | |
| **Наставна јединица** | **Индивидуални/ колективни исправак писменог задатка** | | |
| **Тип часа** | Вежбање; утврђивање | | |
| **Циљ часа** | ̶ Писање побољшане верзије писменог задатка након извршене самоевалуације и евалуације;  ̶ обликовање смисаоних целина, реорганизација садржаја и отклањање грешака (правописних, граматичких, стилских). | | |
| **Очекивани исходи**  **на крају часа** | Ученик ће бити у стању да:  ̶ ефикасно реорганизује садржину свог рада;  ̶ напише побољшану верзију писменог задатка на основу добијених инструкција. | | |
| **Наставне методе** | Текст метода – метода писаних (ученичких) радова, монолошка, дијалошка | | |
| **Облици рада** | Фронтални/индивидуални | | |
| **Наставна средства** | Вежбанка, табла | | |
| **Међупредметне компетенције** | Естетичка компетенција, рад с подацима и информацијама, компетенција за целоживотно учење | | |
| **Корелација** | Историја, биологија, географија, психологија, социологија, филозофија, унутарпредметна | | |
| **Кључни појмови** | Писање састава, композиција, теме, увод, разрада, закључак, стил, језичка норма | | |
| **Литература** |  | | |
| **Ток часа** | | | |
| **Уводни део часа** | Наставник упознаје ученике са циљевима и исходима часа. Након тога дели радове. У радовима се налазе и наставникови коментари, исправке и оцена, али и сугестије, савети. Сваки рад наставник ће и усмено прокоментарисати. | | |
| **Главни део часа** | * Ученици најпре читају задатак, увиђају грешке и размишљају о отклањању грешака у писменом задатку. Постављају питања. Најчешће граматичке и правописне грешке се бележе на табли и у свеске. Наставник указује и на стилистичке грешке. * Ученици пишу побољшану верзију писменог задатка. | | |
| **Завршни део часа** | На другом часу ученици ће, пошто заврше писање, читати своје радове. Остали ученици пажљиво слушају, а затим износе своје мишљење о раду који су чули. | | |
| **Начини провере**  **остварености исхода** | * Праћење рада и активности ученика на часу; * успешно обликовање пасуса/рада као смисаоне целине примењено у изради писменог задатка; * изражена креативност и самосталност | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** | На основу садржине, композиције, језика и стила, као и критеријума са којима су ученици упознати, наставник оцењује оствареност исхода. | | |