|  |  |  |  |
| --- | --- | --- | --- |
| **Припрема за час 109.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексичко значење речи – синоними** | | |
| **Тип часа** | Обрада | | |
| **Циљ часа** | Обнављање и проширивање знања ученика о синонимима | | |
| **Очекивани исходи**  **на крају часа** | Ученик ће бити у стању да:   * дефинише појам синоними; * разликује потпуне и парцијалне синониме; * разликује/наведе примере синонима; * одреди начине настанка синонима у српском језику; * препозна улогу и значај синонима у савременом језику | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Синоними, потпуни, парцијални, настанак, улога и значај | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Подсетити ученике да лексикологија у ужем смислу проучава и:   **значењске односе међу речима** – полисемију (нпр. *лист* означава биљни орган, али и правилан комад папира, хартије, као и новине), хомонимију (лук – оружје и поврће), синонимију (ученик и ђак), антонимију (велики – мали) | | |
| **Главни део часа** | * Наставник наводи примере и исписује их на табли, а ученици треба да запазе у каквом су значењском односу дати примери. * ученик – ђак, рећи – казати, момак – младић, доста – прилично, силазити – излазити, врат – шија * Ученици запажају да наведени парови речи имају исто или блиско значење. * **Синоними** су речи које имају исто или блиско значење. Такве речи стоје у односу **синонимије**. * Када се две речи подударају у свим значењима онда се ради о **тоталној (или апсолутној) синонимији**. Она је могућа само код лексема које имају једно значење. Такви су углавном научни и стручни термини (*вокал – самогласник*) и оваквих примера има мало. * Када се две вишезначне речи подударају само у неким значењима, кажемо да се ради о **парцијалној**   **синонимији**. Могу се подударати само основна значења попут *ђак – ученик, поклон – дар*. * Синоними у језику **настају на различите начине**: * стварањем експресивне (изражајне, упечатљиве) лексике: *јести, ждерати, њупати*; * стварањем секундарних значења лексема (метафоричних и метонимијских): *кућа – породица* су синоними када означавају оне који живе у једном домаћинству; * позајмљивањем речи из страних језика: *компјутер – рачунар, емоција – осећање*; * различитим творбеним процесима:   *смејати се – смејуљити се, церити се – церекати се.*   * Синонима обично означавају **различите нијансе истог значења**: *говорити, причати, разговарати, рећи.* * Синоними служе прецизнијем, богатијем и сликовитијем изражавању. | | |
| **Завршни део часа** | * Наставник подсећа ученике да постоје два специјализована речника синонима: *Речник синонима* Павла Ћосића и његових сарадника, и старији, *Синоними и сродне речи српскохрватскога језика* Миодрага Лалевића. * Резимирати научено, уз навођење одговарајућих примера. | | |
| **Начини провере**  **остварености исхода** | • Активност у изради задатака;  • праћење и вредновање излагања ученика;  • успешност ученика у решавању задатих питања и вежби | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |