|  |  |  |  |  |
| --- | --- | --- | --- | --- |
| **Припрема за час 6.** | | | | |
| **Предмет** | Српски језик и књижевност | | **Разред:** трећи | **Датум** |
| **Наставна тема/област** | Књижевност: Модерна у европској и српској књижевности | | | |
| **Наставна јединица** | **Шарл Бодлер: *Читаоцу*** | | | |
| **Тип часа** | Обрада | | | |
| **Циљ часа** | Упознавање ученика са поетиком Шарла Бодлера | | | |
| **Очекивани исходи**  **на крају часа** | Ученик ће бити у стању да:  – наведе најважније карактеристике Бодлеровог стваралаштва;  – дефинише кључне појмове Бодлерове поетике;  – тумачи песничке слике и стилска изражајна средства;  – одреди форму песме, врсте стиха и риме | | | |
| **Наставне методе** | Монолошка, дијалошка, текст метода | | | |
| **Облици рада** | Фронтални, индивидуални | | | |
| **Наставна средства** | *Читанка* | | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | | |
| **Корелација** | Ликовна култура, Музичка култура | | | |
| **Кључни појмови** | Шарл Бодлер, читаоцу, сплин, чама, симболи *цвећа зла*, поређење | | | |
| **Литература** | | – Стевановић Гордана, Јовановић Бубања Јелена, Костић Татјана, Читанка за трећи разред средње школе, Завод за уџбенике, Београд, 2022. | | |
| **Ток часа** | | | | |
| **Уводни део часа** | Најављује тему, истиче циљ и исходе часа.  Упознаје ученике да песма *Читаоцу* представља уводну песму збирке песама *Цвеће зла* и у њој је назначена тематика целе збирке. Ова песма тумачи се и као врста пролога песничке драме у којој је песник разапет између добра које је хтео и зла за које се определио. | | | |
| **Главни део часа** | Ученици су имали домаћи задатак да прочитају песму и припреме се за разговор о њој уз помоћ питања за интерпретацију на 21. стр. у *Читанци*.  Наставник изражајно и интерпретативно чита песму, након чега следи интерпретација. Поставља питања, усмерава одговоре, подстиче ученике на размишљање.  У песми доминирају слике пропадања и распомаљених звери – свеопште чамотиње којој се човек препушта. Чама – незадовољство, духовно клонуће, изазвана је сплином, досадом која је највећи порок. На почетку песме се открива да наш духовни простор настањују грех, глупост, лицемерство. Грех је упоран, кајање притворно.  Људи наликују марионетама чије конце у рукама држи враг, те је пут ка паклу неизбежан и све бржи.  Пред крај песме људски род се доживљава као зверињак у коме су присутни пантери, шкорпиони,  змије, шакали, мајмуни, лешинари, кује – персонификације смртних грехова, симболи ***цвећа зла.*** Све ове животиње имају симболично значење: змија – зло, шакал – грамзивост, мајмун – превара...  Тема песме је грешни човек. Лирски субјекат се на крају директно обраћа читаоцу, назива га братском душом лицемерном, чиме се приближава читаоцу и изједначава се са њим.  Поређења у песми потврђују човеково стремљење ка злу и ка самоуништењу.  Лирска песма, испевана у десет катрена, рима је обгрљена. | | | |
| **Завршни део часа** | Резимирати научено.  За домаћи задатак мотивисати ученике да прочитају три песме по избору из збирке *Цвеће зла,* а уколико желе могу и целу збирку, и да направе кратак приказ песме која им се највише допала. | | | |
| **Начини провере**  **остварености исхода** |  | | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | | |