|  |  |  |  |
| --- | --- | --- | --- |
| **Припрема за час 57.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик – Стилистика | | |
| **Наставна јединица** | **Функционални стилови српског књижевносг језика – разговорни стил** | | |
| **Тип часа** | Обрада | | |
| **Циљ часа** | Упознавање са основним одликама разговорног стила | | |
| **Очекивани исходи**  **на крају часа** | Ученик ће бити у стању да:   * објасни појам *раслојавање језика*; * наведе пет основних функционалних стилова; * наведе основне одлике различитих функционалних стилова; * уочи основне одлике разговорног стила; * разликује разговорни стил; * разуме у којим ситуацијама се користи разговорни стил. | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик, наставни листић | | |
| **Међупредметне компетенције** | Комуникација, рад с подацима и информацијама, сарадња, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Раслојавање, функционални стилови, разговорни стил, дијалог, неформална комуникација | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Подсећање на појам раслојавање језика (социјално, територијално, функционално раслојавање). Навођење пет основних функционалних стилова (разговорни, књижевноуметнички, административнии, научни, новинарски) и њихових основних одлика, шематски на табли – обнављање градива из првог разреда. | | |
| **Главни део часа** | * **Детаљно упознавање са основним одликама разговорног стила** * Разговорни стил остварује се дијалогом. Представља средство свакодневног споразумевања. Везује се само за говорни језик, али може бити и записан, када илуструје говор јунака у књижевним делима, у писмима, белешкама. Користи се у службеним и неслужбеним разговорима. * Особине разговорног стила су:   - ужи избор речи, краће и једноставне реченице, често недовршене.   * У говору је важна интонација реченице, јачина гласа, брзина говора – темпо, чиме се изражавају емоционалност, субјективност. * Учесници су у непосредном контакту, чују се и виде, па се значење не преноси само вербалним средствима (речима) него и невербалним – гестовима и мимиком. * У говору (неслужбеној комуникацији) често се употребљавају поштапалице (овај, значи, брате и сл.) и друге речи које не спадају у књижевни језик. * Разговорни стил је углавном неформалан. У приватној комуникацији (са члановима породице, пријатељима) људи разговарају другачије него у јавној комуникацији (са лекаром, банкарским службеником и сл.). * **Ученици добијају наставни листић на коме је дијалог забележен у стварној ситуацији и дискутују о уоченим одликама разговорног стила.** * Пример текста за наставни листић:   **- Еј, друже, окренидер се.**  **- Нећу!**  **- Окрени се, болан, што се љутиш?**  **- Ама нећу.**  **- Баш си ти некакав отрован створ.**  (Б. Ћопић, *Доживљаји Николетине Бурсаћа, Игра*) | | |
| **Завршни део часа** | * За домаћи задатак написати краћи дијалог (пет-шест реченица/реплика) као пример разговорног стила. | | |
| **Начини провере**  **остварености исхода** |  | | |
| **Вредновање квалитета испланираног рада**;  **Напомене о реализацији планираних активности**;  **Самовредновање рада наставника** |  | | |