|  |  |  |  |
| --- | --- | --- | --- |
| **Припрема за час 22.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик: Творба речи | | |
| **Наставна јединица** | **Комбинована творба** | | |
| **Тип часа** | Обрада | | |
| **Циљ часа** | Упознавање ученика начином грађења речи – именица и придева – комбинованом творбом. | | |
| **Очекивани исходи**  **на крају часа** | Ученик ће бити у стању да:  – дефинише и објасни појам комбиноване творбе;  – препозна творенице настале комбинованом творбом;  – препозна делове творенице настале комбинованом творбом – префикс, творбрну основу, суфикс, спојни вокал;  – тачно реши задатке за утврђивање знања | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | – Уџбеник за српски језик | | |
| **Међупредметне компетенције** | Компетенција за целоживотно учење; комуникација; рад с подацима и информацијама | | |
| **Корелација** | Унутарпредметна (морфологија, фонетика и фонологија), страни језик, математика | | |
| **Кључни појмови** | Комбинована творба, слагање, префиксација, извођење, префикс, творбена основа, спојни вокал, суфикс | | |
| **Литература** | – Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  – Одобрени уџбеници за српски језик | | |
| **Ток часа** | | | |
| **Уводни део часа** | Ученици имају задатак да у реченици коју наставник исписује на табли подвуку четири примера у којима у оквиру једне творенице запажају префиксацију или слагање заједно са суфиксацијом.  У *понедељак се завршава тромесечје и почиње ново поглавље у мом животу – више нећу бити раноранилац.*  Наставник најављује нову наставну јединицу, истиче циљ и исходе часа. | | |
| **Главни део часа** | Ученици уз помоћ наставника дефинишу појам комбиноване творбе.  **Комбинована творба** је начин грађења речи при којем нова реч настаје **истовремено слагањем** или **префиксацијом** и **извођењем**.  Најчешће комбинације:   * – префиксална творба и извођење – *понедељак* (префикс *по-,* творбена основа *недељ-* и суфикс *–ак*)*, поглавље*; * – слагање двеју речи и извођење – *тромесечје, раноранилац*.   **Именице настале комбинованом творбом**  **Префикс + творбена основа + суфикс**  *под-* + *кров-* + *-је* = *поткровље*  *су-* + *народ-* + *-ник* = *сународник*  **Творбена основа + спојни вокал + творбена основа + суфикс**  *коњ-* + *-о-* + *крад-* + *-ица* = *коњокрадица*  *млад-* + *-о-* + *жен-* + *-ја* = *младожења*  Комбинованом творбом настале су и именице од двочланих имена места или држава: *Црногорац*, *Новозеланђанин*, *Мокрогорац*, *Новосађанин* итд.  **Придеви настали комбинованом творбом**  **Префикс + творбена основа + суфикс**  *без-* + *посл-* + *-ен* = *беспослен*  *међу*- *+* *соб-* + *-ан* *= међусобан*  **Творбена основа + спојни вокал + творбена основа + суфикс**  *правд-* + *-о-* + *љуб-* + *-ив* = *правдољубив*  *добр-* + *-о-* + *ћуд-* + *-ан* = *доброћудан* | | |
| **Завршни део часа** | Ученици добијају задатак да за сваки од примера комбиноване творбе, који су наведени на часу, наведу по три примера. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |