|  |  |  |  |
| --- | --- | --- | --- |
| **Припрема за час 124.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексика српског језика према пореклу** | | |
| **Тип часа** | Обрада | | |
| **Циљ часа** | Упознавање са пореклом лексике српског језика | | |
| **Очекивани исходи**  **на крају часа** | Ученик ће бити у стању да:   * разликује лексику српског језика према пореклу; * уочи разлику између речи домаћег и страног порекла; * одреди из ког су језика одређене позајмљенице; * препозна црквенословенске речи; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Народне речи, позајмљенице, црквенословенске речи | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник уводи ученике у тему помоћу следећих задатака које задаје на табли:  1. У следећем низу издвојте речи домаћег и речи страног порекла, потом подвуците оне домаћег (словенског порекла):   *дете,* пшеница*,* жито*, гулаш, риба, шињел, сејати, славити, парк, играти, филм, компјутер*   1. У следећем низу препознајте и подвуците црквенословенске речи:   *човек, риба, стрићи, јестество, високоумије, рука, свештеник*   * Наставник најављује тему, истиче циљ часа, говори о исходима. | | |
| **Главни део часа** | * Ученици, уз помоћ наставника, дефинишу појмове и наводе или класификују примере. * Лексику (све речи) српског језика чине речи домаћег порекла, **народне речи** (*књига, брат, риба, писати, година, стар*), **позајмљенице** (*култура, цивилизација, икона, чизма, ћуприја*) и **црквенословенске речи** (*двери, васкрс, житије, путешествије*). * **Народне речи** су речи домаћег (словенског порекла), чине већину речи и од давнина су у нашем језику. * **Црквенословенске речи** су у народни језик улазиле из старих књижевних језика цркве. Неке су у употреби и данас *(васиона, ваздух, васкрс, исповест, свештеник, општина*), неке су застареле (*надежда* – нада, *јуност* – младост, *високоумије* – уображеност, *јестество* – природа). * **Позајмљенице** су речи које су у наш језик улазиле из других језика, када су Срби долазили у додир са другим народима. Оне се углавном прилагођавају облику речи у српском језику. * У речнику се уз позајмљенице наводе скраћенице које упућују на њихово порекло: *грч.* (грчки), *лат.* (латински, *нем.* (немачки). * Према језику из којег су примљене, позајмљенице могу бити: * **грецизми**: *анђео, јеванђеле, икона, монах, калуђер, манастир, океан*; * **турцизми**: *јастук, јорган, кашика, капија, авлија, чесма, ћуприја, дуван, муштерија, шећер, џезва*; * **романизми**: *директор, вулкан, вакцина, геније, минут* (**латинизми** – из латинског); *роман, биро, атеље, булевар, шарм, омлет, балет, букет* (**галицизми** – из француског); *арија, боца, пошта салата, салама, салвета, паста, опера, штампа* (**италијанизми**); *болеро, ванила, румба, торнадо, алигатор* (**хиспанизми** – из шпанског); * **русизми**: *палуба, пирошка, рубља, лосос, шињел, књаз, кружок;* * **германизми** (из немачког): *вага, пегла, валцер, кифла, фарба, цигла, шоља;* * **хунгаризми** (из мађарског): *ашов, алас, бунда, ципела, гулаш, лопов, кецеља;* * **бохемизми** (из чешког): *добробит, дојам, гесло, копачка, часопис;* * **англицизми** (из енглеског): *викенд, спорт, тост, тинејџер, тренинг, меч, компјутер, филм, маркетинг, аеробик, бестселер*. * **Интернационализми** су посебна врста позајмљеница, њихов корен је најчешће из класичних језика (грчког и латинског) и саставни су део речника већине европских језика. Најчешће су везани за различите науке (*граматика, драма, метафора, историја, биологија, ћелија*), многе речи из области информатике постале су интернационализми: *интернет, флеш, фајл, имејл, модем* итд. | | |
| **Завршни део часа** | * Вежбање – решавање задатака из одобрених уџбеника. | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |