|  |  |  |  |
| --- | --- | --- | --- |
| **Припрема за час 105.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Међуратна и ратна књижевност | | |
| **Наставна јединица** | **Станислав Винавер, *Манифест експресионистичке школе*** | | |
| **Тип часа** | Обрада | | |
| **Циљ часа** | Анализа Винаверовог *Манифеста експресионистичке школе* | | |
| **Очекивани исходи**  **на крају часа** | Ученик ће бити у стању да:  − објасни начела експресионизма;  − уочи везу појаве правца са одређеним историјским и друштвеним тренутком;  − објасни зашто је експресионизам револуционаран;  − критички разматра основна начела *Манифеста* | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | *Читанка* | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Историја, Ликовна култура, Музичка култура | | |
| **Кључни појмови** | Станислав Винавер, експресионизам, манифест, природа, реалност и иреалност, визија, стварност и илузија, уметност, биће и небиће, револуција духа, ослобођење | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Припремљени ученици говоре о животу и раду Станислава Винавера и о значају *Манифеста експресионистичке школе* (*Читанка*, 275). | | |
| **Главни део часа** | * Ученици су имали за домаћи задатак да прочитају одломке из *Манифеста експресионистичке школе* Станислава Винавера и припреме се за разговор о њима помоћу питања за интерпретацију, у *Читанци* 275-281. стр. * Ученици уз помоћ наставника анализирају текст, помоћу питања за интерпретацију: * Које појединости из прочитаног текста су вам посебно привукле пажњу? Какве је доживљаје експресионизма у вама изазвао прочитани текст? Наведите основне ставове које артикулише аутор   манифеста.   * Обратите пажњу на прву реченицу. Коме је она упућена? Шта експресионисти узимају за средство уметничког стварања? Који је циљ њиховог стварања? Протумачите однос експресиониста према природи. * Чему теже уметници о којима аутор говори? * Коментаришите разлике у уметничком поступку импресиониста и експресиониста. * Како Станислав Винавер објашњава реализам у уметности? На основу чега сте разумели да при свом образлагању не мисли на реализам као књижевни правац, већ на реализам као поступак стварања дела? * Тумачите значење реченице *Реалност није у стварима, већ је реалност у дејству ствари на нас.* У чему је важност визије? Објасните приказани однос између илузије и стварности. * Како творац манифеста образлаже појаву експресиониста? * Чему тежи стваралаштво експресиониста ако су им неки од задатака потчињавање природе, као и бескрајно ослобођење свега од свега? * Објасните ауторову изјаву да је експресионизам револуционаран. * Пронађите у тексту имена српских писаца које Станислав Винавер издваја и назива експресионистима. * Испитајте језик и стил којима је написан манифест. Уочите карактеристике према којима се *Манифест експресионистичке школе може одредити као програмски текст*, а према којима као књижевноуметнички. | | |
| **Завршни део часа** | * Резимирати научено. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |