|  |  |  |  |
| --- | --- | --- | --- |
| **Припрема за час 169.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност | | |
| **Наставна јединица** | **Избор из међуратне српске поезије – Оскар Давичо** | | |
| **Тип часа** | Обрада | | |
| **Циљ часа** | * Проширивање знања о животу и делу Оскара Давича. * Ситуирање Давичовог опуса у авангардни контекст. * Продубљивање знања о српској авангарди. * Проучавање специфичности песничког језика Оскара Давича. * Подстицање ученика на креативне и стваралачке активности. * Изграђивање ставова о статусу и квалитету авангардне поезије. * Мотивисање ученика за даље бављење авангардним стваралаштвом. * Развијање читалачке радозналости. | | |
| **Очекивани исходи**  **на крају часа** | Ученик ће бити у стању да:   * интерпретира књижевни текст; * књижевнотеоријска знања адекватно примењује у тумачењу књижевних дела предвиђених програмом; * приликом тумачења и вредновања књижевноуметничких и књижевнонаучних дела примењује и упоређује књижевноисторијске и поетичке одлике стилских епоха, праваца и формација у развоју српске и светске књижевности; * познаје књижевнотеоријску терминологију и доводи је у функционалну везу са примерима из књижевних и неуметничких текстова предвиђених програмом; * уочава основне особине књижевности као дискурса и разликује га у односу на остале друштвене дискурсе; * наводи основне књижевноисторијске и поетичке одлике стилских епоха, праваца и формација у развоју српске и светске књижевности и повезује их са делима и писцима из обавезне лектире школског програма; * самостално уочава и анализира проблеме у књижевном делу и уме да аргументује своје ставове на основу примарног текста. | | |
| **Наставне методе** | Дијалошка, монолошка, текст метода | | |
| **Облици рада** | Фронтални | | |
| **Наставна средства** | *Читанка* | | |
| **Међупредметне компетенције** | Компетенција за целоживотно учење, комуникација, рад с подацима и информацијама, сарадња, естетичка компетенција. | | |
| **Корелација** | Географија, Ликовна култура, Музичка култура, Психологија, Филозофија, Историја | | |
| **Кључни појмови** | Оскар Давичо, надреализам, љубав, лирски субјекат, лирски циклус | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | Најава теме, истицање циља и исхода часа.  Наставник кратко подсећа на контекст српске авангарде. Наставник подсећа ученике на то да су се са стваралаштвом Оскара Давича већ сусрели и то у осмом разреду основне школе, кад су били у прилици да читају његову песму *Србија*. Овај пут сусреће се са делом знатно друкчијим од Давичове најпознатије песме. Ученици су подељени у две групе и свака је добила посебне задатке, а сви ученици су имали задатак да прочитају песме из циклуса *Хана* (*Читанка*, стр. 375-376) . | | |
| **Главни део часа** | Наставник најпре износи основне податке о песнику:  Рођен је у Шапцу у угледној породици. Студирао је француски језик у Паризу и Београду. Припадао је комунистичком покрету. У Другом светском рату нашао се у логору у Италији, побегао је и прикључио се партизанима.  Почео је да објављује још у гимназији. Иако најмлађи у надреалистичком покрету, надмашио је остале плодношћу свога стваралаштва и утицајем на касније песнике. Стално се мењао. У раним делима у раздобљу надреализма истражује могућности језика и аутоматског писања. Најпотпунијом се сматра Давичова фаза социјалне и револуционарне ангажованости. У овој фази јављају се мотиви града, слике чулности, нижи социјални слојеви, револуција, идеологија... Последња фаза Давичовог стварања није добила подршку ни критике, ни публике јер није била довољно комуникативна. У романима је експериментисао, његови ликови су „нови људи” које је створила револуција и идеологија, спрам овога је створио нови стил, композицију и технику приповедања – технику романа тока свести Давичо је допунио особеним поступком тзв. „драматургијом унутрашњег живота”.  Значајна дела: *Трагови* (1928), *Четири стране света и тако даље* (1930), *Хана* (1939, 1951), *Вишња за зидом* (1950), *Снимци* (1963), *Тело телу* (1975) и др. – збирке поезије; *Међу Марковим партизанима* (1947) – дневник; *Робије* (1963–1981) – циклус од пет романа; *Песма* (1952), *Господар заборава* (1981) – романи; објављивао је есеје, путописе, полемике и др.  **Група А** добила је задатак да прочита песму *Диапазон ноћи*. Један од ученика ће читати изражајно делове песме у току образлагања и изношења закључака до којих су дошли читајући песму.  **Група Б** је имала задатке да: открије како се у песми *Диапазон ноћи* манифестује надреалистичко порицање правила; уочи игре речима и дискутује о њиховој функцији; уочи на који је још начин остварен вербални хумор; проучи песничке слике и доведе их у везу да надреалистичком поетиком; испита функцију изостављања интерпункцијских знакова и метричко-версификацијске особине ове песме.  Сви ученици имали су задатак да прочитају песме из циклуса *Хана* (375-376 стр.), а чланови **групе Б** имали су задатак да:   1. уоче који мотив доминира у првој песми; објасне каквог је интензитета љубав коју лирски субјект осећа према Хани; како су доживели лик Хане; пронађу стихове у којима је Хана описана и предствае њен лик; протумаче метафору *конијална Хана*; објасне какав је доживљај света пробуђена чулност пружила лирском субјекту и због чега; 2. објасне како је приказан лирски субјект; 3. издвоје социјалне мотиве које у песмама запазе; истраже како су слике чулности и осећајности испреплитане са сликама које илуструју социјални бунт; открију револуционарност и ангажованост ове песме и какав свет у будућности наслућује лирски субјект. 4. Новина Давичове поезије није само у новом амбијенту и у ликовима протагонистима љубавне драме него и у богатству песничких слика. Треба да издвоје те песничке слике и дискутују о иновацијама. 5. Треба да проуче лексику Оскара Давича. Анализирају стилска изражајна средства са посебним освртом на метафору, градацију и хиперболу и објасне њихову улогу.   Наставник у току њиховог излагања бележи најважније појмове на табли, усмерава ученике подстицајним питањима, додатно објашњава. | | |
| **Завршни део часа** | Сумирање утисака и резимирање. | | |
| **Начини провере**  **остварености исхода** | * Посматрање и бележење ученичког учешћа, закључивања и одговарања на постављена питања; * провера припремљености за рад на часу; * исказивање креативности и самосталности ученика у оквиру испуњавања наставникових радних налога; * исказивање функционалног повезивања претходно усвојеног градива са новим градивом; * евидентирање учествовања у наставним активностима; * кратка усмена провера знања | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |