|  |  |  |  |
| --- | --- | --- | --- |
| **Припрема за час 137.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Фразеологизми и фразеологија** | | |
| **Тип часа** | Утврђивање | | |
| **Циљ часа** | Утврђивањезнањаофразеологији,фразеологизмимаињиховој раслојености | | |
| **Очекивани исходи**  **на крају часа** | Ученик ће бити у стању да:   * дефинише фразеологизам као део фразеологије; * препозна фразеологизам; * разуме раслојеност фразеологизама; * успешно уради задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици, математика | | |
| **Кључни појмови** | Фразеологизми, фразе, фразеологија, раслојеност, клише | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник исписује примере на табли и позива ученике да на основу примера одреде шта најчешће означавају речи које улазе у састав фразеологизама: * *стати на своје ноге, пружити руку спаса, спустити нос* (делове људског тела); * *остати кратких рукава, стезати каиш* (одећу); * *бацати удицу, продавати маглу, открити карте* (људске активности); * *бити у свакој чорби мирођија, везати мачку о реп* (биљке и животиње). * Наставник најављује тему, истиче циљ часа, говори о исходима. | | |
| **Главни део часа** | * Решавање задатака из одобрених уџбеника. Ученици индивидуално решавају задатке, потом сви заједно проверавају решења. * Обнављање основних појмова из фразеологије уз препознавање и навођење адекватних примера. * **Фразеологизам** (израз, **фраза**) је устаљени скуп од двеју или више речи које заједно добијају јединствено, ново значење. * **Фразеологија** је лингвистичка дисциплина која је у саставу лексикологије у ширем смислу, а фразеологизми су предмет њеног изучавања. * **Шта све спада у фразеологизме?** * треба да садржи најмање две речи (*покондирена тиква*); * да постане **устаљен –** да га чине увек исте речи, у истом распореду и облику (*стати на своје ноге, лупати главом о зид*); * **пословице и сличне творевине (максиме, афоризми и друге мудре изреке)**: *Ако коза лаже, рог не лаже. Свака птица своме јату;* * **клишеи –** овештали (излизани, банални, отрцани) изрази (*како и на који начин, бити присутан, доћи до*). * По својој **структури**, фразеологизми могу бити синтагме, различите поредбене конструкције и реченице (*црна овца, као гром из ведра неба, кад на врби роди грожђе*). * Велики број фразеологизама настао је **метонијијом** (*слегнути раменима*) или **метафором** (*сатерати у мишју рупу*). * Фразеологизмима се може исказати и позитиван и негативан однос према неком појму: *бити луд за неким = волети, обожавати*; *млад као роса у подне = стар.* * **Фразеологизмисејављају**усвимфункционалним стиловима. Постоји: * **разговорна фразеологија**: *богу иза леђа = далеко, пропасти у земљу = постидети се*; * **књижевна фразеологија**: *Пирова победа = тријумф који с обзиром на жртве не представља праву победу;* * **научна фразеологија**: води порекло из различитих наука: *ставити знак једнакости, дићи на куб*; **фразеологизми терминолошког карактера**: *царски рез, овчије богиње, заједничкиименитељ,вишаквредности,лесковачка пљескавица, љута паприка.* | | |
| **Завршни део часа** | * Резимирање наученог. | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |