|  |  |  |  |
| --- | --- | --- | --- |
| **Припрема за час 130.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Некњижевна лексика српског језика – дијалектизми и регионализми** | | |
| **Тип часа** | Обрада | | |
| **Циљ часа** | Упознавање са некњижевном лексиком српског језика | | |
| **Очекивани исходи**  **на крају часа** | Ученик ће бити у стању да:   * препозна разлику између књижевне и некњижевне лексике; * дефинише дијалектизме и регионализме; * разликује дијалектизме и регионализме; * употребљава књижевну лексику у свом говору и писању; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Некњижевна лексика, дијалектизми, регионализми | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * *Јутрос сам усто сабајле и купио лебац.*   У наведеној реченици подвуците дијалекатске речи и облике.   * *Овај лик баш смара!*   У наведеној реченици подвуците речи које припадају незваничном начину изражавања.   * Наставник најављује тему, истиче циљ часа, говори о исходима. | | |
| **Главни део часа** | * Ученици, уз помоћ наставника, дефинишу појмове и наводе примере. * **Дијалектизми** су речи и облици који се употребљавају у српским дијалектима, али нису прихваћени у књижевном језику. Уколико се ове речи употребљавају на простору ширем од дијалекта (који обухвата више од једног дијалекта), називају се **регионализми**. * Дијалектизми одступају од норме књижевног језика на различите начине: гласовно (*оћу* – хоћу, *фала* – хвала), облички (*знаду* – знају, *ћу дођем* – доћи ћу), творбено (*оскудација* – оскудица), лексички (*басамак* – степеник, *вакат* – време) итд. * Дијалектизми су чешћи у говорном језику, али се могу јавити и у књижевним делима, када писци желе да што живље представе амбијент и јунаке својих дела (нпр. Б. Станковић, *Коштана*; Д. Михајловић, *Петријин венац*). | | |
| **Завршни део часа** | * Вежбање – решавање задатака из одобрених уџбеника. | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |