|  |  |  |  |
| --- | --- | --- | --- |
| **Припрема за час 55.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик – Правопис | | |
| **Наставна јединица** | **Правописна вежба** | | |
| **Тип часа** | Вежбање | | |
| **Циљ часа** | Утврђивање основних правила прилагођеног писања страних речи | | |
| **Очекивани исходи**  **на крају часа** | Ученик ће бити у стању да:   * дефинише појам *прилагођено писање страних речи* (*транскрипција*); * разликује основна правила пилагођеног писања страних речи; * примени основна правила прилагођеног писања; * самостално и тачно решава задатке | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, рад с подацима и информацијама, сарадња, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Прилагођено писање, транцкрипција, изворно писање | | |
| **Литература** | Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обнављање и утврђивање најважнијих појмова, принципа и правила писања страних речи у српском језику, уз навођење репрезентативних примера (што је обрађено на претходним часовима) | | |
| **Главни део часа** | * Правописна вежбања – ученици индивидуално решавају задатке на наставном листићу, потом решења исписују на табли, уз објашњење правила прилагођеног писања која су примењена у сваком од примера. * Примери задатака за вежбање (на наставном листићу):  1. Појмове који су дати у загради стави у одговарајући облик:   - Захваљујемо госпођи \_\_\_\_\_\_\_\_\_\_\_\_\_\_\_\_\_ (Елеонора Јанц) и господину \_\_\_\_\_\_\_\_\_\_\_\_\_\_\_\_\_\_\_ (Пол Џонсон).  - У свету шаха сви знају за \_\_\_\_\_\_\_\_\_\_\_\_\_\_\_\_\_ (Виктор Корчној).     1. Напиши правилно следећа неправилно транскрибована имена:   Кристиан \_\_\_\_\_\_\_\_\_\_\_\_\_\_\_\_\_\_, Габриела \_\_\_\_\_\_\_\_\_\_\_\_\_\_\_\_\_.   1. Транскрибуј француско име Brigitte у следећим реченицама:  * Позајмила сам \_\_\_\_\_\_\_\_\_\_\_\_\_\_\_\_\_ своју књигу. * Моја другарица \_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_ ме је обрадовала својом посетом.  1. Ако хоћемо да кажемо „роман који је написао Црњански”, та синтагма ће гласити \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 2. Поштујући правило да се у италијанским и шпанским именима глас који је звуком између нашег ч и ћ транскрибује са ч, напиши правилно имена која су погрешно транскрибована:   Ал Паћино \_\_\_\_\_\_\_\_\_\_\_\_\_\_\_\_\_\_, Вићенца \_\_\_\_\_\_\_\_\_\_\_\_\_\_\_.   1. Транскрибуј следећа енглеска имена:   William \_\_\_\_\_\_\_\_\_\_\_\_\_\_\_, Goodman\_\_\_\_\_\_\_\_\_\_\_\_\_\_,  McAdam \_\_\_\_\_\_\_\_\_\_\_\_\_\_\_.   1. Заокружи слова испред прилагођених имена написаних према правописним правилима.  * а) Мицхел б) Мишел в) Michel г) Mišel * a) Niče б) Ниче в) Нитзсхе г) Nitzsche | | |
| **Завршни део часа** | * Указати на нека имена која су се усталила честим понављањем, а погрешно су транскрибована и навести њихове ваљане облике: * Анџелика (не Анђелика) Хјустон, Kим Бејсингер (не Бејсинџер), Еди Мерфи (не Марфи), Мерилин (не Мерлин) Монро; * Макдоналд (не Мекдоналд, од McDonald); * Версаче (не Версаће); * Гутенберг (не Гутемберг); * Диселдорф (не Дизелдорф); * Санкт Петербург (не Санкт Петерсбург); * Челси (не Челзи)... * Најавити правописну проверу. | | |
| **Начини провере**  **остварености исхода** |  | | |
| **Вредновање квалитета испланираног рада**;  **Напомене о реализацији планираних активности** ;  **Самовредновање рада наставника** |  | | |