|  |  |  |  |
| --- | --- | --- | --- |
| **Припрема за 66. и 67. час** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Борисав Станковић, *Нечиста крв,* језик и стил** | | |
| **Тип часа** | Обрада | | |
| **Циљ часа** | Упознавање ученика са стваралаштвом Борисава Станковића кроз анализу његовог романа *Нечиста крв* | | |
| **Очекивани исходи**  **на крају часа** | Ученик ће бити у стању да:   * наведе најважније одлике стваралаштва Борисава Станковића; * уочи и објасни социјални аспект у роману; * уочи и разуме психолошки слој романа; * повеже биолошко и морално пропадање са мотивом *нечисте крви*; * издвоји мотиве; * одреди и објасни тему романа; * сагледа композицију романа; * тумачи ликове у делу; * уочи и прати ток деградације Софкине породице (хаџи Трифунове породице); * запажа језичке и стилске особености у делу. | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | *Читанка*, књижевно дело/роман | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Психологија, Социологија, Грађанско васпитање, Верска настава, Ликовна култура, Музичка култура | | |
| **Кључни појмови** | Борисав Станковић, *нечиста крв,* Софка, биолошко пропадање, морално пропадање, социолошки роман, психолошки роман, нагони, страсти, *драма људске душе,* ефенди Мита, газда Марко, језик, стил | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обнављање о животу и стваралаштву Борисава Станковића (*Читанка*, 131); о социјалном и психолошком/биолошком аспекту романа; о узроцима пропадања Софкине породице и испољавању *нечисте крви* у роману. * **Представници прошлог** у роману: прадед хаџи Трифун, прабаба Цона, деда Каварола, његова сестра луда Наза, теча луди Риста. * **Представници садашњег времена** у роману: ефенди Мита и Софка, његова ћерка (и газда Марко и његов син Томча). * На плану композиције (у развоју радње) јављају се три дамска места која роман чине **драмом људске душе**: * када ефенди Мита продаје ћерку Софку непознатом богаташу, сељаку газда Марку, за његовог дванаестогодишњег сина Томчу, да би се спасао потпуне материјалне пропасти; * дан свадбе и тренутак када газда Марко жели да се приближи Софки, туче жену, пузи према Софкиним вратима, потом бесан на коњу одлази у ноћ и гине у сукобу са Арнаутима; * долазак ефенди Мите у кућу Томче и Софке по новац, након чега Томча туче Софку и третира је као своје власништво. | | |
| **Главни део часа** | * Ученици су се припремили уз помоћ истраживачких задатака и говоре о језичким и стилским особеностима у делу (непознате речи, дескрипција, дијалог, монолог и њихова стилска функција и допринос карактеризацији ликова). Наставник прати и питањима усмерава ток часа. * **Језичке особености:**   ̶ употреба **дијалекта**;  ̶ локалних израза има највише у говору јунака;  ̶ говор сељака чистији је од говора врањанских трговаца;  ̶ староседеоци говоре чистије од придошлица из Турске;  ̶ личности се најчешће споразумевају погледима, мимиком, покретима;  ̶ лексичким одступањима постигнута објективизација приповедања;  ̶ често заборављање инфинитива;  ̶ скраћивање дугих слогова;  ̶ изговарање старог сугласничког Л;  ̶ често је употреба енклитичких облика датива и акузатива;  ̶ лексичко сиромаштво (око 6500 речи у складу су са ограниченим светом јунака);  ̶ употреба великог броја **турцизама** има стилску функцију дочаравања једног друштвено-историјског тренутка и доприноси карактеризацији јунака.   * **Монолог:** У овом делу свака развијенија реплика може да се схвати и као монолог, а суштина дијалога се своди на експресивност и непосредност речи.   Код јунака се могу запазити покрети који су у складу са изговореном речи.   * **Дијалог:**  У дијалозима се запажа вербална агресија као израз поремећених међуљудских односа. * *Паре! – Зар да ми није онај, твој отац (није хтео ни име да му спомене) обећао паре, зар би ја за тебе, пезевенк један, дао моју кћер? – И у том „за тебе”, „пезевенк”, толико је било страшног презирања и одгуривања ногом од себе нечег гадног, нечистог, да Томча под тим као поклекну, сруши се, али се зато чу његов страшан, пробуђен јаук и претња: – Зар да није обећао паре, и то какве, зар бих ја дао, не за тебе него за вас, моје чедо, кћер? Ко си ти? Шта си ти? Керпич један, сељак један! И зар да ти сад мени...*   *Томча, кидајући рукама заклопац, сјури обе руке унутра и не гледајући ни коју ће кесу, да ли са сребром, златом или никлом, са двема кесама одјури натраг, силно, из све снаге одахњујући. И тамо у соби, као неки страшан терет скидајући, баци кесе. Сигурно их је у сама прса ефенди-Митина бацио, јер тако јетко и презриво викну:*   * *На!* * Напомена: За сваку особеност навести што више примера из дела. | | |
| **Завршни део часа** | * Резимирање наученог | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |