|  |  |  |  |
| --- | --- | --- | --- |
| **Припрема за час 110.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексичко значење речи – антоними** | | |
| **Тип часа** | Обрада | | |
| **Циљ часа** | Обнављање и проширивање знања ученика о антонимима | | |
| **Очекивани исходи**  **на крају часа** | Ученик ће бити у стању да:   * дефинише појам антоними; * разликује праву и неправу антонимију; * разликује једнокоренске и разнокоренске антониме; * успешно решава задатке | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Антоними, прави, неправи, једнокоренски, разнокоренски | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Наводи примере на табли: *дан – ноћ, висок – низак, ући – изаћи, напред – назад, горе –доле.* * Ученици уочавају да су дати парови речи супротног значења. | | |
| **Главни део часа** | * **Антоними** су речи супротног значења. Такве речи стоје у односу **антонимије**. Оне чине **антонимијски пар**. * Антоними могу бити **прави** и **неправи**, у зависности од тога да ли су им супротстављена основна или секундарна значења. * Код **правих антонима** супротстављена су основна значења лексема. На пример, основно значење придева *топао* је супротстављено основном значењу придева *хладан*. То можемо проверити помоћу негативне дефиниције. *Топао* можемо дефинисати као *онај који није хладан*, а *хладан* можемо дефинисати као *онај који није топао*. У праве антонимске парове спадају и: *дан – ноћ; плитак – дубок; бео – црн; жив – мртав; млад – стар; леп – ружан;* *дугачак – кратак* итд. * Прави антоними увек припадају истој врсти и подврсти речи. * У речнику на праве антониме може упутити скраћеница *супр.* (у значењу *супротно*). * **Неправих антонима** због вишезначности речи много је више него правих. Код њих се основном или секундарном значењу једне лексеме супротставља секундарно значење друге лексеме. На пример, у контексту се придеву *стар* не супротставља само *млад*, већ и придев *нов* у значењима „неискоришћен” и „модеран, савремен” (*Тај бицикл је стар, а овај је нов.*). * У неправе антонимске парове спадају и:   *мудар – луд; човек – жена; студен – млак* итд.   * Зависно од тога да ли антоними имају или немају исто корен речи, деле се на једнокоренске и разнокоренске. * **Једнокоренски** антоними су:   *правда – неправда, синхронија – дијахронија, укусан – неукусан, љубазан – нељубазан, користан – некористан* итд.  Наставник указује ученицима на то да иако се једнокоренски антоними добијају помоћу префиса *не-*, није свака нова реч овако добијена антоним. Нису у антонимском односу: в*оља – невоља, време – невреме, згода – незгода, када – некада, где – негде, чији – нечији* итд.   * **Разнокоренски** антоними су:   *брз – спор, тих – гласан, дубок – плитак, истина – лаж, рат – мир, добро – зло, мушакарац – жена, сан – јава* итд.   * Око неких антонимских парова могу формирати низови антонима, јер својство њима изражено може бити степеновано: * *студен – хладан – прохладан – млак – топликаст – топао – врућ врео*. | | |
| **Завршни део часа** | * Резимирати научено, уз навођење одговарајућих примера. | | |
| **Начини провере**  **остварености исхода** | • Активност у изради задатака;  • праћење и вредновање излагања ученика;  • успешност ученика у решавању задатих питања | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |