|  |  |  |  |
| --- | --- | --- | --- |
| **Припрема за 64. и 65. час** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Борисав Станковић, *Нечиста крв*, ликови** | | |
| **Тип часа** | Обрада | | |
| **Циљ часа** | Упознавање ученика са стваралаштвом Борисава Станковића кроз анализу његовог романа *Нечиста крв* | | |
| **Очекивани исходи**  **на крају часа** | Ученик ће бити у стању да:   * наведе најважније одлике стваралаштва Борисава Станковића; * уочи и објасни социјални аспект у роману; * уочи и разуме психолошки слој романа; * повеже биолошко и морално пропадање са мотивом *нечисте крви*; * издвоји мотиве; * одреди и објасни тему романа; * сагледа композицију романа; * тумачи ликове у делу; * уочи и прати ток деградације Софкине породице (хаџи Трифунове породице). | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | *Читанка*, књижевно дело/роман | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Психологија, Социологија, Грађанско васпитање, Верска настава, Ликовна култура, Музичка култура | | |
| **Кључни појмови** | Борисав Станковић, *нечиста крв,* Софка, биолошко пропадање, морално пропадање, социолошки роман, психолошки роман, нагони, страсти, *драма људске душе,* ефенди Мита, газда Марко | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * **Обнављање** са претходних часова * У првом плану романа *Нечиста крв* су **материјално, морално и биолошко пропадање**, при чему наслов романа првенствено упућује на морално и биолошко пропадање, чији су корени у *нечистој крви* која је овладала хаџи Трифуновом породицом и њеним потомцима. Зато се време у роману дели на оно прошло и ово садашње. * **Испољавање *нечисте крви*** у роману:   ̶ раскошан живот без рада;  ̶ уживање у јелу;  ̶ уживање у одећи;  ̶ обраћање пажње на изглед;  ̶ завођење мушкараца, чак и ако су рођаци;  ̶ развратни живот са сељанкама, Циганкама, баханалије;  ̶ неконтролисани нагони и страсти;  ̶ физичке и психичке болести;  ̶ еротизована сањарења;  ̶ нарцисоидност;  ̶ потомци су физички слаби, психички лабилни, малокрвини, бледи.   * **Представници прошлог** у роману: прадед хаџи Трифун, прабаба Цона, деда Каварола, његова сестра луда Наза, теча луди Риста. * **Представници садашњег** **времена** у роману: ефенди Мита и Софка, његова ћерка (и газда Марко и његов син Томча). * На плану композиције (у развоју радње) јављају се **три драмска места** која роман чине **драмом људске душе**: * када ефенди Мита продаје ћерку Софку непознатом богаташу, сељаку газда Марку, за његовог дванаестогодишњег сина Томчу, да би се спасао потпуне материјалне пропасти; * дан свадбе и тренутак када газда Марко жели да се приближи Софки, туче жену, пузи према Софкиним вратима, потом бесан на коњу одлази у ноћ и гине у сукобу са Арнаутима; * долазак ефенди Мите у кућу Томче и Софке по новац, након чега Томча туче Софку и третира је као своје власништво. | | |
| **Главни део часа** | * Анализа ликова са посебним освртом на лик Софке, ефенди Мите и газда Марка. Говоре ученици који су се спремили уз помоћ истраживачких задатака и питања за интерпретацију (*Читанка,* 136, 137. стр.)*.* * **Софка**, осврт на: * детињство и младост; * друштвене и породичне околности; * економске и моралне факторе; * проблем нечисте крви; * спољашње и унутрашње чиниоце. * **Софкин физички изглед:** * лепоту је наследила од родитеља; * лепота тела, одећа и држање доживљавају се као највеће вредности, а *нечиста крв* предака доминира изгледом; * жели да буде физички допадљива; * самозадовољавање; * чулна; * одавање алкохолу утиче на њен физички изглед. * **Софкин духовни свет:** * горда, * суздржана, * провокативна, * нарцисоидна, * уображена, * прецењује себе, потцењује друге, * уплашена да ће је нека девојка надмашити својом лепотом, * усамљена, * пожртвована, * спремна на самоодрицање, * стоички трпи мучење, * јединствена. * **Ефенди Мита:** * изданак богате чорбаџијске породице; * леп, образован, зна три страна језика; * отуђен од родбине, а близак са агама и беговима; * оженио се сиромашном, али лепом девојком; * намерно се осамљивао; * потпуно отуђење после ослобођења; * све ређе долази кући, наводно тргује; * поносит; * емотивно уцењује кћер; * безобзиран; * осоран, прек; * уображен; * морално посрнуо. * **Газда Марко:** * досељник, сељак из пчињског краја; * богат, сиров, скоројевић; * прави патријархални господар; * ожењен простом сељанком, старијом од себе; * страствен; * несрећан; * промашен живот – сумња да му је Томча брат; * неиживљен зато што је на силу ожењен; * ускраћен за младалачке снове, радости и страсти. | | |
| **Завршни део часа** | * Наставник задаје за домаћи задатак ученицима да истраже језичке и стилске особености у делу (непознате речи, дескрипција, дијалог, монолог и њихова стилска функција и допринос карактеризацији ликова). | | |
| **Начини провере**  **остварености исхода** |  | | |
| **Вредновање квалитета испланираног рада**;  **Напомене о реализацији планираних активности**;  **Самовредновање рада наставника** |  | | |