|  |  |  |  |
| --- | --- | --- | --- |
| **Припрема за часoве 113. и 114.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност | | |
| **Наставна јединица** | **Милош Црњански: *Лирика Итаке* (избор)** | | |
| **Тип часа** | Обрада | | |
| **Циљ часа** | * Упознавање ученика са збирком песама *Лирика Итаке* Милоша Црњанског | | |
| **Очекивани исходи**  **на крају часа** | Ученик ће бити у стању да:   * самостално анализира песме; * издвоји мотиве, стилске фигуре, поруке; * препозна авангардне елементе у поезији; * креативно приступи задатку; * изнесе лични став и аргументовано га образложи | | |
| **Наставне методе** | Дијалошка, монолошка, текстовна метода | | |
| **Облици рада** | Фронтални, индивидуални, групни | | |
| **Наставна средства** | *Читанка 3* | | |
| **Међупредметне компетенције** | Компетенција за целоживотно учење, комуникација, естетичка компетенција, компетенција за учешће у демократском друштву. | | |
| **Корелација** | Психологија, Грађанско васпитање, Историја, Географија | | |
| **Кључни појмови** | Милош Црњански, међуратна поетика*, Пролог, Гротеска, Химна, Прича, Траг, Серената, Епилог* | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Најава теме, истицање циља и исхода часа. * Припремљени ученици говоре о животу и стваралаштву Црњанског (*Читанка*, 287). * Милош Црњански (1893–1977) сматра се централном личношћу „послератног модернизма” и, заједно с Ивом Андрићем, водећим српским писцем XX века. Био је песник, романсијер, драмски писац, есејиста, критичар, теоретичар, састављач антологија кинеске и јапанске лирике, учествовао је у издавању литерарних часописа, писао за новине, бавио се дипломатијом и политиком. Његов животни пут одсликава многе промене и ломове који су се збили у XX веку. * Родио се у Чонграду (Мађарска), где је његов отац био чиновник. Основну школу завршио је у Панчеву, а гимназију у Темишвару, студије на Филозофском факултету започео је у Бечу, а довршио у Београду. У Првом светском рату био је аустријски војник на галицијском ратишту. * Црњански је дуго, као и његово дело, био ван српског и југословенског књижевног живота. Године 1935. био је уредник антикомунистичког листа „Идеје”, исте године као дипломата отишао је ван земље, а после Другог светског рата остао је у иностранству као емигрант. Вратио се тек тек 1965. године. * Црњански је тако писац с „два књижевна живота”, тј. две фазе у стваралаштву: рана – од 1917. до почетка 30-их година и позна – од 1958. године. * Послератну модернистичку генерацију подстакао је на нове начине стварања програмским чланцима и књигом Лирика Итаке, која је донела новине у тематици, стиху и тону, слободан стих, протест против рата, дефетизам, демитологизације историјских и песничких вредности и сл. * Значајнија дела у првој фази су следећа: *Маска* (поетична комедија, 1918), *Лирика Итаке* (збирка песама, 1919), *Приче о мушком* (приповетке, 1920), *Дневник о Чарнојевићу* (роман, 1921),*Сеобе* (роман, 1929), *Љубав у Тоскани* (путопис, 1930), *Књига о Немачкој* (путопис, 1931), велики број песама у периодици (Су*матра* – 1920, *Стражилово* – 1921, *Сербиа* – 1926. и др.). Писао је есеје, књижевне и ликовне критике, путничке записе, репортаже. Значајнија дела у другој фази су: *Конак* (драма, 1958), *Друга књига Сеоба* (роман, 1962), *Тесла*   (драма, 1966), *Код Хиперборејаца* (дело хибридног карактера,1966), *Роман о Лондону* (роман, 1971). Постхумно су објављена незавршена дела *Микеланђело* (монографија, 1982) и *Ембахаде* (дипломатски мемоари, 1983).   * Збирка песама *Лирика Итаке* објављена је1919. године. Садржи педесет шест песама распоређених у три циклуса: *Видовданске песме*, *Нове сенке* и *Стихови улица*. Песме које су ушле у ову збирку писане су и штампане за време Првог светског рата, док је песник био аустријски војник и официр. * Први циклус песама, *Видовданске песме*, алузивним називом упућује на један од највећих српских празника, али и на сарајевски атентат, извршен на Видовдан и Гаврила Принципа. У њему су повишеном дикцијом и циничним односом према стварности изражени антиратни револт војника и дефетистичко осећање живота који проистичу из песниковог непосредног ратног искуства. У другом и трећем циклусу *Лирике Итаке* преовладава поезија интимистичког надахнућа чије су основне теме љубав и смрт. * „У песмама Лирике Итаке говори побуњени војник коме је доста крви и ратног бесмисла, али говори и романтичарски сметени сањар који би да сања и говори своје снове. Има у стиховима Црњанско и агресивности, револуционарног анрхизма, али и месечарске занесености; има и деструктивног нагона, али и воље за животом; има побуне против националних светиња, али и нових екстаза; одрицања од свега чулног, али и чулне, плотске љубави; има дионизијског заноса, али и аполонијске склоности за склад.” (Милош Црњански, *Лирика Итаке* и све друге песме) | | |
| **Главни део часа** | * Наставник је поделио ученике у групе и свака група је добила за домаћи задатак да се припреми за анализу одређене песме, уз помоћ питања за интерпретацију, у *Читанци*, стр. 292-293. * Упутио их је да читајући избор песама из збирке *Лирика Итаке*, испитају како се поетика Милоша Црњанског односи према књижевној, културној и националној традицији; да уочавају поетички гнев аутора; да истраже на који начин језик и стил Милоша Црњанског одступају од конвенција. * Ученици излажу своја тумачења песама. | | |
| **Завршни део часа** | * Издвојте елементе међуратне поетике које сте запазили у прочитаним песмама *Лирике Итаке*. * Испитајте метричку структуру стихова прочитаних у овој збирци песама и истражите место цезуре у њима. Обратите пажњу на риму и уочите промене у односу на традиционално римовање стихова у песмама Милана Ракића и Јована Дучића. * Анализирајте лексику *Лирике Итаке* и упоредите је с лексиком коју сте запазили у песмама српских песника модерне. | | |
| **Начини провере**  **остварености исхода** | * Посматрање и бележење ученичког учешћа, закључивања и одговарања на постављена питања; * праћење и вредновање излагања ученика; * исказивање креативности и самосталности ученика приликом тумачења текста | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |