|  |  |  |  |
| --- | --- | --- | --- |
| **Припрема за час 129.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексика српског језика према пореклу** | | |
| **Тип часа** | Утврђивање | | |
| **Циљ часа** | Упознавање са пореклом лексике српског језика | | |
| **Очекивани исходи**  **на крају часа** | Ученик ће бити у стању да:   * разликује лексику српског језика према пореклу; * уочи разлику између речи домаћег и страног порекла; * одреди из ког су језика одређене позајмљенице; * препозна црквенословенске речи; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Народне речи, позајмљенице, црквенословенске речи | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Ученици обнављају градиво – класификују и дефинишу типове лексике српског језика према пореклу: * Лексику (све речи) српског језика чине речи домаћег порекла, **народне речи** (*књига, брат, риба, писати, година, стар*), **позајмљенице** (*култура, цивилизација, икона, чизма, ћуприја*) и **црквенословенске речи** (*двери, васкрс, житије, путешествије*). * **Народне речи** су речи домаћег (словенског порекла), чине већину речи и од давнина су у нашем језику. * **Црквенословенске речи** су у народни језик улазиле из старих књижевних језика цркве. * **Позајмљенице** су речи које су у наш језик улазиле из других језика, када су Срби долазили у додир са другим народима. | | |
| **Главни део часа** | * Ученици најпре набрајају народне речи, потом се сећају старословенских речи, па позајмљеница из различитих језика и примере пишу на табли. * Вежбање – решавање задатака из одобрених уџбеника. Ученици индивидуално решавају задатке, потом сви заједно проверавају решења. | | |
| **Завршни део часа** | * Резимирање наученог | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |