|  |  |  |  |
| --- | --- | --- | --- |
| **Припрема за час 83.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Међуратна и ратна књижевност | | |
| **Наставна јединица** | **Манифест футуризма** | | |
| **Тип часа** | Обрада | | |
| **Циљ часа** | Упознавање ученика са манифестима футуризма | | |
| **Очекивани исходи**  **на крају часа** | Ученик ће бити у стању да:  ̶ објасни друштвено-политичке околности у којима се јавља међуратна књижевност;  ̶ сагледа период европске међуратне књижевности у контексту историјских и друштвено-политичких околности;  ̶ наброји -изме, њихове одлике и представнике;  ̶ разуме манифесе футуризма у Италији и Русији. | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | Читанка | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Историја, Географија, Ликовна култура, Музичка култура, Грађанско васпитање | | |
| **Кључни појмови** | Међуратна књижевност, авангарда, -изми, експресионизам, кубизам, футуризам, дадаизам, надреализам, манифест | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. | | |
| **Главни део часа** | * Обновити градиво о друштвено-историјским околностима,   о -измима, њиховим одликама и представницима, посебно обновити градиво о футуризму.   * **Футуризам** (лат. *futurum* – будуће, будућност) је **настао у Италији**, а нешто касније јавио се и у Русији. Томазо Маринети објавио је *Манифест футиризма* у француском листу ,,Фигаро” 1909. године. Футуристи имају отклон према свему традициналном, супротстављају се свему што је дотад настало у уметности, траже обнову књижевности и уметности. Сматрају непотребним и сувишним (треба их уништити) културне институције као што су музеји, библиотеке. Заговарају рат, за који кажу да је ,,хигијена света”, у неким ставовима приблажавају се идејама фашизма. * **Футуризам** се **у руској књижевности** развијао од 1910. до 1919. Иако носе исти назив, разликује се од италијанског футуризма. Развијао се у два правца: егофутуристи настављају да пишу у духу импресионизма, а кубофутуристи се сматрају зачетницима руске авангарде (Владимир Мајаковски, Велимир (Виктор) Хљебников, браћа Давид и Николај Бурљук, Алексеј Кручоних, Василиј Каменски). Њихов авангардизам огледа се у револуционарним идејама, и то не само на друштвеном плану већ траже и револуцију у уметности на плану језика, у лексици, уметничким формама. У своју поезију уводе неологизме и вулгаризме, песнички језик се мења, њихова поезија пева новим ритмом (Мајаковски). Свој манифест *Шамар друштвеном укусу* објавили су у Москви 1912. године. * **Припремљени ученици, усмерени питањима наставника, говоре о манифестима футуризма које су прочитали код куће** (одломци: *Читанка*, 178̶180. стр.). * **Манифест** је програмски текст у којем писци износе своја стваралачка начела. Можемо их читати као увод у књижевна дела која на основу њих настају, али и као посебан жанр (манифест као књижевни текст). Период књижевности између два рата обележен је бројним манифестима. С обзиром на то да тада у уметности није постојао јединствен стилски правац, уметници сличних тенденција организовали су се у групе и покрете и своје ставове изражавали су у манифестима. Поједини манифести остали су познатији од дела насталих на основу њих. * Из **Маринетијевог *Манифеста футуризма*** као основна обележја италијанског футуризма можемо издвојити: * негација и рушење свега што је прошло и што је традиционално; * култ машине и брзине, хвалоспев човеку за воланом; * величање побуне против постојећег и слављење рата као једине хигијене света (из чега ће се узродити милитаризам и фашизам); * футуристи истичу „шамар и удар песницом“ свему што је малограђанско; * истичу да треба уништити културне институције (музеје, библиотеке) као израз борбе против морализма, феминизма и свих кукавичлука који су опортунистички и имају за циљ корисност. * ***Шамар друштвеном укусу***: * поред револуционарних идеја, слављења борбе против буржоазије, истицања социјалне бунтовности и снаге пролетеријата, тражи се револуција и на плану језика; * руски футуристи наређују да се поштују права песника:   1) на увећавање речника у његовом обиму произвољним и непроизвољним речима;  2) на неограничену мржњу према постојећем језику.   * У *Уводној прокламацији руских футуриста* у зборнику из 1913. године (посвећена језичком изразу) истичу: * *Престали смо да гледамо на грађење речи и изговор речи према граматичким правилима, и почели смо да гледамо у словима само директивне правце речи. Расклимали смо синтаксу.* * *У име слободе личног случаја поричемо правопис.* * *Уништили смо интерпункцију – чиме је улога језичке масе први пут истакнута и схваћена.* * *Срушили смо ритмове.* *Престали смо да тражимо метре у уџбеницима – сваки покрет: – рађа песнику нов слободан ритам.* * *Ми смо у власти нових тема:* *непотребност, бесмисао, тајну владајуће ништавости – ми смo опевали.* * *Презиремо славу; позната су нам осећања која до нас нису живела. Ми смо нови људи новога живота.* | | |
| **Завршни део часа** | * Резимирати научено. * За домаћи задатак прочитати *Есеј о експресионизму* Паула Хатванија, у *Читанци* на 181. страни,и припремити се за разговор о њему. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |