|  |  |  |  |
| --- | --- | --- | --- |
| **Припрема за 62. и 63. час** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Борисав Станковић, *Нечиста крв*** | | |
| **Тип часа** | Обрада | | |
| **Циљ часа** | Упознавање ученика са стваралаштвом Борисава Станковића кроз анализу његовог романа *Нечиста крв* | | |
| **Очекивани исходи**  **на крају часа** | Ученик ће бити у стању да:   * наведе најважније одлике стваралаштва Борисава Станковића; * уочи и објасни социјални аспект у роману; * уочи и разуме психолошки слој романа; * повеже биолошко и морално пропадање са мотивом *нечисте крви*; * издвоји мотиве; * одреди и објасни тему романа; * сагледа композицију романа; * тумачи ликове у делу; * уочи и прати ток деградације Софкине породице (хаџи Трифунове породице). | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | *Читанка*, књижевно дело/роман | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Психологија, Социологија, Грађанско васпитање, Верска настава, Ликовна култура, Музичка култура | | |
| **Кључни појмови** | Борисав Станковић, *нечиста крв,* Софка, биолошко пропадање, морално пропадање, социолошки роман, психолошки роман, нагони, страсти, *драма људске душе* | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Упознавање са животом и стваралаштвом Борисава Станковића (*Читанка*, 131). * *Борисав Станковић (1876–1927) родио се у старој градској породици у Врању. Рано је остао сироче. Одгајила га је баба Злата која је својим приповедањем утицала на њега. Школовао се и живео у Врању, Нишу, Београду. Кратко је боравио у Паризу. Завршио је економски одсек Правног факултета Велике школе и радио је као чиновник. Током Првог светског рата остао је у Србији, због чега је оптужен да је антипатриота и доживео је бојкот јавности. То је утицало на то да скоро престане да пише и да у Београду умре огорчен.* * *Читао је руске, пољске и француске писце XIX века, на њега су утицала дела Достојевског. Књижевни рад започео је стиховима, али је значајан као приповедач, романсијер, драмски писац. Био је изразити регионалиста, који је у свом животном и родбинском окружењу проналазио инспирацију. Реалистичну подлогу својих дела Станковић је надоградио универзалним, митским, импресионистичким, симболичким и поетским слојевима. Он је више од „сликара старог Врања”,*   *без Врања нема Станковића, али Борино Врање је фикциона варош. Његова проза је почетак модерног српског приповедања.*   * *За Бору Станковића речено је да је писац (са) границе и то вишеструке: Станковић пише на временској граници XIX и XX века, размеђи реализма и модерне, Врање је након Берлинског конгреса (1878) било погранични град новопризнате Србије, Врање је на размеђи европске и азијске културе и тиме старог и новог начина живота, Станковићева нарочита нарација и синтакса могу се сагледати као граничне спрам онога што је било традиционално и нормирано у српској књижевности у пишчево време.* * *Дела: збирке приповедака – Из старог јеванђеља (1899), Стари дани (1902), Божји људи (1902); драма Коштана (1902); романи – Нечиста крв (1910).* * *Постхумно изашла дела: збирке приповедака Из мог краја и Моји познаници, драме Ташана и Јовча, недовршени романи Газда Младен и Певци (све1928), књига ратних успомена Под окупацијом (1929).* | | |
| **Главни део часа** | * Роман *Нечиста крв* се појавио првобитно као приповетка 1900. године. * Касније је у часописима излазио као роман у наставцима. * Коначно се појавио у штампи 1910. године, али је, због недостатка новца, роман скраћен за 30-40 страница. Током Првог светског рата део тог рукописа је нестао и интегрална верзија романа никада није штампана. * Наставник усмерава ток часа питањима, а до одговора на њих долази заједно са ученицима. * **Социјални аспект романа:** * Роман *Нечиста крв* носи одлике **социолошког романа** и у његовој основи је слика друштвених промена на крају 20. века. * Роман обухвата раздобље од ослобођења Врања од Турака 1875. године па до почетка 20. века. * Турска привилегована класа побегла је из Србије, а њихова велика имања куповали су или силом отимали дојучерашњи сељаци, чивчије и надничари. * У Врање је пристизао свет који се обогатио разним шпекулацијама и отимачинама, предузимљив свет који је долазио до лепих турских кућа или правио нове куће. Био је то свет скоројевића који ће наћи своје место и у роману Боре Станковића. * **Психолошки аспект романа:** * У роману *Нечиста крв* постоји и **биолошки аспект**, који се јавља као примаран, надређен претходном аспекту, што роман и чини **психолошким и романом личности**. * Полазећи од предака својих јунака и идући од генерације до генерације, Бора Станковић прати њихова биолошка, наследна својства, посебно се задржавајући на њиховим нагонима и страстима, додирујући и пределе несвесног, ону тамну страну њиховог бића. То је и први такав прилаз личностима у нашој књижевности. * У првом плану романа *Нечиста крв* су **материјално**, **морално** и **биолошко пропадање**, при чему наслов романа првенствено упућује на морално и биолошко пропадање, чији су корени у нечистој крви која је овладала хаџи Трифуновом породицом и њеним потомцима. Зато се **време у роману** дели на оно прошло и ово садашње. * **Пропадање Софкине породице условили су**:  1. друштвено-историјски тренутак 2. биолошко дегенерисање /психичке девијантности  * **Испољавање *нечисте крви* у роману:** * Раскошан живот без рада * Уживање у јелу * Уживање у одећи * Обраћање пажње на изглед * Завођење мушкараца, чак и ако су рођаци * Развратни живот са сељанкама, Циганкама, баханалије * Неконтролисани нагони и страсти * Физичке и психичке болести * Еротизована сањарења * Нарцисоидност * Потомци су физички слаби, психички лабилни, малокрвини, бледи * **Главни мотив је *нечиста крв***и испољава се кроз дегенерацију – биолошко и морално пропадање, али и материјално и друштвено/социјално пропадање Софкине породице. * **Остали мотиви:** пропадање старог и настајање новог, девојачка жудња, одвођење за недрагог, недозвољена љубав, обуздавање страсти, брачно неверство, родоскрвље, лепота, младост, жене и физичка страст. * **Представници прошлог** у роману: прадед хаџи Трифун, прабаба Цона, деда Каварола, његова сестра луда Наза, теча луди Риста. * **Представници садашњег времена** у роману: ефенди Мита и Софка, његова ћерка (и газда Марко и његов син Томча). * **Композиција романа:** Роман је подељен у 33 поглавља. * У роману се примећују **две експозиције**: * 1) Експозиција од 1. до 6. поглавља: * сталешко порекло и положај Софкине породице; * ментално наслеђе; * Софкино детињство и девојаштво; * Софкини снови. * 2) Експозиција од 13. поглавља: * менталитет сељачких породица; * наговештај пада хаџијског реда . * На плану композиције (у развоју радње) јављају се три драмска места која роман чине **драмом људске душе**: * када ефенди Мита продаје ћерку Софку непознатом богаташу, сељаку газда Марку, за његовог дванаестогодишњег сина Томчу, да би се спасао потпуне материјалне пропасти; * дан свадбе и тренутак када газда Марко жели да се приближи Софки, туче жену, пузи према Софкиним вратима, потом бесан на коњу одлази у ноћ и гине у сукобу са Арнаутима; * долазак ефенди Мите у кућу Томче и Софке по новац, након чега Томча туче Софку и третира је као своје власништво. | | |
| **Завршни део часа** | * Наставник даје упутства и истраживачке задатке ученицима, који ће им помоћи у припремању за анализу ликова на наредном часу. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |