|  |  |  |  |
| --- | --- | --- | --- |
| **Припрема за час 79.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексикологија – основни појмови** | | |
| **Тип часа** | Обрада | | |
| **Циљ часа** | Упознавање ученика са основним појмовима лексикологије | | |
| **Очекивани исходи**  **на крају часа** | Ученик ће бити у стању да:   * наведе основне појмове лексикологије; * разликује лексикологију у ужем и лексикологију у ширем смислу; * дефинише основне појмове лексикологије; * разликује/наведе примере који се односе на одређене појмове лексикологије. | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Лексикологија, лексикологија у ужем смислу, лексикологија у ширем смислу, лексема | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Навести различите гране науке о језику које изучавају речи и подсетити се чиме се оне баве (нпр. морфологија се бави врстама речи, облицима и структуром). | | |
| **Главни део часа** | * Лексикологија је део науке о језику и проучава значења речи и израза, њихове међусобне односе (синонимију, антонимију и сл.), њихово порекло и сферу употребе. * Лексикологија је блиска са морфологијом (која проучава унутрашњу структуру речи), са семантиком (истражује језичко значење). * Лексикологија се дели на лексикологију у ужем смислу и лексикологију у ширем смислу. * **Лексикологија у ужем смислу проучава:** * **значење речи** (нпр. реч *глава* означава „горњи или предњи део тела...”, а може означавати и „горњи или предњи део предмета, сличног облика”); * **значењске односе међу речима** – полисемију (нпр. *лист* означава биљни орган, али и правилан комад папира, хартије, као и новине), хомонимију (лук – оружје и поврће), синонимију (ученик и ђак), антонимију (велики – мали); * **порекло речи** – домаће речи (жито, хлеб), позајмљенице (литература), црквенословенске речи (мошти); * **сферу употребе** – историзми (кмет), архаизми (земљопис), неологизми (плетисанка), термини (именилац). * **Лексикологија у ширем смислу** проучава дисциплине као што су: * **фразеологија** (изучава изразе и њихова значења); * **етимологија** (проучава порекло речи и првобитно значење корена); * **ономастика** – проучава имена људи (антропониме), места (топониме), водених површина (хидрониме) итд.; * **терминологија** **–** проучава термине, речи које се везују за одређену науку или струку (субјекат, атом, пеницилин). * **Основна јединица лексикологије** је **лексема.** | | |
| **Завршни део часа** | * Навести примере за за све врсте значењских односа међу речима, примере за одређене групе речи према сфери употребе, сетити се неких фраза из свакодневног живота. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |