|  |  |  |  |
| --- | --- | --- | --- |
| **Припрема за час 59.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језичка култура | | |
| **Наставна јединица** | **Јавна дебата** | | |
| **Тип часа** | Утврђивање | | |
| **Циљ часа** | * Припремити ученике за успешан јавни наступ * Створити адекватне радне услове и амбијент у ком ће ученици водити дебату и тако усавршавати културу писаног и усменог изражавања и уједно утврдити знање о појединим књижевним текстовима које су одабрали * Истаћи разлике између дебате и дијалога | | |
| **Очекивани исходи**  **на крају часа** | Ученик ће бити у стању да:   * слободно изнесе своје ставове; * примењује различите комуникацијске вештине учешћем у јавним разговорима са више учесника; * аналитички приступи теми и аргументацији; * повеже градиво из области књижевности са практичним аспектима језичке културе; * обликује свој говор према ситуацији и примени књижевнојезичку норму. | | |
| **Наставне методе** | Дијалошка, монолошка, индуктивна метода, дедуктивна и поредбена метода | | |
| **Облици рада** | Фронтални, индивидуални | | |
| **Наставна средства** | Свеска, табла | | |
| **Међупредметне компетенције** | Компетенција за целоживотно учење, комуникација, рад с подацима и информацијама, сарадња, естетичка компетенција, решавање проблема, одговорно учешће у демократском друштву | | |
| **Корелација** | Грађанско васпитање, Историја, Верска настава итд. (зависи од ученика и проблема који ће разматрати) | | |
| **Кључни појмови** | Дебата, дијалог, аргументи, култура језичког изражавања | | |
| **Литература** | Одобрени уџбеници | | |
| **Ток часа** | | | |
| **Уводни део часа** | * На почетку часа наставник истиче циљеве и подсећа на важност овакве врсте комуникације: истиче да дебата подстиче развој способности критичкога размишљања и анализе, изоштрава истраживачке вештине; омогућава стицање знања о мноштву тема; побољшава њихову вештину аргументације; учи их како да уверљиво представе своје аргументе и да прихвате да код већине аргумената постоје две стране... | | |
| **Главни део часа** | * Наставник подсећа ученике на правила понашања и истиче најважније карактеристике дебате које је одвајају од обичног дијалога.   Циљ:  Размена и изоштравање ставова могу водити циљу да се порази, надговори супарник.  Околности:  Обично се одвија уз присуство стварне или претпостављене публике.  Учесници:  Лидери са изграђеним ставовима, обично особе познате јавности, које се понашају у складу са стереотипом, а сами наступају као представници неке групе.  Учествовање не подразумева претходну припрему и договор око правила, а могу бити дозвољена и прекидања саговорника.  Усмереност разговора:  Учесници се обраћају групи коју представљају и симпатизерима/публици која слуша, више него једни другима.  Карактеристике разговора:  - Разлике у мишљењима код учесника унутар исте стране се минимализују.  - Једни друге слушају да би се међусобно оповргавали или откривали грешке у аргументацији једни другима.  - Постављају се реторичка питања и замке.  - Говори се о ставовима, идејама, приступима.  Исход:  Одсуство нових информација или схватања, изоштравање сопственог става, упоређивање опречних ставова и доживљај да је супарник надгласан, поражен или пак да је био успешнији.   * Након тога ученици се деле у групе и припремају за краћу дебату где ће изложити аргументе који се односе на различита, често опречна схватања традиције, културне баштине и односа према њој и њеном утицају на уметника и његово дело. | | |
| **Завршни део часа** | * Најбоље учеснике наставник похваљује, а затим резимира најфреквентније превиде или грешке који су начињени током извођења дебате. Ученици издвајају најбоље закључке до којих су дошли на часу. | | |
| **Начини провере**  **остварености исхода** | * Посматрање и бележење ученичког учешћа, закључивања и одговарања на постављена питања; * исказивање креативности и самосталности ученика приликом излагања; * степен повезивања градива из књижевности и језичке културе. | | |
| **Вредновање квалитета испланираног рада**;  **Напомене о реализацији планираних активности**;  **Самовредновање рада наставника** |  | | |