|  |  |  |  |
| --- | --- | --- | --- |
| **Припремe за часове 118–120.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност | | |
| **Наставна јединица** | **Милош Црњански: *Сеобе*** | | |
| **Тип часа** | Обрада | | |
| **Циљ часа** | – Упознавање ученика са романом *Сеобе* М. Црњанског | | |
| **Очекивани исходи**  **на крају часа** | Ученик ће бити у стању да:  – тумачи књижевноуметнички текст у одговарајућем културноисторијском контексту;  – уочи структуралне елементе романа;  – уочи и објасни прстенасту композицију романа;  – уочи и објасни два тока приповедања;  – разуме жанровско одређење романа;  – сагледа јунаке и њихове друштвене, психолошке и моралне побуде. | | |
| **Наставне методе** | Дијалошка, монолошка, текстовна метода | | |
| **Облици рада** | Фронтални, индивидуални, групни | | |
| **Наставна средства** | *Читанка 3*, књижевно дело | | |
| **Међупредметне компетенције** | Компетенција за целоживотно учење, комуникација, естетичка компетенција, компетенција за учешће у демократском друштву, сарадња | | |
| **Корелација** | Психологија, социологија, филозофија, грађанско васпитање, историја, географија | | |
| **Кључни појмови** | Милош Црњански, *Сеобе*, суматраизам, *бескрајни плави круг*, *звезда*,ликови, друштвени роман, поетски роман | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Најава теме, истицање циља и исхода часа. * Обнављање о животу и стваралаштву Црњанског (*Читанка*, 287). * Милош Црњански (1893–1977) сматра се централном личношћу „послератног модернизма” , заједно с Ивом Андрићем, водећим српским писцем XX века. Био је песник, романсијер, драмски писац, есејиста, критичар, теоретичар, састављач антологија кинеске и јапанске лирике, учествовао је у издавању литерарних часописа, писао за новине, бавио се дипломатијом и политиком. Његов животни пут одсликава многе промене и ломове који су се збили у XX веку. * Родио се у Чонграду (Мађарска), где је његов отац био чиновник. Основну школу завршио је у Панчеву, а гимназију у Темишвару, студије на Филозофском факултету започео је у Бечу, а завршио у Београду. У Првом светском рату био је аустријски војник на галицијском ратишту. * Црњански је дуго, као и његово дело, био ван српског и југословенског књижевног живота. Године 1935. био је уредник антикомунистичког листа „Идеје”, исте године као дипломата отишао је ван земље, а после Другог светског рата остао је у иностранству као емигрант. Вратио се тек тек 1965. године. * Црњански је тако писац с „два књижевна живота”, тј. две фазе у стваралаштву: рана – од 1917. до почетка 30-их година и позна – од 1958. године. * Послератну модернистичку генерацију подстакао је на нове начине стварања програмским чланцима и књигом *Лирика Итаке*, која је донела новине у тематици, стиху и тону, слободан стих, протест против рата, дефетизам, демитологизације историјских и песничких вредности и сл. * Значајнија дела у првој фази су следећа: *Маска* (поетична комедија, 1918), *Лирика Итаке* (збирка песама, 1919), *Приче о мушком* (приповетке, 1920), *Дневник о Чарнојевићу* (роман, 1921),*Сеобе* (роман, 1929), *Љубав у Тоскани* (путопис, 1930), *Књига о Немачкој* (путопис, 1931), велики број песама у периодици (Су*матра* – 1920, *Стражилово* – 1921, *Сербиа* – 1926. и др.). Писао је есеје, књижевне и ликовне критике, путничке записе, репортаже. Значајнија дела у другој фази су: *Конак* (драма, 1958), *Друга књига Сеоба* (роман, 1962), *Тесла*   (драма, 1966), *Код Хиперборејаца* (дело хибридног карактера,1966), *Роман о Лондону* (роман, 1971). Постхумно су објављена незавршена дела *Микеланђело* (монографија, 1982) и *Ембахаде* (дипломатски мемоари, 1983).   * Обнављање обележја суматраизма: * Суматараизам Милоша Црњанског има више обележја: * То је занос покренут космичким ширинама и даљинама. * Суматараизам је синтеза космизма и космополитизма, са њим долази свеопшта повезаност ствари, бића и појава, повезује се блиско и далеко, људско и предметно, дух и материја. | | |
| **Главни део часа** | * Припремљени ученици (подељени у пет група, свака група има различите задатке), заједно са наставником, износе податке значајне за разумевање романа и анализирају дело и ликове. * Историјски контекст: * *ТОКОМ 17. И 18. ВЕКА БЕЛЕЖИМО ДВЕ ВЕЛИКЕ СЕОБЕ СРБА.* * *Прва велика сеоба Срба* – под вођством Арсенија III Чарнојевића. * У току Бечког рата између Аустрије и Турске, 1690. године долази до велике миграције становништва са југа ка северу. * Аустријска војска је продирала јужно од Саве и Дунава, а српско становништво се прикључило борбама против Османског царства на страни Аустрије. * *Друга велика сеоба Срба* – под вођством Арсенија Јовановића – Шакабенте, 1739. године. * До 1739. године територијом северне Србије влада Аустријска монархија на челу са Карлом VI. * Након новог рата Аустрије и Турске долази до новог мира (Београдски мир 1739) којим се граница враћа на Саву и Дунав. * Срби у страху од одмазде Турака поново прелазе на територију јужне Угарске (Војводина). * *Последице* ових сеоба Срба током 17. и 18 века су велике: * опустошена српска насеља на Косову и Метохији и у централној Србији (Шумадија); * насељавање Срба на територију данашње Војводине; * Срби постају важан етнички, политички и културни елемент у јужној Угарској. * Током четрдесетих година 18. века Аустрија ратује против Француске и Пруске. * У борбама на страни Аустрије (царица Марија Терезија) учествују и Срби. * На челу једног од српских одреда је официр Вук Исакович. * О учествовању Вука Исаковича у борбама пише капетан Симеон Пишчевић. * У овим аустро-турским ратовима Срби из  поменутог пука морали су да бране границе Аустроугарске од Турака. То је био услов када су примљени на територију Угарске под вођством патријарха Арсенија III Чарнојевића у време Велике сеобе 1690. године.   **О РОМАНУ:**   * ***Сеобе***  се појављују 1929. године, а ***Друга књига Сеоба*** излази тек 1962. године. * **Тема** романа узета је из живота и историје Срба након њихових великих сеоба и доласка у Угарску. * **Време – 18. век.** * Роман обухвата временски период **од пролећа 1744. па до почетка лета 1745. године**. * ИЗВОРИ ЗА РОМАН: * мемоари Симеона Пишчевића, историјске сеобе, пишчево лично искуство (у Првом светском рату борио се на страни Аустроугарске). * Жанровско одређење: Роман има полазиште у историји, могао би бити ***историјски роман,*** али је пре свега ***роман личности, психолошки, поетски роман.*** * У роману доминирају пејзаж, човек и историја. * Сеобе имају  **прстенасту композицију**. * Роман почиње и завршава се метафоричким поглављима која имају исти наслов: * *Бескрајни, плави круг. У њему, звезда.* * Композиција и ток приповедања: * У роману се кроз  **10 поглавља**, наизменично, јављају два тока приповедања. * ПРВИ ТОК ПРИПОВЕДАЊА прати судбину колективног јунака – кретање Славонско-подунавског ,,полка” до реке Рајне и натраг. * ДРУГИ ТОК ПРИПОВЕДАЊА везује се за мирнодопски живот – однос госпоже Дафине и Аранђела Исаковича у његовој земунској кући, а након одласка Вука Исаковича у рат. * Славонско-подунавски пук. * Функција овог приповедања је у томе да покаже каква су и колика страдања српског народа након српских сеоба 1690. и 1739. године. * *Тумарали су, као муве без главе; јели су, пили су, спавали су,  да најпосле трчећим кораком погину, закорачивши у празнину, по туђој вољи, и за туђ рачун.* * Пук се селио и улазио у битке, те сеобе их начинише *мутнима и празнима, као дим, после битака*. * **ЛИКОВИ:** * **Вук Исакович** је историјска личност. * У њему откривамо велико двојство: * 1. Вук Исакович као ратник; * 2. Вук Исакович као сањар и суматраиста, опчињен оним што жели и што може. * Мотив празнине, мотив даљина и Русије, мотив путовања и пута, мотив лакоће – везују се за Вука Исаковича. * Вук је човек незадовољства и унутрашњих неспокојстава која вуку унапред. * **Аранђел Исакович** је трговац, изданак новог српског грађанског друштва. * Тежи да се укорени. * Тргујући у Трсту, нашао је госпожу Дафину и њоме оженио свога брата. * Потајно је заљубљен у своју снаху. * И он је у себи носио незадовољство, празнину и осећај недовољне испуњености, јер жена на коју је мислио, коју је у себи носио као звезду, била је само оно што се силно жели. * **Госпожа Дафина** је једини лик који својим господством и лепотом светли у роману, непримерен том амбијенту, залутао у тај војвођански простор; * жена која у себи носи нешто анђеоско, плаво, али и страствено, чулно. * Када је Вук отишао у рат, постаје предмет жудње свог девера. То је примећивала, држала се по страни, ужасавајући се тога. * Њено понашање у односу на њега је било заводничко. * Губила је наду да ће се муж вратити, зато је игру са девером прихватила и осећала као изазов, као његово властито искушење. * И догодило се након превртања његове лађе у реци. То ће њу одвести у депресију. У том тешком стању ће и умрети. | | |
| **Завршни део часа** | * Откријте како је мотив звезде доведен у везу с главним јунацима романа и дискутујте о својим запажањима. * Испитајте функцију поетског језика у роману. Анализирајте интерпункцију реченица. Пронађите примере реченица искиданих зарезима и размотрите њихову функцију. О употреби зареза у делима Милоша Црњанског, можете прочитати у одељку *Занимљиво је*, *Читанка*, 328. стр. | | |
| **Начини провере**  **остварености исхода** | – Посматрање и бележење ученичког учешћа, закључивања и одговарања на постављена питања;  – праћење и вредновање излагања ученика;  – исказивање креативности и самосталности ученика приликом тумачења текста | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |