|  |  |  |  |
| --- | --- | --- | --- |
| **Припрема за час 97.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексичко значење речи – полисемија и метафора** | | |
| **Тип часа** | Обрада | | |
| **Циљ часа** | Упознавање ученика са основним појмовима лексикологије | | |
| **Очекивани исходи**  **на крају часа** | Ученик ће бити у стању да:   * наведе основне појмове лексикологије; * разликује лексикологију у ужем и лексикологију у ширем смислу; * дефинише основне појмове лексикологије; * разликује/наведе примере који се односе на одређене појмове лексикологије | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Лексикологија, лексикологија у ужем смислу, лексикологија у ширем смислу, лексема, полисемија, метафора | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обновити шта проучава лексикологија у ужем и у ширем смислу: Лексикологија се дели на лексикологију у ужем смислу и лексикологију у ширем смислу. * **Лексикологија у ужем смислу проучава:** * **значење речи** (нпр. реч *глава* означава „горњи или предњи део тела...”, а може означавати и „горњи или предњи део предмета, сличног облика”); * **значењске односе међу речима** – полисемију (нпр. *лист* означава биљни орган, али и правилан комад папира, хартије, као и новине), хомонимију (лук – оружје и поврће), синонимију (ученик и ђак), антонимију (велики – мали); * **порекло речи** – домаће речи (жито, хлеб), позајмљенице (литература), црквенословенске речи (мошти);   **– сферу употребе** – историзми (кмет), архаизми (земљопис), неологизми (плетисанка), термини (именилац).   * **Лексикологија у ширем смислу** проучава дисциплине као што су: * **фразеологија** (изучава изразе и њихова значења); * **етимологија** (проучава порекло речи и првобитно значење корена); * **ономастика** – проучава имена људи (антропониме), места (топониме), водених површина (хидрониме) итд.; * **терминологија** **–** проучава термине, речи које се везују за одређену науку или струку (субјекат, атом, пеницилин). | | |
| **Главни део часа** | * Реч *стајати* има више значења. Реченице у којима је та реч употребљена повежи линијама с објашњењима њених значења.  1. Тако *стоји* код мене у књизи. пристајати 2. Времена су тешка, послови *стоје*. коштати 3. Зидине старог града још *стоје.* бити непокретан 4. Та књига ми увек *стоји* на столу. трајати 5. *Стајало* га *је* доста труда да не проговори. бити написан 6. Притворни осмех никоме доброне *стоји*. налазити се  * Појава да једна реч (тачније лексема) има више значења назива се вишезначност или полисемија.   Реч *бицикл* је једнозначна (моносемична), а реч *грана* је вишезначна (полисемична), као и већина речи, јер има и изведена значења; нпр: *грана науке, уметности, породична грана.*   * У речнику се различита значења обележавају арапским бројевима, а нијансе појединих значења словима. Значење обележено бројем 1 обично се назива основно или примарно, а сва остала значења називају се секундарним. * Најважнији начини за проширивање значења речи су метафора, метонимија и синегдоха. Сада о њима не говоримо као о стилским фигурама, већ као о језичком механизму за богаћење речника. * Метафора је преношење имена једног појма на други на основу сличности међу њима (по облику, функцији, боји, положају, по некој вези на релацији конкретно-апстрактно).   Језик у устима – језик на ципели – сличност по облику  Бистра вода – бистар човек – сличност конкретног са апстрактним  Многи глаголи такође добијају секундарна значења помоћу метафоре: Река тече. / Живот тече. | | |
| **Завршни део часа** | * Резимирати научено, уз навођење одговарајућих примера. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |