|  |  |  |  |
| --- | --- | --- | --- |
| **Припрема за час 7.** | | | |
| **Предмет** | Српски језик и књижевност | **Разред:** трећи | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Шарл Бодлер, *Цвеће зла*** | | |
| **Тип часа** | Обрада | | |
| **Циљ часа** | – Оспособљавање ученика за тумачење песничке збирке  – Подстицање читалачке радозналости и маште | | |
| **Очекивани исходи**  **на крају часа** | Ученик ће бити у стању да:  – наведе најважније карактеристике Бодлеровог стваралаштва;  – дефинише кључне појмове Бодлерове поетике;  – повеже друштвено-историјски контекст са појавом дендизма, симболизма и естетике ларпурлартизма;  – тумачи песничке слике и стилска изражајна средства;  – самостално тумачи лирску песму;  – одреди форму песме, врсте стиха и риме | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални | | |
| **Наставна средства** | Читанка | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Ликовна култура, Музичка култура | | |
| **Кључни појмови** | Шарл Бодлер, *Цвећа зла*, лирска песма, песничка слика, албатрос, симбол, аналогија, контраст | | |
| **Литература** | – Стевановић Гордана, Јовановић Бубања Јелена, Костић Татјана, Читанка за трећи разред средње школе, Завод за уџбенике, Београд, 2022. | | |
| **Ток часа** | | | |
| **Уводни део часа** | Својом збирком песама *Цвеће зла*, објављеном 1857. године, Шарл Бодлер је постао не само претеча него и утемељивач модерне лирике у европској књижевности.  Осврт на структуру збирке:  Збирка се састоји од шест циклуса којима се у новијим издањима додаје и *Додатак Цвећу зла*. Све песме су разврстане редоследом који сугерише кретање између супротности, те су тако циклуси и насловљени: *Сплин и идеал*, *Париске слике*, *Вино*, *Цветови зла*, *Побуна* и на крају као знак јединог могућег спокојства налази се последњи циклус под називом *Смрт*.  Бодлеру су најинспиративнији грех, ружноћа, бол, смрт, чиме сеже у естетику ружног. | | |
| **Главни део часа** | Ученици читају своје домаће задатке, кратке приказе песама из збирке *Цвеће зла* које су у прочитали и које су на њих оставиле највећи утисак. Ученици заједно са наставником коментаришу задатке и песме, наставник усмерава дискусију и уколико је потребно, допуњује анализу.  У другом делу часа ученици заједно са наставником тумаче песму *Албатрос* након наставниковог интерпретативног читања песме.  Песма *Албатрос* настала је 1841. године.  Албатрос је велика птица јужних мора с распоном крила до 2,5 m; брз и издржљив летач; неустрашива птица. Албатрос у лету је симбол замаха, слободе, човековог дивљења; док је албатрос на броду, на палуби, предмет исмевања и средство човекове нехумане игре.  Албатрос је симбол песника.  У песми ученици посебну пажњу треба да обрате на песничке аналогије. **Албартос у лету** је: силан, краљ, крилати путник, прекрасан, кнез облака, с буром се дружи, муњом поји очи – такав је **песник кад ствара**. **Албатрос на палуби** је: спутан, мали, невешт, збуњен, смешан, јадан, покуњен – такав је **песник у друштву** које га омаловажава уместо да му се диви.  У Бодлеровој поезији доминантна је стилска фигура контраст (у значењу симетрије), па у песми опонирају, али се и симетрично огледају: горе и доле, прошлост и садашњост, светови албатроса и морнара. У фигури албатроса спојене су опречне представе: прекрасни краљ азура, кнез облака и смешни, јадни, крилати путник коме се ругају.  Албатрос је лирска мисаона песма испевана у четири катрена, стих је дванаестерац, рима обргљена. | | |
| **Завршни део часа** | За домаћи задатак:  – Упознајте се са дефиницијом појма *естетика ружног* у *Читанци* на 23. стр.  – Упоредите доживљај света приказаног у песми *Албатрос* с доживљајем света у песми *Читаоцу*.  Препознајте узроке, назначене у песми *Читаоцу*, због којих се албатрос и песник осећају спутано и због којих су невични животу на земљи.  – На 24. стр. у *Читанци* прочитајте занимљивости у вези са термином *фланер*, а потом погледајте слику Гистава Кајбота, *Париска улица, кишни дан*, 1877. година и уочите на њој најупечатљивије детаље. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |