|  |  |  |  |
| --- | --- | --- | --- |
| **Припрема за час 126.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексика српског језика према сфери употребе – термини и терминологија** | | |
| **Тип часа** | Обрада | | |
| **Циљ часа** | Упознавање са лексиком српског језика према сфери употрбе | | |
| **Очекивани исходи**  **на крају часа** | Ученик ће бити у стању да:   * разликује лексику српског језика према сфери употребе; * дефинише појмове *термин* и *терминологија*; * препозна термине; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Лексика према сфери употребе, термини, терминологија | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник исписује на табли следеће појмове: *номинатив, фонема, лексика; вирус, анемија, пеницилин;атом, азот, молекул; епика, лирика, драма; бруто, нето, инфлација, уговор, закон...* * Даје задатак ученицима да препознају из којих области су наведени појмови. Ученици уочавају да се ови појмови (и речи које их означавају) употребљавају у различитим областима науке и уметности: у лингвистици, медицини, хемији, књижевности итд. * Наставник казује да ове појмове називамо терминима. * Наставник најављује тему, истиче циљ часа, говори о исходима. | | |
| **Главни део часа** | * Ученици, уз помоћ наставника, дефинишу појмове *термини* и *терминологија*. * ***Термини*** су речи (или синтагме) које прецизно именују појмове у науци, техници и уметности. * ***Терминологија*** је дисциплина лексикологије која се бави терминима. Под терминологијом се подразумева и скуп термина једне науке. * Термини у различитим наукама: * лингвистика: *комуникација, плурал, алфабет, фонема, морфема;* * књижевност: *сонет, стих, лирика, персонификација, десетерац;* * математика: *сабирак, разломак, геометрија, хипотенуза, квадрат;* * медицина: *кардиологија, вирус, ангина, ларингитис, атрофија;* * економија: *бруто, нето, биланс, девалвација;* * право: *парница, реституција, аболиција, уговор, закон.* * Значења термина у одређеним областима објашњена су у специјализованим **терминолошким речницима**. У домаћој лингвистици се користи *Енциклопедијски рјечник лингвистичких назива* Рикарда Симеона, а у науци о књижевности *Речник књижевних термина.* | | |
| **Завршни део часа** | * Вежбање – решавање задатака из одобрених уџбеника. | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |