|  |  |  |  |
| --- | --- | --- | --- |
| **Припрема за час 143.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик | | |
| **Наставна јединица** | **Поетска лексика** | | |
| **Тип часа** | Обрада | | |
| **Циљ часа** | Проширивање и утврђивање знања о стилској вредности лексема | | |
| **Очекивани исходи**  **на крају часа** | Ученик ће бити у стању да:   * разликује лексику српског језика према пореклу и сфери употребе; * разликује поетску лексику; * разуме стилску вредност лексема; * уочава експресивна значења лексема; * разликује фигуративна значења лексема; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење, естетичка компетенција | | |
| **Корелација** | Унутарпредметна, страни језици | | |
| **Кључни појмови** | Поетска лексика, стилски обојена лексика | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Ученици обнављају градиво са претходних часова. * Архаизми, историзми, неологизми и **поетске речи**, термини, некњижевна лексика (дијалектизми, регионализми, жаргонизми, вулгаризми – све наведене категорије спадају у **стилски обојену лексику**. * **Емоционално обојене речи** чине **експресивну лексику** (*радост*, *туга*). * **Фигуративна значења** – пренесена значења која су у односу на основно стилски обојена и обележавају се ознаком *фиг*. (*Она је љута као змија. Она је змија* (= зла)). | | |
| **Главни део часа** | * У следећим стиховима подвуците једну неуобичајену реч и једну уобичајену, али у мање обичном облику:   *Узвисити своје боле...*  *стрести негве с душе, с ноге...*  (Ј. Ј. Змај)   * Реч ***негве*** у *Речнику српскохрватскога књижевног језика* овако је објашњена:   **негве**, негава и негви ж мн. заст. и песн. *окови.*   * Постоје речи или облици речи који су одлика књижевних текстова – обично поезије. У речницима се обележавају скраћеницом *песн.* * У поетске речи спадају и *жал* (жалост), *кам* (камен), *зефир* (поветарац) итд. * Да би изразио своју мисао или осећање, или свој исказ обојио шаљиво, иронично или некако другачије, песник односно писац може стварати и нове речи – понекад и веома необичне (чему је нпр. био склон Лаза Костић). Већина кованица се не устаљује у језику. * Вежбање – индивидуално решавање задатака (из одобрених уџбеника) * Ученици заједно проверавају и коментаришу решења, наставник прати активности, проверава тачност задатака и допуњује уколико је потребно. | | |
| **Завршни део часа** | * Резимирање наученог | | |
| **Начини провере**  **остварености исхода** | • Активност ученика;  • праћење и вредновање излагања ученика;  • успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |