|  |  |  |  |
| --- | --- | --- | --- |
| **Припрема за час 131.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Некњижевна лексика српског језика – жаргонизми и вулгаризми** | | |
| **Тип часа** | Обрада | | |
| **Циљ часа** | Упознавање са некњижевном лексиком српског језика | | |
| **Очекивани исходи**  **на крају часа** | Ученик ће бити у стању да:   * препозна разлику између књижевне и некњижевне лексике; * дефинише жаргонизме и вулгаризме; * разликује жаргонизме и вулгаризме; * употребљава књижевну лексику у свом говору и писању; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Некњижевна лексика, жаргон, жаргонизми, вулгаризми | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * *Овај лик је фаца! Моја кева је баш кул! Матори ми је дао лову! Не смарај!*   У наведеним реченицама подвуците речи које припадају незваничном начину изражавања.   * *Увек ме зезнеш и усвињиш клупу! Носи се!*   У наведеној реченици подвуците речи и изразе који имају непристојно значење.   * Наставник најављује тему, истиче циљ часа, говори о исходима. | | |
| **Главни део часа** | * Ученици, уз помоћ наставника, дефинишу појмове и наводе примере. * **Жаргонизми** спадају у некњижевну лексику. То су речи и изрази које одређене друштвене групе користе у свом говору у незваничним ситуацијама. * **Жаргон** је говор карактеристичан за поједине друшвене групе (које се издвајају према професији, социјалном статусу или узрасту). * **Жаргон** се одликује посебном лексиком и фразеологијом и слабо је разумљив изван групе којој је својствен. * Под жаргоном се најчешће подразумева **омладински жаргон**, који је богат и разноврстан. * Жаргонизми се брзо мењају. * Издвајамо неколико начина настанка жаргонизама: * тако што реч из стандардног језика промени своје значење (често помоћу метафоре): *кртица* – доушник; * преузимањем и модификовањем речи из других језика: *фаца* (упечатљива особа); * премештањем слогова: *тебра* – брате; * скраћивањем постојећих речи: *комп –* компјутер; * употребом иницијала уместо речи: за *џ –* за џабе. * Најчешћенастају**суфиксацијом**(*лажњ****ак****, компијутер****џија***). * Постоји и **стручни жаргон** неке професије: у новинарству: *обрнута пирамида* – начин писања вести; у спорту: *банана* – блокада у кошарци итд. * **Вулгаризми** су просте, непристојне, речи и изрази. У речнику се за њих употребљава ознака *вулг.* * У вулгаризме спадају и **опсцене** – непристојне, скарадне речи и псовке. Вулгаризми су, као и дијалектизми и жаргонизми, чешћи у говорном језику, али се могу наћи и у књижевним делима, у филмовима и музичким текстовима. Слободно су се почели употребљавати, код нас као и у свету, шездесетих година 20. века. Дотад их није било у медијима, у позоришту и на филму. | | |
| **Завршни део часа** | * Вежбање – решавање задатака из одобрених уџбеника. | | |
| **Начини провере**  **остварености исхода** | * Активност у изради задатака; * праћење и вредновање излагања ученика; * успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |