|  |  |  |  |
| --- | --- | --- | --- |
| **Припрема за час 80.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексeма и реч** | | |
| **Тип часа** | Обрада | | |
| **Циљ часа** | Упознавање ученика са појмовима лексикологије – лексема и реч | | |
| **Очекивани исходи**  **на крају часа** | Ученик ће бити у стању да:   * наведе основне појмове лексикологије; * разликује лексикологију у ужем и лексикологију у ширем смислу; * дефинише основне појмове лексикологије; * разликује/наведе примере који се односе на одређене појмове лексикологије; * дефинише појмове *лексема* и *реч.* | | |
| **Наставне методе** | Монолошка, дијалошка, текстовна | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Лексикологија, лексикологија у ужем смислу, лексикологија у ширем смислу, лексема, реч | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обнављање градива о основним појмовима лексикологије. | | |
| **Главни део часа** | * Лексикологија је део науке о језику и проучава значења речи и израза, њихове међусобне односе (синонимију, антонимију и сл.), њихово порекло и сферу употребе. * **Основна јединица лексикологије** је **лексема.** * **Лексема** је **јединица речника (лексике)** једног језика. * Под **лексемом** као језичком јединицом подразумевају се сви граматички облици и сва значења једње речи (именица *рука* има четрнаест облика – седам падежа једнине и седам множине, и може имати четири различита значења). * Од колико речи и од колико лексема је састављена пословица: *Клин се клином избија*?   Ова пословица је састављена од четири речи (*клин, се, клином, избија*), а од три лексеме (*клин, се, избијати*).   * Лексеме могу бити **једночлане** (душа) и **вишечлане** (мајчина душица – биљка). * Скуп свих лексема једног језика (све речи и устаљени изрази једног језика) назива се **лексика (речник)**. * Лексику проучава лексикологија, а речима (односно лексемама) се бави и **лексикографија** – дисциплина која се бави израдом и састављањем речника. * **Реч** је лексема употребљена у тексту, у једном од својих облика и у једном од могућих значења (Намигује левим *оком.* То му је трн у *оку*.) * Према значењу, **речи се деле** на **пунозначне** (имају способност именовања и означавања појмова – именице, придеви, бројеви, заменице, прилози и глаголи) и **непунозначне** (обележавају односе у реченици и немају способност именовања – предлози, речце, везници, узвици). * У нашем језику има око 400.000 речи, без стручних термина. Образован човек у савременом друштву познаје око двадесетак хиљада речи, укључујући и **активну лексику** (лексеме које употребљавамо) и **пасивну** (оне које разумемо, али се њима не служимо). | | |
| **Завршни део часа** | * Колико речи, а колико лексема запажамо у пословици: *Риба риби гризе реп*? * Резимирати научено. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |