|  |  |  |  |
| --- | --- | --- | --- |
| **Припрема за час 112.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик/Лексикологија | | |
| **Наставна јединица** | **Лексичко значење речи – хомоними** | | |
| **Тип часа** | Обрада | | |
| **Циљ часа** | Обнављање и проширивање знања ученика о хомонимима | | |
| **Очекивани исходи**  **на крају часа** | Ученик ће бити у стању да:   * дефинише хомонимију у контексту значењских односа; * разликује праву и неправу хомонимију ; * разликује хомоформе и хомографе; * успешно реши задатке | | |
| **Наставне методе** | Монолошка, дијалошка | | |
| **Облици рада** | Фронтални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језици | | |
| **Кључни појмови** | Хомоними, прави, неправи, хомоформи, хомографи | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Исписује реченице на табли:   *- Чујеш ли лупу на вратима?*  *- Ова ситна слова читам само помоћу лупе*.   * Шта значи реч *лупа* у првој, а шта у другој реченици? * Ученици уочавају да су у питању потпуно различита значења, две речи са истим гласовним склопом. | | |
| **Главни део часа** | * **Хомоними** су речи које имају исти гласовни склоп (*жал – жал*), а различито значење („обала” – „жалост, туга”), које се не може довести ни у какву везу. * У зависности од тога да ли се речи подударају у свим граматичким облицима и у писању и у говору, хомоними се деле на праве и неправе. * **Прави хомоними** припадају истој врсти речи и исто се изговарају (акцентују), на пример *ми́на* (експлозивна направа) и *ми́на* (уложак за оловку). Ученици се упућују у то да се у речницима прави хомоними обележавају степеновањем, тј. стављањем одговарајућег броја изнад речи (нпр. *коса1*, *коса2* и сл.). Тако се наглашава да се ради о различитим речима, а не о различитим значењима исте речи. * **Неправи хомоними** могу бити **хомоформи** и **хомографи**. * **Хомоформи** су речи које се по гласовном склопу подударају само у неким граматичким облицима: број (именица у номинативу једнине) и број (глагол у 2. лицу једнине имепратива). * **Хомографи** су речи које се исто пишу, а различито изговарају (подударају се само у писању): *град* (веће насељено место) и *град* (смрзнуте кишне капи), *лук* (врста оружја) и *лук* (врста поврћа). * Наставник ученицима скреће пажњу на то да у српском језику има много више неправих хомонима него правих и да они често припадају различитим врстама речи. На пример, *спор* (размирица) и *спор* (тром); *дуг* (именица) и *дуг* ( придев) итд. * Хомонимију треба разликовати од полисемије. * Хомоними се поклапају случајно и њихова значења нису ни у каквој вези, док полисемија подразумева више повезаних сродних значења једне речи. | | |
| **Завршни део часа** | * Хомоними настају случајно, током историјског развитка, или преузимањем речи из других језика. Потенцијална двосмисленост коју хармонија може изазвати разрешава се захваљујући контексту. * Резимирати научено, уз навођење одговарајућих примера. | | |
| **Начини провере**  **остварености исхода** | • Активност у изради задатака;  • праћење и вредновање излагања ученика;  • успешност ученика у решавању задатих питања | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |