|  |  |  |  |
| --- | --- | --- | --- |
| **Припрема за час 21.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност: Модерна у европској и српској књижевности | | |
| **Наставна јединица** | **Богдан Поповић, Предговор *Антологији новије српске лирике*** | | |
| **Тип часа** | Обрада | | |
| **Циљ часа** | Упознавање ученика са естетичким ставовима и вредносним мерилима које је Богдан Поповић изложио у предговору *Антологији новије српске лирике*, а на основу којих је бирао песме. | | |
| **Очекивани исходи**  **на крају часа** | Ученик ће бити у стању да:   * – препозна критичарски рад Б. Поповића; * – објасни значење појма антолoгија; * – наведе, разуме и објасни развој новије српске лирике, према критеријумима Богдана Поповића; * – представи Поповићеве критеријуме за избор песама; * – објасни Поповићеве критеријуме и на примерима покаже њихово значење; * – примени усвојена књижевноисторијска знања | | |
| **Наставне методе** | Монолошка, дијалошка, текст метода | | |
| **Облици рада** | Фронтални, индивидуални, групни | | |
| **Наставна средства** | *Читанка* | | |
| **Међупредметне компетенције** | Комуникација, рад с подацима и информацијама, естетичка компетенција, сарадња, компетенција за целоживотно учење | | |
| **Корелација** | Ликовна култура, Музичка култура | | |
| **Кључни појмови** | Богдан Поповић, антологија, новија српска лирика, естетичка мерила | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | – Ученици обнављају особености српске модерне. Подсећамо се да у овом периоду Богдан Поповић штампа *Антологију новије српске лирике* (1911) и у предговору истиче своја естетичка начела.  – Наставник најављује тему, истиче циљ часа, говори о исходима. | | |
| **Главни део часа** | – *Наставник упознаје ученике са биографијом Богдана Поповића.*  *Богдан Поповић (1863–1944) представља фигуру заокрета у методологији књижевне критике. Рођен је у Београду у угледној породици пореклом из Војводине. Kњижевност је студирао у Београду и Паризу. Био је професор Велике школе, а потом Београдског универзитета. Велики зналац и других уметности осим књижевне, био је наш први критичар који је спојио књижевну и уметничку критику. Одбацио је историјску критику Иполита Тена (спољашњи приступ) и залагао се да се уметност проучава из естетске перспективе и као уметничка форма (унутрашњи приступ). Критика му је била аналитична; ту методу Поповић је назвао Теорија „ред по ред”. Један од покретача „Српског књижевног гласника”, књижевног часописа који је имао широк културни и национални ауторитет и утицао је на све сфере интелектуалног живота Србије (период првог излажења је од 1901. до 1914). Заједно с Јованом Скерлићем, водећим критичарем епохе (Поповић је био његов професор на Великој школи), био је уредник „Гласника”. У Антологији новије српске лирике избором песама и њиховим редоследом створио је складну уметничку целину, која је и до данас непревазиђена књига ове врсте. Антологија је састављена по чисто естетичким мерилима. Богдан Поповић умро је у Београду. Најзначајнија дела: О васпитању укуса (1896), Антологија новије српске лирике (1911), Огледи из књижевности и уметности, 1–2 (1914, 1927), Бомарше (1925) и др.*  – *Богдан Поповић је у предговору Антологији новије српске лирике (1911) изложио критеријуме на основу којих је бирао песме и периодизацију новије српске лирике. Предговор садржи естетичке ставове и вредносна мерила. Антологија је састављена на захтев Матице хрватске, јер је годину раније Српска књижевна задруга објавила антологију хрватске лирике. Антологија новије српске лирике штампана је прво у Загребу, а 1912. у Београду. Предговор Антологији има девет поглавља.*  – О појму *антологија*, *Читанка*, 62. стр.  – Наставник дели ученике у четири групе. Свака група има задатак да прочита, проучи и осталим ученицима представи по један од четири одељка из предговора, дата у Читанци од 57. до 61. стране. | | |
| **Завршни део часа** | – Резимирање наученог | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |