|  |  |  |  |
| --- | --- | --- | --- |
| **Припрема за 49. и 50. час** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност/Међуратна и ратна књижевност (лектира) | | |
| **Наставна јединица** | **Иво Андрић, *На Дрини ћуприја*, ликови** | | |
| **Тип часа** | Обрада | | |
| **Циљ часа** | * Проширивање раније стечених знања ученика о животу и стваралаштву нобеловца Иве Андрића и упознавање са вишеслојним значењем и значајем романа *На Дрини ћуприја* * Развијање читалачке радозналости, моћи запажања, упоређивања, закључивања | | |
| **Очекивани исходи**  **на крају часа** | Ученик ће бити у стању да:   * говори о биографији Иве Андрића; * препозна и жанровски одреди роман; * уочи композициону структуру романа; * разликује и повезује историјско и митско у роману; * сагледа вишесмисленост моста; * уочи и дефинише карактеристичне уметничке поступке Иве Андрића; * аругментује своја схватања о тексту примерима из текста; * уочи утицај животних околности на емотивни и душевни доживљај човека; * схвати положај појединца у одређеним историјским околностима; * уочи проблеме несхваћених људи; * одреди стилска обележја поетике Иве Андрића. | | |
| **Наставне методе** | Дијалошка, монолошка, текст метода | | |
| **Облици рада** | Фронтални, индивидуални, групни | | |
| **Наставна средства** | *Читанка, књижевно дело/роман* | | |
| **Међупредметне компетенције** | Компетенција за целоживотно учење, комуникација, рад с подацима и информацијама, сарадња, естетичка компетенција | | |
| **Корелација** | Историја, географија, филозофија, психологија, грађанско васпитање, верска настава, ликовна култура, музичка култура | | |
| **Кључни појмови** | *На Дрини ћуприја*, роман-хроника, мост, касаба, историјско, митско, људске судбине | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Најава теме, истицање циља и исхода часа * Укратко се подсетити биографије, раније обрађених дела, основних одлика стваралаштва и значаја Иве Андрића у друштвено-политичком, културном и књижевном животу нашег народа; жанра, теме романа, историјског и митског у делу, композиције. | | |
| **Главни део часа** | * Свака од пет група ученика говори о једном лику из дела о коме су на претходном часу добили као домаћи задатак да се припреме да говоре. Као помоћни материјал могу користити ПП-презентацију коју су припремили, плакат, есеј… * Ликови: **Радисав са Уништа, Ћоркан, Фата Авдагина, Лотика, Алихоџа.** * Након излагања сваке групе, остали ученици коментаришу, постављају питања, допуњују. Наставник прати активности и допуњава и усмерава ученике, уколико је потребно. | | |
| **Завршни део часа** | * Резимирање наученог * Наставник упућује ученике да код куће обрате пажњу на стилска обележја дела и на гноме или максиме којима Андрић често завршава свој аналитички поступак и да издвоје пет до десет максима. Пример:   - *Народ лако измишља приче и брзо их шири, а стварност се чудно и нераздељиво меша и преплиће са причама.* | | |
| **Начини провере**  **остварености исхода** | * Посматрање и бележење ученичког учешћа, закључивања и одговарања на постављена питања; * исказивање креативности и самосталности ученика приликом тумачења текста; * степен повезивања претходно усвојеног градива са новим градивом. | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |