|  |  |  |  |
| --- | --- | --- | --- |
| **Припрема за час 16.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик: Творба речи | | |
| **Наставна јединица** | **Префиксација именица, придева и глагола** | | |
| **Тип часа** | Обрада | | |
| **Циљ часа** | Упознавање ученика са префиксацијом именица, придева и глагола као начином творбе речи. | | |
| **Очекивани исходи**  **на крају часа** | Ученик ће бити у стању да:  – дефинише и објасни појам префиксације;  – препозна префиксацију као начин творбе;  – препозна префиксе као творбене морфеме;  – препозна префиксоиде и наведе њихова значења;  – примени фонолошка правила при творби речи префиксацијом;  –тачно реши задатке за утврђивање знања | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | – Уџбеник за српски језик | | |
| **Међупредметне компетенције** | Компетенција за целоживотно учење; комуникација; рад с подацима и информацијама | | |
| **Корелација** | Унутарпредметна (градиво из првог и другог разреда и из основне школе): фонетика, морфологија, историја језика; страни језик | | |
| **Кључни појмови** | Префиксација, префикс, префиксоид | | |
| **Литература** | – Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  – Одобрени уџбеници за српски језик | | |
| **Ток часа** | | | |
| **Уводни део часа** | Обновити најважније начине творбе у српском језику.  Истаћи циљ и исходе часа. | | |
| **Главни део часа** | У реченици коју наставник исписује на табли ученици треба да подвуку четири речи у којима запажају префиксе.  *Сви смо били пресрећни, јер смо на претчасу сазнали да смо добро урадили јучерашњи тест из граматике.*  Ученици уз помоћ наставника дефинишу појам:  **Префиксација** је начин грађења речи при којем се од префикса (*у-*) и целе речи испред које се додаје (*радити*) добија нова реч (*урадити*).  Наставник указује на то да се префиксација може посматрати и као слагање, јер су префикси по пореклу већином предлози, па би се могло говорити о слагању две самосталне речи (*под + пуковник*). Међутим, нису сви префикси пореклом предлози (*раз-*, *пра-*, *про-*), па се не јављају као самосталне речи.  Наводимо најчешће примере за префиксацију именица, придева и глагола:  **Именице с префиксима**: међуспрат, надреализам, неистина, подстанар, предјело, претпремијера, прашума, сувозач, саиграч.  **Придеви с префиксима**: наглув, несрећан, подебео, праисторијски, преоштар, приглуп, прохладан.  **Глаголи с префиксима**: (префиксација је најчешћа код глагола): долетети, завирити, избацити, искочити (исти префикс), нацртати, надвладати, описати, обгрлити, одгурати, отпловити, појести, подвући, потписати (исто префикс), препливати, прикупити, пропустити, разјурити, сазидати, збацити, слетети (исти префикс), укопати, уздићи.  **Префиксоиди** су морфеме најчешће **грчког** и **латинског** порекла, које долазе на почетак творенице, као и префикси и не могу се јављати самостално.  Чести префиксоиди: аерозагађење, аутопортрет, макроплан, геоцентричан, електромотор, етнологија, микрофилм, фотокопија, хидроглисер.  Префиксоиди домаћег порекла: *бео-*, *пољо-*, *југо-* и сл. | | |
| **Завршни део часа** | Ученици добијају задатак да за сваки од примера префиксације, који су наведени на часу, наведу по три примера. | | |
| **Начини провере**  **остварености исхода** |  | | |
| **Вредновање квалитета испланираног рада**  **Напомене о реализацији планираних активности**  **Самовредновање рада наставника** |  | | |