|  |  |  |  |
| --- | --- | --- | --- |
| **Припрема за час 141. и 142.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик | | |
| **Наставна јединица** | **Стилска вредност лексема. Експресивна и фигуративна значења лексема** | | |
| **Тип часа** | Обрада и утврђивање | | |
| **Циљ часа** | Проширивање и утврђивање знања о стилској вредности лексема. Упознавање са експресивним и фигуративним значењима лексема | | |
| **Очекивани исходи**  **на крају часа** | Ученик ће бити у стању да:   * разликује лексику српског језика према пореклу и сфери употребе; * разликује фразеологизме; * разуме стилску вредност лексема; * уочава експресивна значења лексема; * разликује фигуративна значења лексема; * успешно реши задатке. | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење, естетичка компетенција | | |
| **Корелација** | Унутарпредметна, страни језици | | |
| **Кључни појмови** | Историзми, архаизми, неологизми, термини, некњижевна лексика, фразеологизми, позајмљенице, стилски обојена лексика, експресивна и фигуративна лексика | | |
| **Литература** | Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. | | |
| **Главни део часа** | * Монолошко-дијалошком методом наставник и ученици систематизују и проширују раније научено градиво. Закључују да се све речи нашег језика остварују у различитим приликама, а када се те прилике уопште у извесне системе, закључујемо да лексика живи у одређеним сферама (областима) употребе и у одређеним функционалним стиловима. * Ученици наводе примере и убрајају их у одређене категорије према сфери употребе и подсећају се дефиниција следећих категорија: архаизми, историзми, неологизми (и поетске речи), термини, некњижевна лексика (дијалектизми, регионализми, жаргонизми, вулгаризми. * Све наведене категорије спадају у **стилски обојену лексику**. * Нпр. сада се архаизми, с обзиром на то да су у књижевном језику замењени другим речима, употребљавају углавном у уметничкој књижевности као стилистичко средсво евокације прошлих времена: *Морао је да проводи вечери са писарима, што су спремали спискове Славонско-подунавског полка* (уместо *пука*). * Наставник наводи да и међу позајмљеницама има стиски обојених лексема, посебно међу турцизмима: *душманин, конак, ћуприја…* * Разговорна фразеологија је најчешће емоционално (осећајно) обојена, обележена је ставом говорника – ироничним, шаљивим, добронамерним, злонамерним. * Разликујемо фразеологизме с позитивном обојеношћу (*бити луд за ким, бити десна рука*), или негативном (*забадати нос у нечји посао*). * **Емоционално обојене речи** чине експресивну лексику. Можемо уочити две групе емоционалних речи: оне које означавају емоције (*радост, туга, мржња*) и оне којима се исказује однос говорника према ономе што је речено. Тако нпр. имамо погрдне (пејоративне) речи (*коњ, коњина, крава*, кад именују особу).1 * Употреба речи у различитим лексичким (и семантичким) везама доводи, услед различитих асоцијација, до стварања нових значења која се могу одредити само у контексту.2 * Ако упоредимо реченице: *Она је љута као змија* и *Она је змија,* видимо једно основно значење речи *змија* и друго фигуративно „љута, зла, опасна женска особа”. * Речник *САНУ* пренесена значења која су у односу на основно стилски обојена – обележава ознаком *фиг.* | | |
| **Завршни део часа** | * Вежбање – решавање задатака из одобрених уџбеника * Резимирање наученог | | |
| **Начини провере**  **остварености исхода** | • Активност ученика;  • праћење и вредновање излагања ученика;  • успешност ученика у решавању задатих питања | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |

1 Стана Ристић, *Експресивна лексика у српском језику*, Институт за српски језик САНУ, Београд, 2004, стр. 14.

2 Милица Радовић-Тешић, *Програм обраде фигуративних значења у описним реченицама*, у: *Лексикографија и лексикологија*, Зборник радова, Матица српска, Нови Сад–Београд, 1984, стр. 148 – 149.