|  |  |  |  |
| --- | --- | --- | --- |
| **Припрема за час 27.** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Језик: Творба речи | | |
| **Наставна јединица** | **Систематизација градива из творбе речи** | | |
| **Тип часа** | Систематизација | | |
| **Циљ часа** | Систематизовање знања о основним појмовима и најважнијим начинима и принципима творбе речи | | |
| **Очекивани исходи**  **на крају часа** | Ученик ће бити у стању да:   * објасни појмове проста реч (немотивисана реч) и твореница (мотивисана реч); * препозна просте речи и творенице; * дефинише појмове корен речи и породица речи; * препозна корен речи, творбену основу речи, префикс, суфикс, инфикс; * препозна суфиксоид и префиксоид; * разликује основне начине творбе речи; * дефинише основне начине творбе речи; * препозна начин на који је твореница настала; * самостално и тачно решава задатке | | |
| **Наставне методе** | Монолошка, дијалошка | | |
| **Облици рада** | Фронтални, индивидуални | | |
| **Наставна средства** | Наставни листић | | |
| **Међупредметне компетенције** | Комуникација, рад с подацима и информацијама, сарадња, компетенција за целоживотно учење | | |
| **Корелација** | Унутарпредметна, страни језик | | |
| **Кључни појмови** | Творба, извођење, слагање, префиксација, комбинована творба, претварање | | |
| **Литература** | Станојчић Живојин, Поповић Љубомир, *Граматика српскога језика*, Завод за уџбенике, Београд, 2020.  Одобрени уџбеници за српски језик | | |
| **Ток часа** | | | |
| **Уводни део часа** | * Наставник најављује тему, истиче циљ часа, говори о исходима. * Обнављање најважнијих начина творбе. | | |
| **Главни део часа** | * Ученици индивидуално решавају задатке на наставном листићу. Могу радити преко реда, а време индивидуалног рада је 20-25 минута. Наставник прати активност и даје додатна упутства и појашњења уколико је потребно. Помаже слабијим ученицима. Након тога следи провера решења на нивоу одељења, а примери који су ученицима мање јасни решавају се и објашњавају на табли. Пожељно је да их на табли решавају ученици, самостално, а ако је неопходно, уз помоћ наставника. | | |
| **Завршни део часа** | * За домаћи задатак утврдити градиво и припремити се за контролни задатак који наставник најављује за следећи час. | | |
| **Начини провере**  **остварености исхода** |  | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |

**ПРИЛОГ – НАСТАВНИ ЛИСТИЋ**

|  |  |  |
| --- | --- | --- |
|  | Следеће именице изведене су од других именица. Раздвој их усправном цртом на творбену основу и суфикс: издајица, циглана, играчица, вратар. |  |
|  | Подели следеће глаголе на префикс и основни глагол: обити, послужити, испливати.  Шта се приликом префиксације догодило са видом глагола?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  | Подвуци изведене речи у датом низу: сунце, сунашце, сунцобран, сунцокрет, сунчан, сунчати се. |  |
|  | Подвуци сложенице у датом низу: стопало, столица, стотина, стонога, стомак, стогодишњица |  |
|  | Подвуци речи које садрже моциони суфикс: кућица, лабудица, обданица, црница, читаоница, слоница |  |
|  | Којим типом творбе је настала именица *тромесечје*?  а) слагањем б) комбинованом творбом  в) суфиксацијом г) префиксацијом  Заокружи слово испред тачног одговора. |  |
|  | Именица *Француска* настала је:  а) комбинованом творбом б) творбом претварањем в) слагањем  Заокружи слово испред тачног одговора. |  |
| 8. | Повежи линијом сваку реч са начином творбе на који је настала (један начин творбе је вишак).  *млада*  *венчаница* извођење  *младожења* слагање  *свадба*  комбинована творба  *венчање* претварање  *скутоноша* |  |
| 9. | Подвуци сложенице које садрже спојни вокал: тамноплав, двобој, пароброд, глувонем, кривотворити, трећеразредни |  |
| 10. | Заокружи префиксоиде: етнологија, агрономија, географија, космонаут, библиотека, полиглота, аерозагађење |  |
| 11. | Прочитај пословицу и допуни реченицу испод ње.  У добру се не понеси, у злу се не поведи.  Подвучене речи су по пореклу \_\_\_\_\_\_\_\_\_\_\_\_\_\_\_\_\_\_\_\_, а у овој реченици су поступком који се у творби речи назива \_\_\_\_\_\_\_\_\_\_\_\_\_\_\_\_\_\_\_\_\_\_ прешле у \_\_\_\_\_\_\_\_\_\_\_\_\_\_\_\_\_\_. |  |