|  |  |  |  |
| --- | --- | --- | --- |
| **Припрема за 47. и 48. час** | | | |
| **Предмет** | Српски језик и књижевност | **Разред: трећи** | **Датум** |
| **Наставна тема/област** | Књижевност/Међуратна и ратна књижевност (лектира) | | |
| **Наставна јединица** | **Иво Андрић, *На Дрини ћуприја*** | | |
| **Тип часа** | Обрада | | |
| **Циљ часа** | * Проширивање раније стечених знања ученика о животу и стваралаштву нобеловца Иве Андрића и упознавање са вишеслојним значењем и значајем романа *На Дрини ћуприја.* * Развијање читалачке радозналости, моћи запажања, упоређивања, закључивања. | | |
| **Очекивани исходи**  **на крају часа** | Ученик ће бити у стању да:   * говори о биографији Иве Андрића; * препозна и жанровски одреди роман; * уочи композициону структуру романа; * разликује и повезује историјско и митско у роману; * сагледа вишесмисленост моста; * уочи и дефинише карактеристичне уметничке поступке Иве Андрића; * аргументује своја схватања о тексту примерима из текста; * уочи утицај животних околности на емотивни и душевни доживљај човека; * схвати положај појединца у одређеним историјским околностима; * уочи проблеме несхваћених људи; * одреди стилска обележја поетике Иве Андрића. | | |
| **Наставне методе** | Дијалошка, монолошка, текст метода | | |
| **Облици рада** | Фронтални, индивидуални, групни | | |
| **Наставна средства** | *Читанка, књижевно дело/роман* | | |
| **Међупредметне компетенције** | Компетенција за целоживотно учење, комуникација, рад с подацима и информацијама, сарадња, естетичка компетенција. | | |
| **Корелација** | Историја, географија, филозофија, психологија, грађанско васпитање, верска настава, ликовна култура, музичка култура | | |
| **Кључни појмови** | *На Дрини ћуприја*, роман-хроника, мост, касаба, историјско, митско, људске судбине | | |
| **Литература** | Стевановић Гордана, Јовановић Бубања Јелена, Костић Татјана, *Читанка за трећи разред средње школе*, Завод за уџбенике, Београд, 2022. | | |
| **Ток часа** | | | |
| **Уводни део часа** | * Најава теме, истицање циља и исхода часа * Подсетити се биографије, раније обрађених дела, основних одлика стваралаштва и значаја Иве Андрића у друштвено-политичком, културном и књижевном животу нашег народа – говоре три групе припремљених ученика. * **Детињство и младост:** Иво Андрић је рођен 9. октобра 1892. године, као син Антуна Андрића и Катарине Андрић, рођене Пејић. * Андрић се родио у Травнику зато што му се мајка тамо затекла у посети рођацима. * Андрићеви родитељи били су пореклом из Сарајева. * Цела породица традиционално се бавила кујунџијским занатом. * Многи пишчеви рођаци умирали су од туберкулозе, па је тако и његово отац, када је Иво имао само две године, умро од те болести. * Суочена са беспарицом, Катарина Андрић даје на чување сина мужевљевој сестри Ани и њеном мужу Ивану Матковшику из Вишеграда. * Андрић у Вишеграду завршава школу, а онда се враћа мајци у Сарајево где 1903. године уписује Велику гимназију, најстарију босанско-херцеговачку средњу школу. * У *Босанској вили* 1911. године објављује своју прву песму “У сумрак”. * Постаје припадник напредног националистичког покрета „Млада Босна” и страствени борац против Аустроугарске монархије. * Добија 1912. године стипендију и одлази на студије у Загреб. У Загребу се дружи са Матошем. * Године 1913. прелази на студије у Беч где слуша предавања из историје, филозофије и књижевности. Након тога прелази на универзитет у Кракову. * Након сарајевског атентата на Франца Фердинанда, напушта Краков и у јулу 1914. бива ухапшен у Сплиту. Затворске дане, као политички затвореник, проводи у шибенској, потом у мариборској тамници (где пише песме у прози), до марта 1915. * **Дипломатска каријера:** * У Загребу дочекује слом Аустроугарске и стварање нове државе – Краљевине Срба, Хрвата и Словенаца. * Почетком октобра 1919. године почиње да ради као чиновник у Министарству вера у Београду. * Почетком 1920. године распоређен је у Посланство при Ватикану. * Почетком јесени 1921. године одлази у Букурешт, а 1922. постављен је на рад у Конзулату у Трсту. * Почетком 1923. године постављен је за вицеконзула у Грацу. * У јуну 1924. године одбранио је докторску тезу под називом „Развој духовног живота у Босни под утицајем турске владавине”. * Октобра месеца 1926. године постављен је за конзула у Марсеју, а 1927. сели се у Париз. * С пролећа 1928. године постаје вицеконзул у Мадриду (пише *Мост на Жепи*). * Средином 1929. године одлази у Брисел, а следеће године у Женеву где пише есеј о Гоји. * Дипломатска каријера Иве Андрића током 1939. године доживљава врхунац: првог априла издато је саопштење да је Иво Андрић постављен за опуномоћеног министра и посланика Краљевине Југославије у Берлину. * Андрић стиже у Берлин 12. априла, а 19. априла предаје акредитиве канцелару Рајха – Адолфу Хитлеру. * У јесен, пошто су Немци окупирали Пољску и многе научнике и писце одвели у логоре, Андрић интервенише код немачких власти да се заробљеништва спасу многи од њих. * У рано пролеће 1941. године Андрић надлежнима у Београду нуди оставку. Његов предлог није прихваћен и 25. марта у Бечу, као званични представник Југославије присуствује потписивању Тројног пакта. * Дан после бомбардовања Београда, 7. априла, Андрић са особљем Посланства напушта Берлин. * Потом одбија понуду немачких власти да иде у безбеднију Швајцарску, али без осталих чланова Амбасаде и њихових породица: бира повратак у окупирани Београд. * Новембра месеца бива пензионисан, али одбија да прима пензију. * Живи повучено у Призренској улици број 9, као подстанар код адвоката Бране Миленковића. * Одбија да потпише апел српском народу којим се осуђује отпор окупатору. * Одбија, такође, да Српска књижевна задруга за време док „народ пати и страда” објави његове приповетке. * У тишини своје изнајмљене собе, пише прво *Травничку хронику*, а крајем 1944. године завршава и *На Дрини ћуприју*. Оба романа објавиће у Београду неколико месеци по завршетку рата, а крајем 1945. године у Сарајеву излази и роман *Госпођица*. * Одмах након рата постаје председник Савеза књижевника Југославије. * Током 1946. године живи у Београду и Сарајеву, постаје редован члан САНУ. * **Књижевни рад:** * На почетку се јавља као писац медитативне прозе: *Eх Ponto* (1918) и *Немири* (1920). * Прво приповедачко дело је било *Пут Алије Ђерзелеза* (1920). * У међуратном периоду објавио је три збирке приповедака. * После завршетка Другог светског рата, 1945. године објавио је три романа: *Травничка хроника*, *На Дрини ћуприја* и *Госпођица*. * Роман *Проклета авлија* објављен је 1954. године. * Постхумно су штампане приче под називом *Кућа на осами*, роман *Омер-паша Латас* и медитативна проза *Знакови поред пута*. * Писао је поезију, критике, есеје о појединим писцима, о историји, о легендама, о мостовима. * У његовим делима мешају се стварно и измишљено, колективно и појединачно, прошло, садашње и будуће. * Простор Босне увек је присутан у његовом делу, што га чини и регионалним писцем. * Иако слика прошлост Босне и појединачне људске судбине, уметничка вредност његових дела је у општељудском и универзалном значењу. * Иво Андрић је 1961. године добио **Нобелову награду** за књижевност. * Беседом „О причи и причању” 10. децембра 1961. године захвалио се на признању. * Иако су до тада његова дела превођена на многе језике, после додељивања награде његови романи и приповетке штампани су на преко тридесет језика. * Године 1958, у шездесет шестој години, Иво Андрић се жени својом дугогодишњом љубави, Милицом Бабић, костимографом и сликарком, удовицом Ненада Јовановића. * Тринаестог марта 1975. године умире у Београду. | | |
| **Главни део часа** | * Тумачење дела вођено је питањима наставника и одговорима и запажањима ученика, уз наставниково истицање значајних чињеница о делу. * Роман је објављен непосредно после Другог светског рата. * Настао је у окупираном Београду. * Дело има форму хронике, али је овде хроника преведена у роман зато што је улогу главног јунака преузео мост (ћуприја). * Мост као главни, везивни мотив обједињује опште и појединачно, митско и историјско, локално и многовековно, те се жанровски роман одређује као роман хроника и модеран роман. * Зачетак романа садржан је у приповеци *Мост на Жепи*, али и у пишчевој обузетости мостовима и њиховом племенитом функцијом. * Иво Андрић *Мостови* (одломак из есеја):   „Од свега што човек у животном нагону подиже и гради, ништа није у мојим очима боље и вредније од мостова. Они су важнији од кућа, светији, јер општији, од храмова. Свачији и према сваком једнаки, корисни, подигнути увек смислено, на месту на ком се укрштава највећи број људских потреба, истрајнији су од других грађевина и не служе ничем што је тајно или зло...”   * Историјско време у роману обухвата пуна четири века и три епохе: * Време турског феудалног доба почев од 1516. године; * Време ратних догађаја на Балкану (Долазак Аустроугарске у Босну 1878, анексија Босне и Херцеговине 1908); * Година 1914. и почетак Првог светског рата (бомбардовање моста). * **Историјски догађаји** у делу: * данак у крви, * Мехмед-паша Соколовић, * зидање моста 1571, * Први српски устанак 1804, * улазак Аустрије у Босну, окупација, 1878, * анексија БиХ 1908, * балкански ратови 1912. и 1913, * Први светски рат 1914. * **Митско у роману:** * предање о црном Арапину, * предање о близанцима Стоји и Остоји, * предање о вили бродарици, * легенда о Раду неимару, * легенда о Радисављевом гробу, * предање о стопама у камену. * **Структура романа:** Роман има 24 поглавља, а **композицију** чине многи описи и богата хронологија догађаја. * Детаљније говорити о поглављима, посебно истаћи композицију најважнијих за разумевање кључних догађаја, симболике и дела у целини. | | |
| **Завршни део часа** | * Поделити одељење на групе и свакој групи за домаћи задатак дати да анализира одређени лик из дела на наредним часовима (ученици треба да се припреме за анализу задатог лика, а као прилог могу припремити ПП-презентацију, плакат, есеј). | | |
| **Начини провере**  **остварености исхода** | * Посматрање и бележење ученичког учешћа, закључивања и одговарања на постављена питања; * исказивање креативности и самосталности ученика приликом тумачења текста; * степен повезивања претходно усвојеног градива са новим градивом. | | |
| **Вредновање квалитета испланираног рада;**  **Напомене о реализацији планираних активности;**  **Самовредновање рада наставника** |  | | |